Datasets:

1-800-SHARED-TASKS

/

telugu_news_classification

like 0

Follow

1-800-Shared-Tasks 33

09-03-2017 21:14:08

మహిళల ప్రసూతి సెలవుల బిల్లుకు పార్లమెంట్ ఆమోదం

న్యూఢిల్లీ: మహిళల ప్రసూతి సెలవులకు సంబంధించిన కొత్త నిబంధనల బిల్లును లోక్‌సభ గురువారం ఆమోదించింది. దేశంలోని సుమారు పది లక్షల ఎనబై వేల మహిళలకు దీని ద్వారా లబ్ధి చేకూరనుంది. కొత్త చట్టం ప్రకారం ఉద్యోగాలు చేసే మహిళలకు స్రసూతి సెలవులు ప్రస్తుతం ఉన్న 12 వారాల నుంచి 26 వారాలకు పెరుగుతుంది. అయితే ఇది ఇద్దరు పిల్లలకే వర్తిస్తుంది. మూడో సంతానానికి 12 వారాల సెలవు మాత్రమే మంజూరు చేస్తారు. అలాగే మూడు నెలల కన్నా తక్కువ వయసున్న పిల్లలను దత్తత చేసుకున్న మహిళలు 12 వారాల పాటు వేతనంతో కూడిన సెలవు పొందవచ్చు. మహిళలు సంస్థలో చేరిననాడే వారికి వర్తించే ప్రసూతి సెలవుల సమాచారం తెలపడంతో పాటు ఓ ప్రతిని కూడా ఇవ్వాల్సి ఉంటుంది.  కేంద్ర కార్మిక శాఖ బండారు దత్తాత్రేయ ప్రవేశపెట్టిన ఈ బిల్లును పార్లమెంట్ ఉభయ సభలు ఆమోదించాయి. గత ఏడాది ఆగస్ట్‌‌లో రాజ్యసభ ఆమోదం పొందగా గురువారం లోక్‌సభ కూడా ఈ బిల్లును ఆమోదించింది. దీంతో రాష్ట్రపతి సంతకంతో ఇది చట్టంగా మారనుంది.

nation

22-07-2017 00:37:08

దొంగ లెక్కలతో ఖజానాకు బురిడీ

టెల్కోల బండారం బయటపెట్టిన కాగ్‌న్యూఢిల్లీ: భారతి ఎయిర్‌టెల్‌, వొడాఫోన్‌, ఐడియాతో పాటు మూడు ప్రైవేటు టెలికాం సంస్థలు గత ఐదేళ్ల కాలంలో తమకు వచ్చిన ఆదాయాలను 61 వేల కోట్ల రూపాయల మేరకు తగ్గించి చూపడం ద్వారా ప్రభుత్వానికి చట్టపరంగా అందాల్సిన 7700 కోట్ల రూపాయలు ఎగవేశారని కాగ్‌ నిగ్గు తేల్చారు. దానికి తోడు వారు ఎగవేసిన సొమ్ముపై 4531.62 కోట్ల రూపాయలు వడ్డీ రూపంలో చెల్లించాల్సి ఉంటుందని కాగ్‌ నివేదిక పేర్కొంది. 2010-11 నుంచి 2014-15 ఆర్థిక సంవత్సరాల మధ్య టెల్కోలు ఈ అవకతవకలకు పాల్పడ్డాయని తెలిపింది. తమ పంపిణీదారులకు ఇచ్చిన కమిషన్లు, డిస్కౌంట్లు, పోస్ట్‌ పెయిడ్‌ కస్టమర్లకు అందించిన ఉచిత టాక్‌టైమ్‌, డిస్కౌంట్లలో సద్దుబాట్లు చేయడం ద్వారా టెల్కోలు ఈ అవకతవకలకు పాల్పడ్డాయని ఆ నివేదికలో తెలిపారు. అలాగే మౌలిక వసతులు పంచుకోవడం ద్వారా లభించిన ప్రయోజనాన్ని తగ్గించి చూపడంతో పాటు ఫారెక్స్‌ లాభాలు, వడ్డీ ఆదాయం, పెట్టుబడుల విక్రయం ద్వారా సమకూరిన ఆదాయాలను కూడా లెక్కల్లో చూపలేదని తేల్చారు.

business

07-01-2017 18:24:26

రాజకీయ పార్టీల విరాళాల విషయంలో ప్రధాని మోదీ ఏం చెప్పారంటే?

న్యూఢిల్లీ: ఎన్నికల్లో బంధువులకు, దగ్గరివారికి టికెట్లు ఇమ్మని ఒత్తిడి చేయవద్దని ప్రధాని నరేంద్ర మోదీ సూచించారు. దేశ రాజధాని ఢిల్లీలో బిజెపి జాతీయ కార్యవర్గసమావేశాల ముగింపు సందర్భంగా ఆయన ప్రసంగించారు. రాజకీయ పార్టీలు తీసుకుంటున్న విరాళాల విషయంలో పారదర్శకత ఉండితీరాలన్నారు. ఈ సందర్భంగా ప్రధాని పెద్ద నోట్లు ఎందుకు రద్దు చేశారో చెప్పారు. అవినీతి, నల్లధనాన్ని అంతమొందించేందుకే తాను నోట్ల రద్దు నిర్ణయం తీసుకుని అమలు చేశానని చెప్పారు. పేదవారి జీవితాల్లో ప్రగతి తీసుకురావాలన్నదే తమ లక్ష్యమని చెప్పారు. నోట్ల రద్దు ద్వారా ఎన్నో ఇక్కట్లు ఎదుర్కొన్నా దేశ ప్రజలు ప్రభుత్వానికి మద్దతిచ్చారని ప్రధాని ధన్యవాదాలు తెలిపారు. ఐదురాష్ట్రాల ఎన్నికల నేపథ్యంలో పార్టీ శ్రేణులకు ప్రధాని దిశానిర్దేశం చేశారు.

nation

30-07-2017 10:17:13

అక్కడ ఎక్కువగా తెలుగువారే, అందుకే...: నివేథా థామస్

నాని జెంటిల్మన్ సినిమాతో తెలుగు తెరకు పరిచయమైన నివేథా థామస్, ప్రస్తుతం జూనియర్ ఎన్టీఆర్‌తో జైలవకుశ సినిమా చేస్తున్నారు. ఇటీవలే నానితో చేసిన రెండో సినిమా నిన్ను కోరి సూపర్ హిట్‌గా నిలిచిన సంగతి తెలిసిందే. ఇటు సినిమాలతో బిజీగా ఉంటూనే చదువునూ కొనసాగిస్తున్నారు. ఏరోనాటికల్ ఇంజనీర్ అవుదామనుకున్న ఆమె, బాచిలర్ ఆఫ్ ఆర్కిటెక్చర్ చదువుతున్నారు. ఈ విషయాన్ని ఓ ఇంటర్వ్యూలో ఆమె వెల్లడించారు. సినిమా, చదువు రెండిట్లో దేనికి ప్రాధాన్యమంటే రెండూ ముఖ్యమే అంటున్నారామె.           జెంటిల్మన్‌కు ముందు కూడా సినిమా అవకాశాలు వచ్చినా చదువు పాడవుతుందన్న ఉద్దేశంతో వాటికి ఒప్పుకోలేదని చెప్పారు. ప్రస్తుతం చెన్నైలోని ఎస్ఆర్‌ఎమ్ యూనివర్సిటీలో బాచిలర్ ఆఫ్ ఆర్కిటెక్చర్ చివరి సంవత్సరం (ఐదో సంవత్సరం) చదువుతున్నానని చెప్పారు. ఎస్ఆర్‌ఎమ్ యూనివర్సిటీలో ఎక్కువగా తెలుగు విద్యార్థులే ఉంటారని, తనను చూసినప్పుడు వచ్చి సెల్ఫీలు అడుగుతారని చెప్పారు. క్లాసులోకి వెళ్లేలోపు దాదాపు 30 మంది దాకా తనతో సెల్ఫీలు దిగుతుంటారని చెప్పారు.           ఎవరికీ నో చెప్పలేను కాబట్టి ఆ సెల్ఫీలు దిగేసరికి క్లాసుకు ఆలస్యం అయ్యేదని, అందుకే అందరి కంటే ముందే క్లాసులోకి వెళ్లి కూర్చుంటున్నానని చెప్పారు. అయితే, భవిష్యత్తులో సినిమాల్లో ఉంటానో లేదంటే ఆర్కిటెక్ట్‌గా పనిచేస్తానో, లేదంటే టీచింగ్ చేస్తానో ఇప్పుడు చెప్పలేనని నివేథా థామస్ చెప్పుకొచ్చారు.

entertainment

13-09-2017 02:28:41

కీలక స్థాయిలకు చేరువలో...

నిఫ్టీ మరింత అప్‌ట్రెండ్‌లో ప్రారంభమై 10,050 వద్ద కన్సాలిడేట్‌ అయిన అనంతరం 87 పాయింట్ల లాభంతో డే గరిష్ఠ స్థాయిలో ముగియడం ట్రెండ్‌లో సానుకూలతకు సంకేతం. టెక్నికల్‌గా నాలుగు రోజుల నుంచి నిరంతర అప్‌ట్రెండ్‌ కనబరుస్తూ ఆల్‌ టైమ్‌ గరిష్ఠ స్థాయిలకు చేరువవుతోంది. ఈ స్థితిలో తదుపరి దిశ తీసుకునే ముందు ఈ గరిష్ఠ స్థాయిల్లో మరింత కన్సాలిడేషన్‌ ఉండవచ్చు.బుధవారం స్థాయిలివే...నిరోధం: 10150 మద్దతు: 10050మరింత అప్‌ట్రెండ్‌ కోసం మైనర్‌ ఇంట్రాడే నిరోధం 10,100 కన్నా పైన నిలదొక్కుకోవాలి. ప్రధాన నిరోధం 10,150. ఆ పైన బలంగా క్లోజయినప్పుడే మరింతగా పురోగమించగలుగుతుంది. ఇంట్రాడే మద్దతు స్థాయి 10,050 కన్నా దిగజారితే ఇంట్రాడే కరెక్షన్‌ సంకేతం ఇస్తుంది. ప్రధాన మద్దతు స్థాయి 10,000. అంతకన్నా దిగజారితే స్వల్పకాలిక కరెక్షన్‌లో ప్రవేశిస్తుంది.- వి.సుందర్‌ రాజా

business

25-09-2017 13:20:38

ప్రభాస్‌కి ఓ ప్రాబ్లమ్ ఉంది: కమెడియన్ భద్రం

మహానుభావుడు ప్రి రిలీజ్ ఈవెంట్ హైదరాబాద్‌లో వైభవంగా జరిగింది. ఈ ఈవెంట్‌కు ప్రభాస్ ముఖ్య అతిథిగా హాజరయ్యారు. ఈ సందర్భంగా కమెడియన్ భద్రం మాట్లాడుతూ ఎందరో మహానుభావులు అందరూ కలిసి తీసిన చిత్రమే మహానుభావుడు అన్నారు. చిన్న సినిమాలు కొన ఊపిరితో ఐసీయూలో ఉన్న ఆరోజుల్లో.. ఈ రోజుల్లో అనే మూవీ తీసి చిన్న సినిమాల ప్రాణం కాపాడిన డాక్టరే మారుతి అని భద్రం కొనియాడారు. ఇండియన్ సినిమా బాస్ ప్రభాస్ అని ఆయనకు కూడా ఓ ప్రాబ్లమ్ ఉందన్నారు. అదేంటంటే.. ఆయనకు ఎక్కువ ప్రేమించటం అలవాటని అన్నారు. ఆయన్ను ఆయన అభిమానులు మరింత ఎక్కువగా ప్రేమిస్తారని కొనియాడారు.

entertainment

05-10-2017 10:33:35

మోదీ విషయంలోనూ అదే చేశా: ప్రకాష్ రాజ్

గౌరి లంకేష్ హత్య విషయంలో ప్రధాని మోదీపై విమర్శనాస్త్రాలు సంధించి ఒక్కసారిగా వార్తల్లో నిలిచారు ప్రకాష్ రాజ్. గౌరి కుటుంబంతో ఆయనకు సన్నిహిత సంబంధాలున్నాయి. దీంతో ఆయన గౌరి హత్యపై ప్రధాని మౌనం వహించడాన్ని తప్పుబట్టారు. తాను ఎప్పుడైనా ఎక్కడైనా నిజమే మాట్లాడతానని.. మోదీ విషయంలోనూ అదే చేశాననన్నారు ప్రకాష్ రాజ్. ప్రధానిపై ఆయన చేసిన వ్యాఖ్యలపై లక్నోకు చెందిన ఒక న్యాయవాది ఆయనపై కేస్ ఫైల్ చేసిన విషయం విదితమే. ఓ ఇంగ్లీష్ పేపర్‌కు ఇచ్చిన ఇంటర్వ్యూలో ప్రకాష్ రాజ్ ఈ విషయాలను ప్రస్తావించారు. మోదీ అంటే తనకు గౌరవముందని.. అలాగని అన్ని విషయాల్లోనూ ఏకీభవించలేనన్నారు. ఎప్పుడూ నిజమే మాట్లాడతానని.. మోదీ విషయంలోనూ అదే చేశానన్నారు. తనను ధూషిస్తున్న వారికి తన ఎదురుగా వచ్చి సమాధానమిచ్చే ధైర్యం లేదని ప్రకాష్ రాజ్ అన్నారు.

entertainment

13-05-2017 02:44:25

ప్రధాని మోదీకి బ్లౌజు

లేఖతో పాటు పంపించిన మాజీ సైనికుడి భార్యఫతేహాబాద్‌ (హరియాణా), మే 12: ‘‘ధైర్యానికి ప్రతీక అని మీ 56 అంగుళాల ఛాతి ఏమైంది? మన బలగాలపై పాకిస్థాన్‌ జరుపుతున్న దాడులను నివారించలేక పోతున్నారెందుకు? గత ఎన్నికల ప్రచారంలో అధికారంలోకి వస్తే.. భారతవైపు పాక్‌ కన్నెత్తిచూసే సాహసం కూడా చేయకుండా చర్యలు తీసుకుంటామని హామీ ఇచ్చారు కదా? మరి.. ఇప్పుడేం జరుగుతోంది? పరిస్థితులు గతంలోకన్నా దారుణంగా మారా యి’’ అంటూ ప్రధాని మోదీకి ఓ మాజీ సైనికుడి భార్య లేఖ రాశారు. అంతేకాదు.. దాయాది దేశం దాడులను ఆయన నివారించలేకపోతున్నారని నిరసిస్తూ లేఖతో పాటు 56అంగుళాల జాకెట్‌(బ్లౌజు)నూ ఆమె పంపారు. ఈ మేరకు తన భార్య సుమన్‌ సింగ్‌ రాసిన లేఖ, జాకెట్‌ను మాజీ సైనికుడు ధరమ్‌వీర్‌ శుక్రవారం ఫతేహాబాద్‌లోని ‘జిల్లా సైనిక్‌ బోర్డు’ అధికారులకు అందజేశారు. 1991 నుంచి 2007 వరకు తాను ఆర్మీలో పనిచేశానని, కొద్దికాలం ఆమ్‌ ఆద్మీ పార్టీ నుంచి జిల్లా పరిశీలికుడిగా పనిచేశానని ధరమ్‌వీర్‌ చెప్పారు. ‘ఆ 56 అంగుళాల ఛాతి ఇప్పుడు ఎక్కడికి పోయింది’అని ప్రశ్నించిందన్నారు. కాగా, పాక్‌ ఆట కట్టించేందుకు ఆర్మీకి పూర్తి అధికారాలివ్వాలని లేఖలో ఆమె ప్రధానిని కోరారు.

nation

07-01-2017 01:51:48

ధోనీవాహన శకం!

ఎంతగొప్ప మందుకైనా ఎక్స్‌పయిరీ డేట్‌ ఒకటుంటుంది. మొన్నటిదాకా మురిపించిన వెయ్యినోటు ఇప్పుడు వెలవెలబోతోంది. కాలం బహు చెడ్డది. పువ్వులమ్మినచోటే కట్టెలమ్మిస్తుంది. మహేంద్రసింగ్‌ ధోనీని మించిన మహా కెప్టెన్‌ మరొకడు లేడని అనుకున్నాం. ఇప్పుడు విరాట్‌కోహ్లీ అతని కంటే ఘనుడనిపిస్తున్నాడు. టెస్ట్‌ కెప్టెన్‌గా కోహ్లీ వరుసగా ఐదు సిరీ్‌సలు గెలిచి సూపర్‌ ఫాంలో ఉన్నాడు. కారణాలేవైనా షార్ట్‌ ఫార్మాట్‌ కెప్టెన్‌గా ధోనీ అలాంటి మ్యాజిక్‌ ఫలితాలివ్వలేకపోయాడు. గంగూలీ, రవిశాస్ర్తిలాంటి వారు అన్ని ఫార్మాట్లలో కోహ్లీనే కెప్టెన్‌ చేయాలని ఘోషిస్తూనే ఉన్నారు. అనుంగు శిష్యుడనుకున్న అశ్విన్‌ కూడా ఐసీసీ క్రికెటర్‌ అయిన సందర్భంలో కోహ్లీకి కృతజ్ఞతలు చెప్పాడుగానీ ధోనీని మరిచాడు. ధోనీ తెలివైనవాడు. అందుకే ఈ సంకేతాలన్నీ అర్ధం చేసుకున్నాడు. సరైన సమయంలో సరైన నిర్ణయం తీసుకున్నాడు. బీసీసీఐ పాలకవర్గంలో ప్రక్షాళన మొదలై పాతనీరు పోయి కొత్తనీరు వస్తున్న సమయంలోనే తానుకూడా యువరక్తానికి పగ్గాలు అప్పజెప్పి తప్పుకున్నాడు. వాట్‌ ఎ టైమింగ్‌ మహీ! బాలయ్యబాబు సినిమా నేపథ్యంలో శాలివాహన శకం గురించి వింటున్నాము. అలానే భారత క్రికెట్‌లో గడచిన తొమ్మిదేళ్లు ‘ధోనీ శకం’గా నిలిచిపోతాయి. సౌరవ్‌ గంగూలీ నాయకత్వంలో భారత జట్టులో తాము ఎవ్వరికీ తీసిపోమన్న ఆత్మవిశ్వాసం ఏర్పడింది. ధోనీ ఆ విశ్వాసాన్ని విజయాలుగా మలచడంలో కృతకృత్యుడయ్యాడు. టి-20లో, వన్డేలో చెరొక ప్రపంచకప్‌ గెలవడంతోపాటు టెస్టుల్లోనూ జట్టును నంబర్‌వన్‌ చేశాడు. పటౌడి, గవాస్కర్‌, కపిల్‌, అజర్‌, గంగూలీ లాంటివారు భారత కెప్టెన్‌గా తమదైన ముద్ర వేసినవారేగానీ ధోనీ వీరందరికన్నా ఎక్కువ విజయాలు అందించాడు. ఆ గెలుపులన్నీ చెక్కుచెదరని చిరునవ్వుతో సాధించడం అతని అసలు ప్రత్యేకత.  ముళ్లకిరీటం లాంటి కెప్టెన్సీ భారాన్ని, దాని తాలూకు ఒత్తిడిని తన లోలోపల ఇముడ్చుకుని పైకి మాత్రం నిబ్బరంగా కనిపించేవాడు. జులపాలు కరిగిపోయాయి, ఉన్న కాస్త జుట్టు నెరిసిపోయింది కానీ పెదాలపైన నవ్వు చెరిగిపోలేదు. అతను అనుకున్నదే తడవుగా సిక్సర్లు కొట్టగల దిట్ట. కీపర్‌గా మెరుపు వేగంతో స్టంపింగ్‌ చేయగల నేర్పరి. ధోనీ పేరు చెప్పగానే ఆ హిట్టింగులు, స్టంపింగులు మన మదిలో మెదలవు. గొప్ప కెప్టెన్‌గానే చరిత్ర అతన్ని గుర్తుపెట్టుకుంటుంది. ఇప్పటితరం తరచుగా వాడే ‘కూల్‌’ అనే మాటకి అతను పర్యాయపదమయ్యాడు. దటీజ్‌ ధోనీ ఫర్‌ యు. ఒక క్రీడారచయిత చెప్పినట్టు భారత జట్టులో గ్రెగ్‌ చాపెల్‌ తేవాలనుకున్న సంస్కరణలను ఎలాంటి ఆర్భాటం లేకుండా ధోనీ తీసుకురాగలిగాడు. ఫీల్డింగ్‌కు పెద్దపీట వేయగలిగాడు. ప్రతిభ సన్నగిల్లినా జట్టులో తిష్ఠ వేసుక్కూర్చున్న సీనియర్లను వదిలించుకోవడంలో మొహమాటపడలేదు. సెహ్వాగ్‌, గంభీర్‌ లాంటివారికి కోపం తెప్పించాడు కూడా. కానీ బాస్‌ అనేవాడు అందరినీ మెప్పించడం కూడా కష్టమే. దిగువ మధ్యతరగతి కుటుంబం నుంచి, ఒక మారుమూల రాష్ట్రం నుంచి వచ్చిన కుర్రాడికి ఇంత మంచి నాయకత్వ లక్షణాలెలా వచ్చాయని మేధావులు ముక్కున వేలేసుకున్నారు. మరోవైపు సురేశ్‌ రైనా, అశ్విన్‌, జడేజా లాంటి కుర్రాళ్లకు పెద్దన్నలాగ నిలిచి వారిని చాంపియన్‌ క్రికెటర్లుగా తీర్చిదిద్దాడు. మహమ్మద్‌ షమి అయితే ధోనీ తనకు తండ్రిలాంటి వాడన్నాడు. అతను లక్కీ కెప్టెన్‌ అని అంటుంటారు. కానీ మన జార్ఖండ్‌ వీరుడికి సాహసోపేతమైన నిర్ణయాలు తీసుకోవడంతోపాటు వాటిని సక్సెస్‌ చేసే ఫార్ములా తెలుసు. ఫార్చ్యూన్‌ ఫేవర్స్‌ ది బ్రేవ్‌. అతను రికార్డుల కోసం ఎప్పుడూ పాకులాడలేదు. 90 మ్యాచ్‌లతో టెస్టు కెరీర్‌ ముగించాడు. వంద టెస్టులాడాలని వెంపర్లాడలేదు. వన్‌డే కెప్టెన్‌గా కూడా 199 మ్యాచ్‌లతోనే ముగించాడు. ఆటగాడిగా కూడా తన స్కోర్ల కంటే జట్టు విజయమే ముఖ్యమనుకుంటాడతను. వన్డేల్లో నంబర్‌ త్రీ, ఫోర్‌ స్థానాల్లో బ్యాటింగ్‌ చేసిన ప్రతిసారీ అతను రాణించాడు. అయినా నిస్వార్ధంగా జట్టుకోసం ఫినిషర్‌గా ఆరు, ఏడు స్థానాల్లోనే ఈ మధ్యదాకా బ్యాటింగ్‌ చేశాడు. చివరి ఓవర్లలో జట్టు విజయం బాధ్యత తన భుజాన వేసుకోవడం కూడా అనేకసార్లు చూశాం.

sports

22-04-2017 01:46:27

తాలిబన్ల ఆత్మాహుతి దాడి

66 మందికి పైగా అఫ్గాన్‌ జవాన్ల మృతి..75 మంది దాకా తీవ్ర గాయాల పాలు!శుక్రవారం ప్రార్థనలు చేస్తున్నవారిపైనా..మధ్యాహ్న భోజనం చేస్తున్నవారిపైనా కాల్పులుకాబూల్‌, ఏప్రిల్‌ 21: అది ఉత్తర అఫ్గానిస్థాన్‌లోని మజార్‌-ఎ-షరీఫ్‌ నగరంలో ఉన్న 209 కోర్‌ నేషనల్‌ ఆర్మీ ప్రధాన కార్యాలయం! సమయం.. శుక్రవారం మధ్యాహ్నం 1.30 గంటలు. కొందరు సైనికులు నమాజ్‌ చేస్తున్నారు! మరికొందరు.. ప్రార్థన ముగించుకుని భోజనాలు చేస్తున్నారు! సరిగ్గా ఆ సమయంలో.. చేతిలో ఎలాంటి ఆయుధాలూ లేని ఆ జవాన్లపై తాలిబన్లు విరుచుకుపడ్డారు. ఈ దాడిలో 66 మందికి పైగా అఫ్గాన్‌ సైనికులు ప్రాణాలు కోల్పోయారు. 70 నుంచి 75 మంది జవాన్లు తీవ్రంగా గాయపడ్డారు. అయితే, అఫ్గాన్‌ ఆర్మీ కమాండో దళాల అధికార ప్రతినిధి అహ్మద్‌ జావీద్‌ సలీమ్‌ మాత్రం మృతుల సంఖ్య 20, గాయపడ్డవారు 30 మంది అని పేర్కొన్నారు. 209 కోర్‌ కమాండర్‌ జుల్మే వెసా తెలిపిన ప్రకారం.. ఆరుగురు తాలిబన్లు ఆర్మీకి చెందిన రెండు వాహనాలను దొంగిలించి.. అచ్చం సైనికుల్లా దుస్తులు ధరించి బేస్‌లోకి చొరబడ్డారు. రెండో సెక్యూరిటీ గేట్‌ వద్ద ఉన్న భోజన శాల వద్ద ఒక ఉగ్రవాది తననుతాను పేల్చేసుకున్నాడు. మరో తాలిబన్‌ లోపలికి ప్రవేశించి కాల్పులు జరిపాడు. మరో నలుగురు నేరుగా బేస్‌లోని మసీదు వద్దకు చేరుకుని.. అక్కడ నమాజ్‌ చేస్తున్న అఫ్గాన్‌ నేషనల్‌ ఆర్మీ సైనికులపై తుపాకులతో కాల్పులు జరిపారు. అక్కడ చాలాసేపు కాల్పులు జరిగినట్టు సమాచారం. బాంబులతో కూడిన వస్త్రాలను ధరించిన ఒక తాలిబన్‌ను.. అతడు పేల్చుకోకముందే తమ సైనికులు కాల్చి చంపేసినట్టు అఫ్గాన్‌ రక్షణ శాఖ అధికార ప్రతినిధి తెలిపారు. కాగా.. దాడి సమయంలో కూటమి సైనికులు అక్కడ ఉన్నట్టు అమెరికా సైన్యం ధ్రువీకరించింది. ఈ దాడిని ఒక ప్రకటనలో తీవ్రంగా ఖండించింది. కిందటి నెలలో కూడా తాలిబన్లు డాక్టర్ల వేషంలో కాబూల్‌లోని ఆర్మీ ఆస్పత్రికి వెళ్లి అక్కడ చికిత్స పొందుతున్న సైనికులు, డాక్టర్లు 38 మందిని పొట్టనపెట్టుకున్నారు.. అంతకుముందు.. గత ఏడాది ఏప్రిల్‌లో సెంట్రల్‌ కాబూల్‌లోని ఇంటెలిజెన్స్‌ ప్రధాన కార్యాలయంలో తాలిబన్ల ఆత్మాహుతి దాడిలో 60 మంది మరణించిన సంగతి తెలిసిందే. దాని తర్వాత అతి పెద్ద దాడి ఇదే. ఇదే మజార్‌-ఎ-షరీ్‌ఫలో గత ఏడాది నవంబరులో జర్మన్‌ కాన్సులేట్‌లోకి బాంబులు అమర్చిన ట్రక్కును దూసుకెళ్లేలా చేసి ఆరుగురి ప్రాణాలు బలిగొన్నారు. ఆ దాడిలో 120 మంది గాయపడ్డారు.

nation

09-03-2017 01:22:27

సిఐఐ తెలంగాణ చైర్మన్‌గా రాజన్న

హైదరాబాద్‌ (ఆంధ్రజ్యోతి బిజినెస్‌): తెలుగురాషా్ట్రల ఐటి ప్రముఖుల్లో ఒకరైన వి రాజన్న, 2017-18 సంవత్సరానికి భారత పరిశ్రమల సమాఖ్య (సిఐఐ) తెలంగాణ విభాగం చైర్మన్‌గా ఎన్నికయ్యారు. రాజన్న ప్రస్తుతం ఐటి దిగ్గజం టిసిఎస్‌లో వైస్‌ ప్రెసిడెంట్‌, రీజినల్‌ హెడ్‌, టెక్నాలజీ బిజినెస్‌ యూనిట్‌ గ్లోబల్‌ హెడ్‌గా ఉన్నారు. హైదరాబాద్‌లో ఐటి పరిశ్రమ వేళ్లూనుకోవడం వెనక ఉన్న కొద్దిమంది వ్యక్తుల్లో రాజన్న కూడా ఒకరు. ఐటిసి పేపర్‌ బోర్డ్స్‌ అండ్‌ స్పెషాల్టీ పేపర్స్‌ డివిజన్‌, డివిజనల్‌ చీఫ్‌ ఎగ్జిక్యూటివ్‌గా ఉన్న సంజయ్‌ సింగ్‌ సిఐఐ తెలంగాణ వైస్‌ చైర్మన్‌గా ఎన్నికయ్యారు.

business

25-02-2017 18:53:53

‘అమెరికాలో రక్షణ కావాలంటే తిలకం ధరించండి’

న్యూఢిల్లీ : అమెరికాలో తెలుగువారిపై దాడి జరిగిన నేపథ్యంలో హిందూ సంహతి చీఫ్ తపన్ ఘోష్ ఇచ్చిన సలహా సంచలనం సృష్టిస్తోంది. రక్షణ కోసం హిందువులు స్త్రీ, పురుష భేదం లేకుండా బొట్టు పెట్టుకోవాలని, ఆ విధంగా తమ గుర్తింపును వెల్లడించాలని సూచించారు. ముస్లిం మతస్థులంతా రక్షణ కోసం హిందూ, క్రైస్తవ చిహ్నాలను ఉపయోగించాలని పిలుపునివ్వాలని ఆయన ఈ సందర్భంగా ముస్లిం మత పెద్దలకు సలహా ఇచ్చారు.

nation

25-11-2017 10:46:23

నేచురల్ స్టార్ నాని సంచ‌ల‌న ప్ర‌క‌ట‌న‌!

వ‌రుస సినిమాల‌తో బిజీగా ఉన్న నేచుర‌ల్ స్టార్ నాని సోష‌ల్ మీడియా ద్వారా ఓ సంచ‌ల‌న ప్ర‌క‌ట‌న చేశాడు. అసిస్టెంట్ డైరెక్ట‌ర్‌గా కెరీర్ మెద‌లుపెట్టి హీరోగా మారిన నాని త్వర‌లోనే నిర్మాత‌గా ప్రేక్ష‌కుల ముందుకు రాబోతున్నాడు. ఆ విష‌యం వెల్ల‌డిస్తూ నాని త‌న ట్విట‌ర్ ఖాతాలో ఓ వీడియో పోస్ట్ చేశాడు. `ఈ ఏడాది ఆరంభంలో ప్ర‌శాంత్ అనే వ్య‌క్తి నాకొక క‌థ చెప్పాడు. ఆ సినిమాలో ఓ పాత్ర‌కు వాయిస్ ఓవ‌ర్ చెప్ప‌మ‌ని అడ‌గ‌డానికి నా ద‌గ్గ‌రకు వ‌చ్చాడు. ఆ క‌థ చాలా బాగుంది. ప్రొడ్యూస‌ర్ ఎవ‌రు అని అడిగాను. `ప్రొడ్యూస‌ర్ ఎవ‌రూ లేరు. నేనే మేనేజ్ చేస్తున్నా` అన్నాడు. ఆ క‌థ‌ని మేనేజ్ చేయ‌కూడ‌దు. చాలా బాగా తీయాల‌ని నేనే ప్రొడ్యూస‌ర్‌గా మారాను. ఇప్ప‌టికి 80 శాతం షూటింగ్ పూర్త‌యింది. త్వ‌ర‌లోనే విడుద‌ల కాబోతోంది. శ‌నివారం సాయంత్రం టైటిల్ విడుద‌ల చేస్తున్నామ‌`ని నాని చెప్పాడు. రాజమౌళి గురించి కొన్ని సరికొత్త సంగతులు  తన సినిమాపై తానే సెటైర్ వేసుకున్న పూరీ

entertainment

11-02-2017 10:31:54

తెలుగు బ్యూటీ అంజలి ప్రేమించేది ఈ హీరోనేనా... బయటపెట్టిన ఓ ఛాలెంజ్ ?

హీరోయిన్‌గా మంచి ఫామ్‌లోకి వస్తుండగా... అనవసరమైన కాంట్రావర్శీలో కూరుకుపోయిన తెలుగు బ్యూటీ అంజలి... ఆ తరువాత ఎన్ని విధాలుగా ట్రై చేసినా టాలీవుడ్ లో నిలదొక్కుకోలేక పోతోంది. ఇక కోలీవుడ్‌లోనే కాలక్షేపం చేస్తున్న రాజోలు పాప... ఈ మధ్య పెళ్లి ప్రయత్నాలు చేస్తోందన్న కబురు టిన్సెల్ టౌన్‌లో హాట్ డిస్కషన్‌కు తెరలేపిన సంగతి తెలిసిందే...              'జర్నీ' సినిమా చేసిన దగ్గరనుంచి కో-స్టార్ 'జై‌' తో అమ్మడు క్లోజ్‌గా మూవ్ అవుతుండటంతో... వీరిద్దరి మధ్యా ఏదో నడుస్తోందని భావించారు కోలీవుడ్ జనం. కానీ, కొంతకాలం క్రితం అంజలి ఓ వైద్యుడిని పెళ్లాడబోతోందన్న వార్త గుప్పుమనడంతో.. జైతో అమ్మడి పరిచయం ఫ్రెండ్ షిప్ మాత్రమేనని ఫిక్స్ అయిపోయారు. అయితే... జై తాజా ట్వీట్‌తో వీరిద్దరిదీ కేవలం స్నేహం మాత్రమే కాదని తేటతెల్లం అయిపోయింది.              ఇటీవలే హీరో సూర్య తన భార్య జ్యోతిక సినిమా ప్రమోషన్‌లో భాగంగా దోశ ఛాలెంజ్‌ను ప్రారంభించాడు. తన మాదిరి ఇంట్లో వారి కోసం ఎవరు దోశలు వేస్తున్నారో చెప్పమని ఛాలెంజ్ విసిరాడు. ఈ ఛాలెంజ్‌ను స్వీకరించిన హీరో జై... అంజలికి దోశ వేయడంతో పాటు, తమ మధ్య ఉన్న బంధాన్ని సైతం జనాలకు పరోక్షంగా తెలియజేశాడు. దీంతో.. జై, అంజలి మధ్య లవ్ అఫైర్ నిజమేనని తేటతెల్లం అయిపోయింది. మరి ఎలాగూ ఓపెన్ అయిపోయారు కాబట్టి త్వరలోనే పప్పన్నం కూడా పెట్టేస్తారేమో చూడాలి.

entertainment

05-11-2017 03:14:19

శరత్‌ కమల్‌ జోడీకి కాంస్యం

డి హాన్‌ (బెల్జియం): భారత స్టార్‌ టేబుల్‌ టెన్నిస్‌ ఆటగాడు ఆచంట శరత్‌ కమల్‌, జి.సత్యన్‌ జోడీకి బెల్జియం ఓపెన్‌ టీటీ టోర్నీమెంట్‌ కాంస్యం దక్కింది. శుక్రవారం రాత్రి జరిగిన పురుషుల డబుల్స్‌ సెమీఫైనల్లో భారత జోడీ 2-3 (7-11, 11-7, 11-5, 5-11, 5-11) తేడాతో రెండో సీడ్‌ పాట్రిక్‌ ఫ్రాన్‌జిస్కా, రికార్డో వాల్తర్‌ (జర్మనీ) చేతిలో పరాజయం పాలై ఫైనల్లో చోటు దక్కించుకోలేకపోయింది. తొలి గేమ్‌లో ఓటమి అనంతరం వరుసగా రెండు గేమ్‌ల్లో విజృంభించిన కమల్‌, సత్యన్‌ ఆ తర్వాత నిరాశపరిచారు. అలాగే సింగిల్స్‌ క్వార్టర్‌ ఫైనల్లో సనీల్‌ శెట్టి 7-11, 3-11, 11-5, 7-11, 6-11 తేడాతో రికార్డో వాల్టర్‌ (జర్మనీ) చేతిలో ఓడాడు. మహిళల డబుల్స్‌ క్వార్టర్‌లోనూ మనిక బాత్రా, మౌమా దాస్‌ కూడా పరాజయం పాలయ్యారు.

sports

21-12-2017 22:29:17

కుమారి కాంబినేషన్‌లో...

‘కుమారి 24ఎఫ్‌’ వంటి యూత్‌ఫుల్‌ ఎంటర్‌టైనర్‌ను ప్రేక్షకులకు అందించిన రాజ్‌తరుణ్‌, పల్నాటి సూర్య ప్రతాప్‌ కాంబినేషన్‌ మళ్లీ రిపీట్‌కానుంది. ఎస్‌.ఆర్‌.టి ఎంటర్‌టైన్‌మెంట్స్‌ పతాకంపై రామ్‌ తాళ్లూరి ఓ చిత్రాన్ని నిర్మించనున్నారు. ‘‘సూర్యప్రతాప్‌ చెప్పిన కథ ఎగ్జైటింగ్‌గా ఉంది. ‘కుమారి 21ఎఫ్‌’ తరహాలోనే యూత్‌ఫుల్‌ రొమాంటిక్‌ ఎంటర్‌టైనర్‌గా ఈ చిత్రం ఉండబోతుంది. యువతను ఆకట్టుకునే అన్ని అంశాలతో ‘కుమారి 21 ఎఫ్‌’ను మించేలా ఈ చిత్రం తెరకెక్కనుంది. త్వరలో ఇతర వివరాలు తెలియజేస్తాం’’ అని నిర్మాత రామ్‌ తాళ్లూరి తెలిపారు.

entertainment

15-05-2017 13:40:26

సునీత కేజ్రివాల్, కపిల్ మిశ్రా మాటల యుద్ధం

న్యూఢిల్లీ: అరవింద్ కేజ్రివాల్‌పై రోజురోజుకూ స్వరం పెంచుతున్న ఆమాద్మీ పార్టీ బహిష్కృత ఎమ్మెల్యే కపిల్ మిశ్రాపై కేజ్రివాల్ భార్య సునీత కేజ్రివాల్ తీవ్ర స్థాయిలో మండిపడ్డారు. సోమవారం ఆమె ట్విటర్ వేదికగా స్పందిస్తూ... కపిల్ మిశ్రా చేస్తున్న ఆరోపణలన్నీ అబద్ధాలేనని కొట్టిపారేశారు. ‘‘మే 5న నువ్వు మా ఇంటికెప్పుడొచ్చావ్?ఎప్పటి మాదిరిగానే నీకెవరైనా కప్పు టీ అయినా ఇచ్చారో లేదో నాకు తెలియదు..’’ అని ఆమె పేర్కొన్నారు. కపిల్ మిశ్రా ఒక నయవంచకుడనీ... అతడు చేసే ప్రతి ఆరోపణకి శిక్ష అనుభవించక తప్పదన్నారు. ‘‘ప్రకృతి ధర్మం ఎప్పుడూ తప్పు చేయదు. విద్రోహ విత్తనాలు, అబద్ధ ఆరోపణలు విత్తినందుకు కపిల్ మిశ్రా ఫలితం అనుభవిస్తాడు. అది అనివార్యం’’ అని సునీత పేర్కొన్నారు. కాగా సునీత వ్యాఖ్యలపై మిశ్రా స్పందించినప్పటికీ... ఆమెను లక్ష్యంగా చేసుకునేందుకు మాత్రం వెనక్కితగ్గారు. తన ఆరోపణల వెనుక ఉన్న నిజం ఆమెకు తెలియదనీ.. భర్త అదృష్టం క్షీణిస్తుండడంతో సునీత కేజ్రివాల్‌కి బెంగపట్టుకుందని అన్నారు.

nation

17-08-2017 02:00:54

ఇంజనీర్స్‌ ఇండియాలో తగ్గిన ప్రభుత్వ వాటా

ఇంజనీర్స్‌ ఇండియా బైబ్యాక్‌లో భాగంగా ప్రభుత్వం తన వాటాలు విక్రయించడంతో ఆ సంస్థలో ప్రభుత్వ వాటా 54.17 శాతానికి తగ్గింది. అంతకు ముందు ప్రభుత్వ వాటా 57.02 శాతం ఉండేది. ఒక్కోటి రూ.157 ధరకు 4.19 కోట్ల షేర్ల బైబ్యాక్‌ జూలై 25న ప్రారంభమై ఈ నెల ఏడో తేదీన ముగిసింది. బైబ్యాక్‌లో 99.96 శాతం ప్రభుత్వ వాటాలే ఉన్నట్టు ఇఐఎల్‌ తెలిపింది. షేర్ల బై బ్యాక్‌ మొత్తం విలువ 658.80 కోట్ల రూపాయలు.

business

07-09-2017 19:20:13

బిపిన్ వ్యాఖ్యలపై చైనా ఆగ్రహం.. అలా మాట్లాడే హక్కుందా? అని సూటి ప్రశ్న

న్యూఢిల్లీ: టు-ఫ్రంట్ యుద్ధానికి సిద్ధంగా ఉండాలంటూ భారత ఆర్మీ చీఫ్ జనరల్ బిపిన్ రావత్ చేసిన వ్యాఖ్యలపై చైనా మండిపడింది. బ్రిక్స్ సదస్సులో మోదీ-జిన్‌పింగ్ భేటీ సందర్భంగా చర్చించిన దానికి విరుద్ధంగా ఆయన వ్యాఖ్యలు ఉన్నాయని ఆ దేశ విదేశాంగ శాఖ ఆగ్రహం వ్యక్తం చేసింది. ఢిల్లీలో నిర్వహించిన ఓ కార్యక్రమంలో పాల్గొన్న బిపిన్ రావత్ మాట్లాడుతూ ఇండియన్ ఆర్మీ టు-ఫ్రంట్ యుద్ధానికి సిద్ధంగా ఉండాలని పిలుపునిచ్చారు. చైనా యుద్ధానికి కాలుదువ్వుతోందని, మరోవైపు పాకిస్థాన్‌తో రాజీ పడే ప్రసక్తే లేదని పేర్కొన్న రావత్.. రెండు వైపులా యుద్ధానికి సన్నద్ధంగా ఉండాలని కోరారు. జనరల్ బిపిన్ రావత్ వ్యాఖ్యలను తీవ్రంగా పరిగణించిన చైనా విదేశాంగ శాఖ అధికార ప్రతినిధి ఝెంగ్ షువాంగ్ మాట్లాడుతూ.. బిపిన్ రావత్‌కు అలా మాట్లాడే హక్కు ఉందో, లేదో తమకు తెలియదని పేర్కొన్నారు. అయితే రెండు రోజుల క్రితమే జరిగిన ఇరు దేశాధి నేతల భేటీలో అన్ని విషయాలు చర్చకు వచ్చాయని, కలిసికట్టుగా ముందుకు సాగాలని,  వివాదాలను పక్కనపెట్టి అభివృద్ధి కోసం పాటుపడాలని నిర్ణయించుకున్నారని   వివరించారు. ఇటువంటి సమయంలో భారత ఆర్మీ చీఫ్ ఇటువంటి వ్యాఖ్యలు చేయడం సరికాదని పేర్కొన్నారు. ఈ విషయాలను ఆయన (బిపిన్ రావత్) దృష్టిలో పెట్టుకుంటారని భావిస్తున్నట్టు ఆశాభావం వ్యక్తం చేశారు.

nation

30-04-2017 10:26:35

‘బాహుబలి-2’ చెత్త సినిమా, ప్రభాస్‌ ఒంటెలా ఉన్నాడు: బాలీవుడ్‌ విమర్శకుడు

దేశవ్యాప్తంగా సినీ అభిమానులందరూ బ్రహ్మరథం పడుతున్న ‘బాహుబలి: ది కంక్లూజన్‌’ సినిమాపై దారుణమైన విమర్శలు చేశాడు బాలీవుడ్‌ విమర్శకుడు కమల్‌ ఆర్‌ ఖాన్‌. అంతేకాదు ప్రభాస్‌పై కూడా అనుచిత కామెంట్లు చేశాడు. ట్విట్టర్‌ వేదికగా ‘బాహుబలి-2’ను రివ్యూ చేస్తూ ఓ వీడియో పోస్ట్‌ చేశాడు కేఆర్‌కే. ఇందులో ‘బాహుబలి-2’పై విమర్శల వాన కురిపించాడు. ‘ఈ సినిమాలో ప్రభాస్‌ ఒంటెలా ఉన్నాడు. అతనితో బాలీవుడ్‌ దర్శకులెవరైనా సినిమా తీయలనుకుంటే వారు నిజంగా ఇడియట్సే. ‘బాహుబలి-2’లో అసలు కథే లేదు. రాజమౌళి దర్శకత్వం అస్సలు బాగోలేదు. సంగీతం గురించి మాట్లాడనక్కర్లేదు. గ్రాఫిక్స్‌ అయితే మరీ ఘోరం. ఈ సినిమా చూడడం శుద్ధ దండగ. అనవసరంగా మీ డబ్బులు, సమయాన్ని వృథా చేసుకోకండి’ అని ప్రేక్షకులకు సూచించాడు. అలాగే మూడు గంటలపాటు తీయాల్సిన మెటీరియల్‌ ఇందులో లేదని, చిన్నపిల్లలు ఆడుకునే వీడియోగేమ్‌లా ఈ సినిమా ఉందని వ్యాఖ్యానించాడు.

entertainment

23-04-2017 19:18:51

ఎంసీడీ ఎన్నికల్లో 54 శాతం పోలింగ్

న్యూఢిల్లీ: ప్రధాన పార్టీలన్నీ ప్రతిష్ఠాత్మకంగా తీసుకున్న ఢిల్లీ మున్సిపల్ కార్పొరేషన్ ఎన్నికల (ఎంసీడీ) పోలింగ్ సాయంత్రం 6 గంటలకు ముగిసింది. 54 శాతం పోలింగ్ నమోదైంది. పదేళ్లుగా ఎంసీడీ బీజేపీ ఏలుబడిలో ఉండటంతో ఈసారి కూడా ఈ ఎన్నికలను బీజేపీ ప్రతిష్ఠాత్మకంగా తీసుకోగా, తొలిసారి ఎంసీడీ ఎన్నికల్లో పోటీ చేస్తున్న ఆప్ సైతం ఈ ఎన్నికల్లో పట్టు సాధించేందుకు విస్తృత ప్రచారం సాగించింది. కాంగ్రెస్ కూడా సత్తా చాటుకునే ప్రయత్నాలు చేసింది. దీంతో ప్రధానంగా పోటీ బీజేపీ, ఆప్, కాంగ్రెస్ మధ్యే సాగింది. కాగా, పోలింగ్ సందర్భంగా పలు చోట్ల ఈవీఎంలు మొరాయించాయని ఢిల్లీ ముఖ్యమంత్రి అరవింద్ కేజ్రీవాల్ ఇవాళ ఉదయం ఆరోపించారు. పలు చోట్ల ఓటర్ స్లిప్‌లు ఉన్నప్పటికీ ప్రజలు వెనుదిరిగాల్సి వచ్చిందంటూ అసంతృప్తి వ్యక్తం చేశారు. రాష్ట్ర ఎన్నికల కమిషన్ ఏం చేస్తోందంటూ ట్విట్టర్‌లో ప్రశ్నించారు. అంతకుముందు కేజ్రీవాల్ తన కుటుంబ సభ్యులతో కలిసి ఓటు హక్కు వినియోగించుకున్నారు. కేజ్రీవాల్ కుమార్తె తొలిసారిగా తన ఓటు హక్కు వినియోగించుకోవడం విశేషం. లెఫ్టినెంట్ గవర్నర్ అనిల్ బైజల్, ఢిల్లీ కాంగ్రెస్ అధ్యక్షుడు అజయ్ మాకెన్, మాజీ సీఎం షీలాదీక్షిత్, కేంద్ర మంత్రి డాక్టర్ హర్షవర్దన్ తదితర ప్రముఖులు ఎంసీడీ ఎన్నికల్లో ఓటు హక్కు వినియోగించుకున్నారు. కాగా, ఈనెల 26న ఓట్ల లెక్కింపు జరిపి ఫలితాలు ప్రకటిస్తారు.

nation

19-12-2017 05:10:43

కచా‘కచ్‌’

అహ్మదాబాద్‌, డిసెంబరు 18: బీజేపీకి తన కంచుకోట సౌరాష్ట్ర-కచ్‌ ప్రాంతం చెమటలు పట్టించింది. ఉత్తర, దక్షిణ, మధ్య గుజరాత్‌లు ఆదుకోకుంటే ఆ పార్టీ కచ్చితంగా మట్టికరిచి ఉండేదని రాజకీయ విశ్లేషకులు అంటున్నారు. సౌరాష్ట్ర-కచ్‌ ప్రాంతంలో మొత్తం 56 అసెంబ్లీ స్థానాలున్నాయి. 2012లో బీజేపీకి 36 స్థానాల్లో గెలవగా ఈ దఫా 23తోనే సరిపెట్టుకోవలసి వచ్చింది. కాంగ్రెస్‌ కూటమి 32 స్థానాలు సాధించి గతంలో కంటే 15 స్థానాలు అధికంగా గెలుచుకుంది.. మోర్బీ జిల్లాలోని 3 అసెంబ్లీ సీట్లు, అమ్రేలీ జిల్లాలో ఉన్న 5స్థానాల్లో పరాజయం పాలైంది. రాజ్‌కోట్‌లోని 8 స్థానాలకుగాను 6 చోట్ల విజయం సాధించింది. పాటీదార్‌ అనామత్‌ ఆందోళన సమితి (పాస్‌) నేత హార్దిక్‌పటేల్‌ ప్రభావం సౌరాష్ట్రలోనే బాగానే ఉన్నట్లు ఫలితాలు సూచిస్తున్నాయి. ఉత్తర గుజరాత్‌లో 49 స్థానాలకు గాను 27 చోట్ల గెలిచింది.  గత ఎన్నికలతో పోల్చితే రెండు సీట్లు తగ్గాయి. ఇక్కడ పాటీదార్లలో కడ్వా, లేవా అనే 2వర్గాలు ఉన్నాయి. ఉత్తర గుజరాత్‌లో లేవా పటేళ్ల సంఖ్య ఎక్కువ. వీరిని బీజేపీకి వ్యతిరేకంగా తిప్పడానికి పాస్‌ కార్యకర్తలు పెద్దఎత్తున ప్రయత్నాలు చేశారు. అయినా ఫలితం లేకపోయింది. ఓబీసీ నేత అల్పేశ్‌ ఠాకూర్‌ కాంగ్రె్‌సలో చేరినా.. ఓబీసీలు మాత్రం బీజేపీనే అంటిపెట్టుకుని ఉన్నారు. మధ్య గుజరాత్‌లో మొత్తం 49 స్థానాలు ఉండగా.. బీజేపీకి 2012లో 28 సీట్లు వచ్చాయి.  ఈసారి ఒకటి మాత్రమే కోల్పోయింది. దక్షిణ గుజరాత్‌లో బీజేపీ తన పట్టు నిలబెట్టుకుంది. 28 స్థానాలకు గాను 22 చోట్ల విజయబావుటా ఎగురవేసింది. జీఎ్‌సటీ ప్రభావంతో సూరత్‌లో బీజేపీకి చావుదెబ్బ తప్పదని కాంగ్రెస్‌ భావించింది. కానీ ఆ ప్రాంతంలోని మొత్తం 16 స్థానాలకు గాను 15 బీజేపీకి దక్కాయి. అహ్మదాబాద్‌ ఏరియాలోని 21 సీట్లలో 15 వచ్చాయి. రాజ్‌కోట్‌, వడోదరా పట్టణ ప్రాంతాల్లోనూ బీజేపీ పైచేయి సాధించి.. అధికారాన్ని ఆరోసారి కైవసం చేసుకుంది

nation

10-01-2017 03:20:18

సోనియా మాటే శాసనం!

న్యూఢిల్లీ, జనవరి 9: యూపీఏ హాయంలో సోనియా సూపర్‌ పీఎంగా వ్యవహరించారని, ఆమె మాటే శాసనంగా చలామణి అయిందని చెప్పే కీలక ఆధారాలు వెలుగు చూశాయి. యూపీఏ హయాంలో ఏర్పాటు చేసిన జాతీయ సలహా సంఘం (నేషనల్‌ అడ్వైజరీ కమిటీ- ఎన్‌ఏసీ)కి చెందిన 710 ఫైళ్లను కేంద్ర ప్రభుత్వం సోమవారం బహిర్గతం చేసింది. యూపీఏ హయాంలో సోనియా చైర్మన్‌గా ఎన్‌ఏసీ ఏర్పాటైంది. తనకు నిర్దేశించిన విధివిధానాలను అతిక్రమించి ఎన్‌ఏసీ చైర్మన్‌ హోదాలో సోనియా వ్యవహరించిన తీరును తాజాగా వెలుగుచూసిన పత్రాలు బట్టబయలు చేశాయి. విధాన నిర్ణయాలపై ఎన్‌ఏసీ ప్రభావాన్ని స్పష్టం చేశాయి. వాస్తవానికి విధాన నిర్ణయాల్లో ప్రభుత్వానికి అవసరమైన సమాచారాన్ని ఇవ్వడంతోపాటు తగిన సలహాలను అందించాల్సిన ఎన్‌ఏసీ అంతకు మించి జోక్యం చేసుకొందని ఈ పత్రాలు వెల్లడిస్తున్నాయి. ముఖ్యంగా.. ప్రభుత్వ రంగ సంస్థల నుంచి పెట్టుబడుల ఉపసంహరణ, బొగ్గు, ఇంధనం, రియల్‌ ఎస్టేట్‌ రంగాలకు సంబంధించిన కీలక నిర్ణయాల్లో ఎన్‌ఏసీ తన పరిధికి మించి వ్యవహరించిందన్న విషయాన్ని ఈ పత్రాలు స్పష్టం చేస్తున్నాయి. అంతకన్నా ముఖ్యంగా 2004 నుంచి 2014 వరకు కేంద్ర ప్రభుత్వాన్ని అన్నీ తానై ఎన్‌ఏసీ ఎలా ఆడించింది.. విధాన నిర్ణయాలను ప్రభావితం చేసేలా ఎలాంటి సలహాలు ఇచ్చింది.. మాట వినని అధికారులను నోటీసుల పేరుతో ఎలా వేధించింది.. వంటి అన్ని అంశాలు కేంద్రం బహిర్గతం చేసిన ఫైళ్లలో ఉండటం గమనార్హం. విధాన నిర్ణయాల విషయంలో ప్రధాని, కేబినెట్‌ అభిప్రాయాలతో సంబంధం లేకుండా ఎన్‌ఏసీ చైర్మన్‌ హోదాలో సోనియా చెప్పిన మాటే అంతిమంగా అమల్లోకి వచ్చేదని ఎన్‌ఏసీ ఫైళ్లు ద్వారా విదితమవుతోంది. యూపీఏ హయాంలో కీలక రంగాలపై సమీక్ష సమవేశాలకు ఎన్‌ఏసీ కార్యాలయం వేదికగా నిలిచింది.

nation

26-10-2017 00:27:57

మరింత సులభంగా మొబైల్‌ ‘ఆధార్‌’ వెరిఫికేషన్‌

న్యూఢిల్లీ: మొబైల్‌ టెలికాం సేవల కోసం ఆధార్‌ నంబర్‌ను లింక్‌ చేయడాన్ని ప్రభుత్వం మరింత సులభం చేసింది. ఇప్పటికే సిమ్‌లు ఉన్న ఖాతాదారుల ఆధార్‌ కార్డు వివరాలను నేరుగా వారి ఇంటికే వెళ్లి పరిశీలించాలని ఆపరేటర్లను కోరింది. అయితే ఈ సౌలభ్యం వికలాంగులు, అనారోగ్యంతో బాధపడుతున్న వ్యక్తులు, వృద్ధులకు మాత్రమే పరిమితం. ఇందుకోసం వీరు ముందుగా టెలికం కంపెనీల వెబ్‌సైట్లో తమ విజ్ఞప్తిని నమోదు చేసుకోవాలి. ఆధార్‌ డేటాబే్‌సలో నమోదైన ఖాతాదారుల మొబైల్‌ ఫోన్‌కు ఎస్‌ఎంఎస్‌, ఐవిఆర్‌ఎస్‌ లేదా మొబైల్‌ యాప్‌కు ఒన్‌ టైమ్‌ పాస్‌వర్డ్‌ పంపించడం ద్వారానూ టెలికం కంపెనీలు ఖాతాదారుల ఆధార్‌ నంబర్‌ను తిరిగి చెక్‌ చేసుకోవచ్చని ప్రభుత్వం పేర్కొంది. ఏజెంట్ల ద్వారా బయోమెట్రిక్‌ పద్దతిలోనూ కంపెనీలు ఖాతాదారుల ఆధార్‌ కార్డు వివరాలు చెక్‌ చేసుకోవచ్చు.

business

11-09-2017 02:33:01

మొదటి నవలలకు బహుమతి

మొదటి నవలలకు బహుమతులు (ప్రథమ: 10వేలు, ద్వితీయ: 5వేలు) ఇవ్వాలని అంపశయ్య లిటరరీ ట్రస్టు నిర్ణయించింది. నవలాకారుడు 2013-16 మధ్య రాసిన, ఏ పత్రికలోనూ ప్రచురితం కాని, తన మొదటి నవలను 3 ప్రతులు అక్టోబర్‌ 31లోగా డి.స్వప్న, 2-7-71, ఎక్సైజ్‌ కాలనీ, హనుమకొండ, వరంగల్‌-506001, ఫోన్‌: 0870-2456458కు పంపాలి.- డి. స్వప్న

editorial

06-08-2017 01:43:23

విద్యుత్‌ కార్లలో సత్తా చూపుతాం..

ముంబై: మహీంద్రా అండ్‌ మహీంద్రా (ఎం అండ్‌ ఎం) విద్యుత్‌ కార్లపై ప్రత్యేక దృష్టి పెట్టింది. ఈ రంగంలో అగ్రగామిగా ఉన్న అమెరికా కంపెనీ టెస్లా కార్లను కాపీ చేయకుండా తమ సొంత టెక్నాలజీతో సరికొత్త మోడల్స్‌ విడుదల చేస్తామని ఎం అండ్‌ ఎం చైర్మన్‌ ఆనంద్‌ మహీంద్రా ప్రకటించారు. కంపెనీ 71వ వార్షిక సర్వ సభ్య సమావేశంలో ఈ విషయం చెప్పారు.  చిన్న కార్లతో పాటు ఊబర్‌, ఓలా వంటి కంపెనీలకు అవసరమైన విద్యుత్‌ కార్లనూ దేశీయంగా అభివృద్ధి చేస్తామని వాటాదారులకు తెలిపారు. ఇంకా పినిన్‌ఫారినా బ్రాండ్‌ పేరుతో హై పర్‌ఫార్మెన్స్‌ ప్రీమియం విద్యుత్‌ కార్లనూ మార్కెట్‌లో విడుదల చేసే యోచన ఉందన్నారు. ‘మన కంపెనీ అభివృద్ధి చేస్తున్న విద్యుత్‌ వాహనాలు టెస్లా కంపెనీ వాహనాలకు పూర్తి భిన్నంగా ఉంటాయి’ అన్నారు. రైడ్‌ షేరింగ్‌ కంపెనీలకు అవసరమైన విద్యుత్‌ వాహనా లు, ప్రీమియం వాహనాల మార్కెట్‌ కోసం భిన్న వ్యూహాలు అనుసరించనున్నట్టు చెప్పారు. మరిన్ని పెట్టుబడులు విద్యుత్‌ వాహనాల అభివృద్ధి కోసం మహీంద్రా ఎలక్ట్రిక్‌ పేరుతో ఇప్పటికే ప్రత్యేక అనుబంధ కంపెనీని మహీంద్రా ఏర్పాటు చేసింది. ఈ కంపెనీ ప్రస్తుతం సెల్స్‌, ఇతర పరికరాలు దిగుమతి చేసుకుని కొన్ని విద్యుత్‌ వాహనాలు తయారు చేస్తోంది. ఇందుకోసం ఇప్పటికే రూ.500 కోట్ల వరకు ఖర్చు చేసింది. విద్యుత్‌ వాహనాల కోసం పరిశోధనలు మరింత పెంచేందుకు మరో రూ.600 కోట్లు ఖర్చు చేయాలని ఎం అండ్‌ ఎం భావిస్తోంది.

business

07-12-2017 12:24:14

విశాల్ నామినేషన్ వ్యవహారంలో ఊహించని ట్విస్ట్

చెన్నై: ఆర్కే నగర్ ఉప ఎన్నికకు విశాల్ దాఖలు చేసిన నామినేషన్ పలు నాటకీయ పరిణామాల మధ్య తిరస్కరణకు గురైన సంగతి తెలిసిందే. అయితే ఈ వ్యవహారం ఇప్పుడు మరో మలుపు తిరిగేలా కనిపిస్తోంది. విశాల్ నామినేషన్‌ను పున: సమీక్షించనున్నారనే ప్రచారం జరుగుతోంది. తన నామినేషన్‌ను తిరస్కరించడంపై విశాల్ తమిళనాడు ఎన్నికల సంఘం ప్రధానాధికారి రాజేశ్ లక్హోనిని కలిశారు. నామినేషన్‌ను తిరస్కరించడం.. తర్వాత ఆమోదించడం.. మళ్లీ తిరస్కరించడం.. ఆ తర్వాత జరిగిన హైడ్రామాపై వివరిస్తూ విశాల్ ఈసీ ప్రధానాధికారికి నివేదిక సమర్పించారు. తిరస్కరించిన నామినేషన్‌ను తిరిగి ఆమోదిస్తున్నట్లు రిటర్నింగ్ అధికారి వెల్లడించిన వీడియోను కూడా ఆయన ఈసీ చీఫ్‌కు చూపించారు.  అయితే నిబంధనల ప్రకారం నామినేషన్‌పై పున: సమీక్షించమని ఆదేశించడానికి అవకాశం లేదు. కానీ రాజ్యాంగంలోని ఆర్టికల్ 324 నిబంధన ప్రకారం తిరస్కరణకు గురైన నామినేషన్‌ను తిరిగి పరిశీలించమని రిటర్నింగ్ అధికారిని ఆదేశించే అధికారం ఈసీకి ఉందని అధికారిక వర్గాల సమాచారం. ఆర్‌పీ(రిప్రెజెంటేషన్ ఆఫ్ ది పీపుల్స్ యాక్ట్) చట్టం సెక్షన్ 36(5) ప్రకారం దాఖలు చేసిన పత్రాలలోని వివరాలపై ఎలాంటి అభ్యంతరాలైనా ఉంటే వివరణ కోసం ఒకరోజు గడువు ఇవ్వాల్సి ఉంటుందని విశాల్ చెప్పారు. కానీ, రిటర్నింగ్ అధికారి తనకు ఎలాంటి సమాచారం ఇవ్వకుండానే నామినేషన్‌ను తిరస్కరించినట్లు వివరించారు. ఈ విషయాన్ని ఈసీ దృష్టికి తీసుకెళ్లానని, నామినేషన్‌‌ను పున: సమీక్షించాల్సిందిగా కోరినట్లు విశాల్ మీడియాకు తెలిపారు.

nation

31-03-2017 11:46:30

‘గమ్మునుండవోయ్‌’ అంటూ అన్నీ లాగేశాడు!

గుణశేఖర్‌ దర్శకత్వంలో వచ్చిన ‘రుద్రమదేవి’ సినిమా స్టైలిష్‌ స్టార్‌ అల్లు అర్జున్‌కు మధురానుభూతులను అందిస్తోంది. ఆ సినిమా గురించి ఎవరు మాట్లాడినా అందులో బన్నీ పోషించిన ‘గోన గన్నారెడ్డి’ పాత్రను ప్రశంసించకుండా ఉండరు. ఇటీవలి కాలంలో అంతలా క్లిక్‌ అయిన రోల్‌ అదే అని చెప్పొచ్చు. ఆ పాత్రకు సంబంధించి ప్రేక్షకుల నుంచి రివార్డులు అందుకున్న బన్నీ.. అవార్డులు కూడా దక్కించకుంటున్నాడు.

entertainment

20-02-2017 02:31:31

జంగ్‌ నామ్‌ హంతకులు ఉత్తర కొరియన్లే!

హత్య జరిగిన రోజే పలాయనం.. మలేసియా పోలీసుల వెల్లడిభౌతిక కాయం పంపాలని ఉత్తరకొరియా డిమాండ్‌కౌలాలంపూర్‌, ఫిబ్రవరి 19: ఉత్తరకొరియా అధినేత కిమ్‌ జంగ్‌ ఉన్‌ సవతి సోదరుడు కిమ్‌ జంగ్‌ నామ్‌ను అతని సోదరుడే చంపించి ఉంటాడన్న అనుమానాలకు బలం చేకూరుతోంది. ఉత్తర కొరియా నుంచి వచ్చినవారే జంగ్‌ నామ్‌ను హత్య చేశారని మలేసియా పోలీసులు ప్రకటించారు. గతత సోమవారం కౌలాలంపూర్‌ విమానాశ్రయంలో రియాలిటీ షో పేరుతో ఇద్దరు మహిళలు జంగ్‌ నామ్‌ ముఖంపై విషం చిమ్మడం, దాంతో ఆయన మరణించడం తెలిసిందే. కాగా ఇద్దరు మహిళలు సహా ఐదుగురు అనుమాననితులను పోలీసులు ఇప్పటికే అరెస్టు చేశారు. తాజాగా నలుగురు ఉత్తర కొరియన్ల హస్తం ఉందని అనుమానిస్తున్నట్లు నేషనల్‌ డిప్యూటీ పోలీసు చీఫ్‌ నూర్‌ రషీద్‌ ఇస్మాయిల్‌ తాజాగా వెల్లడించారు. వీరు గత నెలాఖరు నుంచి ఈ నెలారంభంలో వేర్వేరుగా మలేసియాలోకి ప్రవేశించినట్లు గుర్తించామని, జంగ్‌ నామ్‌ హత్య జరిగిన 13వ తేదీనే వీరు దేశం వదిలి పారిపోయారని చెప్పారు. వీరిని రీ జి హియాన్‌ (33), హంగ్‌ సంగ్‌ హావ్‌ (34), ఓ జొంగ్‌ జిల్‌ (56), రీ జే నామ్‌ (57)గా గుర్తించారు. దౌత్యపరమైన వీసాలతో కాకుండా సాధారణ వీసాలతో వీరు మలేసియాలోకి వచ్చినట్లు తేలింది. వీరిప్పుడు ఎక్కడున్నారో చెప్పేందుకు నూర్‌ నిరాకరించారు. ఇంటర్‌పోల్‌తో ఈ వ్యవహారంపై సంప్రదింపులు జరుపుతున్నట్లు తెలిపారు. బుధవారం నిర్వహించిన శవపరీక్ష నివేదిక కోసం పోలీసులు ఎదురుచూస్తున్నారు. ఇంకోవైపు.. జంగ్‌ నామ్‌ భౌతిక కాయాన్ని తమకు అప్పగించాలని ఉత్తర కొరియా డిమాండ్‌ చేసింది. అయితే తొలుత డీఎన్‌ఏ పరీక్ష నిర్వహించాలని, ఇందుకు ఆయన కుటుంబ సభ్యుల్లో ఎవరో ఒకరి నుంచి శాంపిల్‌ తీసుకోవలసి ఉందని మలేసియా పోలీసులు తెలిపారు. దర్యాప్తులో సహకరించేందుకు జంగ్‌ నామ్‌ కుటుంబ సభ్యులను ఇక్కడకు రప్పించడానికి పూర్తిస్థాయిలో ప్రయత్నిస్తున్నామని చెప్పారు. అనుమానితులంతా ఉత్తర కొరియన్లే కావడంతో జంగ్‌ నామ్‌ హత్య వెనుక ఆ దేశ ప్రభుత్వం ఉందని భావిస్తున్నట్లు దక్షిణకొరియా యునిఫికేషన్‌ మంత్రిత్వశాఖ అధికార ప్రతినిధి జియోంగ్‌ జున్‌ హీ అన్నారు.

nation

18-03-2017 04:08:09

సిద్ధూకు అప్రధాన శాఖ

చండీగఢ్‌, మార్చి17: పంజాబ్‌ ప్రభుత్వంలో డిప్యూటీ సీఎం పదవి దక్కుతుందని భావించిన మాజీ క్రికెటర్‌ నవజ్యోత సింగ్‌ సిద్ధూకు నిరాశే ఎదురైంది. ఆయనకు పర్యాటక, సాంస్కృతిక శాఖ దక్కింది. సిద్ధూకు డిప్యూటీ సీఎం పదవి దక్కుతుందని ప్రచారం జరిగినప్పటికీ చివరికి అప్రధానమైన శాఖ లభించడంతో మద్దతు దారులు అసంతృప్తితో ఉన్నారు.

nation

02-04-2017 00:04:42

కోల్‌కతాలో ప్లాస్టిక్‌ కోడిగుడ్లు!

 గుడ్లు సీజ్‌..వ్యాపారి అరెస్టు..పరీక్షల కోసం ల్యాబ్‌కు గుడ్లు గత ఏడాది కేరళలోనూ కలకలం

nation

22-01-2017 01:18:56

తైక్వాండోలో గిన్నిస్‌ రికార్డు

హైదరాబాద్‌ (ఆంధ్రజ్యోతి): తైక్వాండోలో హైదరాబాద్‌కు చెందిన పల్లవి మోడల్‌ స్కూల్‌ (బోడుప్పల్‌) విద్యార్థులు ప్రపంచ గిన్నిస్‌ రికార్డు నెలకొల్పారు. 991 మంది విద్యార్థులు 15 నిమిషాలపాటు తైక్వాండో ప్రదర్శన చేసి గిన్నిస్‌ బుక్‌ ఆఫ్‌ వరల్డ్‌ రికార్డ్స్‌లో చోటు సంపాదించినట్టు స్కూల్‌ ప్రిన్సిపాల్‌ అరుణ రావు తెలిపారు. ఈ మెగా ఈవెంట్‌ను గతేడాది సెప్టెంబర్‌ 3న నిర్వహించినట్టు చెప్పారు. సోమాజిగూడ ప్రెస్‌క్లబ్‌లో శనివారం ఏర్పాటు చేసిన సమావేశంలో గిన్నిస్‌ రికార్డులో భాగస్వాములైన వారికి ఆమె సర్టిఫికెట్లు అందజేశారు. ఈ సందర్భంగా ఆమె మాట్లాడుతూ.. ఇంతటి ఘనత సాధించిన విద్యార్థులను, అందుకు చక్కటి తోడ్పాటునందించిన కోచ్‌, తైక్వాండో బోర్డ్‌ ఆఫ్‌ తెలంగాణ జనరల్‌ సెక్రటరీ బొబ్బిలిని అభినందించారు. పల్లవి స్కూల్‌ తాజా ప్రదర్శనతో గతంలో తమిళనాడుకు చెందిన ఓ పాఠశాల విద్యార్థులు నెలకొల్పిన రికార్డు తెరమరుగైందని వివరించారు. అనంతరం కోచ్‌ బొబ్బిలి మాట్లాడుతూ.. రాష్ట్ర ప్రభుత్వమిచ్చిన స్ఫూర్తితోనే ఇది సాధ్యమైందన్నారు. ఈ సందర్భంగా ముఖ్యమంత్రి కేసీఆర్‌కు ప్రత్యేక కృతజ్ఞతలు తెలిపారు.

sports

28-09-2017 01:02:17

బాలుడిపై మహిళ లైంగిక దాడి

గోవాలో కేసు నమోదుపణజి, సెప్టెంబరు 27: ఒక మహిళ చేతిలో లైంగిక దాడికి గురైన ఒక బాలుడి(17) దీనస్థితి ఆలస్యంగా వెలుగులోకి వచ్చింది. ఈ సంఘటన పణజికి సమీపాన మపూసా పట్టణంలో జరిగింది. తమ ఇంట్లో ఉంటున్న బాలుడిపై 29 ఏళ్ల మహిళ ఈ నెలలో రెండుసార్లు అకృత్యానికి పాల్పడింది. లైంగిక దాడికి తట్టుకోలేక ఈ కుర్రాడు వాళ్లింట్లో నుంచి పారిపోయి తల్లిదండ్రుల దగ్గరకు వెళ్లాడు. ఒక పెట్రోలు పంపులో పనిచేస్తున్న ఆ బాలుడు ఆ మహిళ ఇంట్లో ఉంటున్నాడు. కొన్ని రోజుల తర్వాత ఈ బాలుడి ప్రవర్తనలో మార్పు రావడంతో ప్రభుత్వ మానసిక చికిత్సాలయంలో తల్లిదండ్రులు చూపించగా కౌన్సెలింగ్‌లో అసలు విషయం బయటపడింది. ఆమెపై గోవా పోలీసులు కేసు నమోదు చేశారు. విడాకులు తీసుకున్న ఈ మహిళకు ముగ్గురు పిల్లలు కూడా ఉన్నారు.

nation

02-11-2017 02:01:41

జిఎస్‌టి రూలింగ్‌ అథారిటీ, కమిటీలను వినియోగించుకోండి

హైదరాబాద్‌ (ఆంధ్రజ్యోతి): వస్తు సేవల పన్ను (జిఎస్‌టి) సందేహాలు, ఫిర్యాదులను పరిష్కరించడానికి ఏర్పాటు చేసిన రూలింగ్‌ అథారిటీ, యాంటి ప్రాఫిటీరింగ్‌ కమిటీ పని ప్రారంభించాయని, వీటిని ప్రజలు, వ్యాపారులు వినియోగించుకోవాలని రాష్ట్ర పన్నుల శాఖ కమిషనర్‌ అనిల్‌కుమార్‌ తెలిపారు. పన్ను లావాదేవీలు, పన్ను రేట్లు, వర్గీకరణలపై సందేహాలను నివృత్తి చేస్తూ రూలింగ్‌ ఇవ్వడానికి ప్రభుత్వం అడ్వాన్స్‌ రూలింగ్‌ అథారిటీని ఏర్పాటు చేసిందని తెలిపారు. కేంద్ర పన్నుల కమిషనర్‌ వి శ్రీనివాస్‌, రాష్ట్ర పన్నుల శాఖ అదనపు కమిషనర్‌ జె లక్ష్మీనారాయణ సభ్యులుగా ఉన్న ఈ అథారిటీ నాంపల్లిలోని రాష్ట్ర పన్నుల కమిషనరేట్‌ నుంచి పని చేస్తుందని తెలిపారు. జిఎస్‌టితో కలిగే ప్రయోజనాలను ప్రజలకు అందకుండా చేసే వ్యాపారులపై వచ్చే ఫిర్యాదులను పరిశీలించడానికి మరో యాంటి ప్రాఫిటీరింగ్‌ స్ర్కీనింగ్‌ కమిటీని ఏర్పాటు చేసిందని వివరించారు. ఈ కమిటీలో సెంట్రల్‌ టాక్స్‌ కమిషనర్‌ మాండలిక శ్రీనివాస్‌, రాష్ట్ర పన్నుల అదనపు కమిషనర్‌ బి అమృత లక్ష్మి సభ్యులుగా ఉన్నారని తెలిపారు. ఈ కమిటీ బషీర్‌బాగ్‌లోని సెంట్రల్‌ టాక్స్‌ కార్యాలయం నుంచి పని చేస్తుందని వివరించారు.

business

22-09-2017 01:44:26

ఎస్‌ఎం కృష్ణ అల్లుడు సిద్ధార్థకు ఐటీ షాక్‌

 కాఫీడేతో పాటు 24 ప్రాంతాల్లో దాడులుబెంగళూరు, చెన్నై, సెప్టెంబరు 21(ఆంధ్రజ్యోతి): కేంద్ర మాజీ మంత్రి, బీజేపీ నేత ఎస్‌ఎం కృష్ణ అల్లుడు సిద్ధార్థ ఆస్తులపై ఆదాయపు పన్ను శాఖ అధికారులు గురువారం దాడులు చేశారు. కాంగ్రెస్‌ పార్టీకి చెందిన ఎస్‌ఎం కృష్ణ ఇటీవలే బీజేపీలో చేరారు. దేశవ్యాప్తంగా కాంగ్రె్‌సకు చెందిన నేతలపైనే దాడులు సాగుతున్నాయనే ఆరోపణల నేపథ్యంలో ఎస్‌ఎం కృష్ణ అల్లుడిపైనా దాడి జరగడం సర్వత్రా చర్చనీయాంశమైంది. సిద్ధార్థ... కాఫీడే సంస్థ యజమాని. బెంగళూరులోని యూబీ సీటీ వద్ద ఉండే కాఫీడే హెడ్‌ ఆఫీసు, సదాశివనగర్‌లోని నివాసంతోపాటు ముంబై, చెన్నై సహా 24 ప్రాంతాల్లో వందమందికిపైగా ఐటీ అధికారులు దాడులు చేశారు.

nation

18-04-2017 02:35:27

ఉమ్మడి హైకోర్టుకు ఆరుగురు జడ్జిలు

 న్యూఢిల్లీ, ఏప్రిల్‌ 17 (ఆంధ్రజ్యోతి): ఆంధ్రప్రదేశ్‌, తెలంగాణ ఉమ్మడి హైకోర్టుకు కొత్తగా ఆరుగురు న్యాయమూర్తుల పేర్లను సుప్రీంకోర్టు కొలిజీయం ఖరారు చేసింది. కొంతకాలంగా కొలీజియం సమావేశాలకు దూరంగా ఉన్న జస్టిస్‌ చలమేశ్వర్‌ మళ్లీ సమావేశాలకు హాజరువుతున్నట్లు తెలిసింది. ఇటీవల జరిగిన కొలీజియం ఫుల్‌బెంచ్‌ సమావేశాల్లో రికార్డుస్థాయిలో దేశంలో వివిధ రాష్ర్టాల హైకోర్టులకు 51 మంది న్యాయమూర్తులను ఖరారు చేయగా.. ఇందులో 20మంది న్యాయాధికారులు, 31 మంది అడ్వకేట్లు ఉన్నట్లు తెలిసింది.  ఆయా రాష్ర్టాల హైకోర్టుల కొలీజియంలు మొత్తం 90 మంది పేర్లను పంపగా అందులో 51 మందికి సుప్రీం కొలీజియం గ్రీన్‌సిగ్నల్‌ ఇచ్చింది. తెలుగు రాష్ర్టాల ఉమ్మడి హైకోర్టుకు ఎంపికైన ఆరుగురు న్యాయమూర్తులలో ఐదుగురు అడ్వకేట్ల పేర్లు ఉన్నట్లు సమాచారం. ఇందులో ఏపీకి చెందిన వారు ముగ్గురు, తెలంగాణకు చెందిన వారు ఇద్దరు ఉన్నట్లు తెలిసింది. కాగా, కొలీజియం సిఫారసు చేసిన పేర్లలో కొన్నింటిపై కేంద్రం సుముఖంగా లేనట్లు న్యాయశాఖ విశ్వసనీయవర్గాల ద్వారా తెలిసింది. ఈనెలాఖరులోగా సుప్రీం కొలీజియం ఖరారు చేసిన న్యాయమూర్తులలో ఎక్కువమంది పేర్లను కేంద్రం ఆమోదించవచ్చునని కూడా ఆ వర్గాలు తెలిపాయి.

nation

18-10-2017 03:41:09

దమ్ముంటే హిల్లరీ మళ్లీ పోటీ చేయాలి!

‘‘విదేశీ శక్తుల (రష్యాను పరోక్షంగా ప్రస్తావిస్తూ) వల్లే ఓడిపోయామని హిల్లరీ చేస్తున్న ఆరోపణలు ఓ సాకు మాత్రమే. వాస్తవానికి డెమోక్రాట్లకు ఉన్న బలం దృష్ట్యా ఎన్నికల్లో వారు గెలవాలి. కానీ, అలా జరగలేదు. విదేశాంగ మంత్రిగా హిల్లరీ పెద్దగా సాధించిందేమీ లేదని ప్రజలు గుర్తించారు. అందుకే ఆమె ఓడిపోయారు. దమ్ముంటే వచ్చే ఎన్నికల్లో నాపై మళ్లీ పోటీ చేయాలి’’- అమెరికా అధ్యక్షుడు ట్రంప్‌

nation

09-02-2017 03:22:28

కల్లోల జలాల్లో ‘కమలం’ వేట

సాంప్రదాయిక డీఎంకే విరోధులకు, వ్యతిరేకులకు వేదికగా ఉన్న అన్నాడీఎంకే, భారతీయ జనతా పార్టీకి భావజాలపరంగా సమీపంగా ఉన్న పార్టీ. ఆ సామీప్యాన్ని, ప్రస్తుత సందర్భాన్ని అనువు చేసుకుని, సాయుజ్యంగా, సంలీనంగా మార్చడానికి ప్రయత్నం జరుగుతున్నదా? అదే నిజమైతే, అది తమిళ ప్రాంతీయ ప్రయోజనాలకు, దేశవ్యాప్తంగా ఉన్న ప్రాంతీయ శక్తులకు, ఫెడరలిజానికి హాని చేయదా?  పన్నీర్‌ సెల్వం తిరుగుబాటు తమిళనాడు రాజకీయాల్లో ఒక చారిత్రక సంఘటన. పాదాక్రాంత విధేయతకు, ‘రామారాజ్యం భరతుని పట్నం’ తరహా పాదుకాపట్టాభిషేకాలకూ పన్నీర్‌ సెల్వం ఒక పర్యాయపదం. అతనికి సొంత వ్యక్తిత్వం, నాయకత్వ గుణం ఉంటాయని ఎవరూ అనుకోగలిగే పరిస్థితులు మునుపు లేవు. అమ్మకు అనుకూల పరిస్థితులు లేనప్పుడు, రబ్బరుముద్రగా పనికివచ్చిన సెల్వం, ఆమె శాశ్వతంగా నిష్క్రమించినప్పుడు కొనసాగింపుగా పనికిరాలేదు. నిస్సహాయంగా పదవి నుంచి తప్పుకున్న ఆయన, ఎక్కడినుంచో వచ్చిన ప్రేరణలతో బలం పుంజుకుని గొంతువిప్పారు. శశికళ అయోగ్యతను ఆవిష్కరించడానికి పూనుకున్నారు. అందుకు జయ ఆత్మనే తోడుతెచ్చుకున్నారు. రాజకీయాలలో వారసత్వాలను నిర్ణయించే ప్రమాణాలు వేరు. ఎంజీఆర్‌ వారసురాలిగా ఆయన భార్య నెగ్గుకురాలేకపోయారు. జనం జయలలితనే ఎంచుకున్నారు. జయలలిత జైలులోనో, ఆస్పత్రిలోనో, నిందితురాలిగానో ఉన్నప్పుడు, ఆమె ప్రతినిధిగా ఎవరినైనా అంగీకరించవచ్చును. ఎన్నికల వేళకు ఆమె మళ్లీ వచ్చి తమను గెలిపించగలరని అన్నాడీఎంకే శ్రేణులకు తెలుసు. కానీ, ఇప్పుడు అమ్మనే లేకుండా పోయాక, ఓట్లు సంపాదించే వ్యక్తి ఎవరు? పన్నీర్‌ సెల్వం కంటె ఆ పని శశికళ సమర్థంగా చేయగలదని వారు అనుకున్నారు. సెల్వంను చూసినప్పుడు విధేయుడే గుర్తువస్తాడు. శశికళ, చిన్నమ్మ. ఆమె అమ్మను గుర్తు చేస్తారు. అదీ లెక్క. ఇతర రాష్ర్టాల్లో కూడా రాజకీయ ప్రహసనాలు, వారసత్వ క్రీడలు జరుగుతూ ఉంటాయి. మొన్ననే ఉత్తరప్రదేశ్‌లో తండ్రీకొడుకుల పోరాటం చూశాము. కానీ, తక్కినచోట్ల జరిగేది వేరు. తమిళనాడులో జరిగేది వేరు. పాత తమిళ సినిమాలలో వలె అక్కడి రాజకీయాలు కూడా అతినటనతో, అరుపులతో నాటకీయంగా ఉంటాయి. జయలలిత అవసానదశలోనూ, ఆ తరువాతి కాలంలోనూ తమిళనాడులో జరుగుతున్న పరిణామాలు జాతీయవినోదంగా మారిపోయాయి. జల్లికట్టు నిషేధం మీద తమిళనాడులో వచ్చిన ప్రతిస్పందన కూడా విపరీత వ్యాఖ్యానాలకు, అన్వయాలకు కారణమయింది. ఎంతటి సంక్షోభ సమయంలోనూ తమిళులు, తమ ప్రత్యేకతను, ముద్రను చూపడానికి ఇష్టపడతారు. జల్లికట్టు వివాదం జయ మరణానంతరం రాష్ట్ర వ్యవహారాలలో కేంద్రప్రభుత్వం చూపుతున్న అనవసర ఆసక్తికి ప్రతిక్రియగా వచ్చిందని చాలా మంది వ్యాఖ్యానించారు. జల్లికట్టు డిమాండ్‌ నెరవేరింది కానీ, కేంద్రం చాణక్యం మాత్రం కొనసాగుతూనే ఉన్నది. జయ బతికి ఉన్నప్పుడే, తమిళనాడుపై కేంద్రంలోని ఎన్‌డీఏ ప్రభుత్వం కన్నువేసింది. ఆమె కేసులతో ముడిపెట్టి కొన్ని బేరసారాలు జరిగాయని చెబుతారు. 2014లో ఘనవిజయం సాధించిన వెంటనే భారతీయ జనతాపార్టీ బెంగాల్‌, తమిళనాడు రాష్ర్టాలపై ఎక్కువగా దృష్టి కేంద్రీకరించింది. తమిళనాడుపై ప్రత్యేకమైన గురికి నేపథ్యం, బీజేపీ జాతీయవాద రాజకీయాలలోనూ, లక్ష్యాలలోనూ ఉన్నది. భారతదేశంలోని అంతర్గత ఆధిపత్యాల మీద తిరుగుబాటు చేసిన తొలి భాషావర్గం తమిళులు. జాతీయోద్యమకాలం నుంచి దానికి బీజాలు ఉన్నాయి. బ్రాహ్మణేతర ఉద్యమం, తమిళభాషావాదం, హిందీ వ్యతిరేకత- ఈ భావనలు ఒక దశలో ద్రవిడస్థాన్‌ వంటి ఆలోచనలకు కూడా దారితీశాయి. స్వాతంత్ర్యానంతర భారతదేశం కశ్మీర్‌ విషయంలో వ్యవహరించినట్టుగా మద్రాస్‌ రాష్ట్రంతో వ్యవహరించలేకపోయింది. హిందీని రుద్దడానికి జరిగిన ప్రయత్నం 1960లలో తమిళులలో అస్తిత్వ భావనను మరింత రాటుదేల్చింది. వారితో మంచిగా ఉండడం తప్ప మరో గత్యంతరం లేకపోయింది. స్వాతంత్ర్యానంతరం ఏర్పడిన తొలి కాంగ్రెసేతర ప్రభుత్వాలలో ద్రవిడ కజగం ప్రభుత్వం ఒకటి కాగా, భాషాప్రాంతీయత ఆధారంగా ఏర్పడిన తొలి ప్రతిపక్ష ప్రభుత్వం కూడా అన్నాదురై ప్రభుత్వమే. ఆ తరువాత నుంచి దేశంలో భాషా ప్రాంతీయపార్టీలు, ప్రాంతీయపార్టీలు, సామాజిక న్యాయం కోరే పార్టీలు విస్తరిస్తూ వచ్చాయి. 1989లో తొలి సంకీర్ణ ప్రభుత్వం మొదలుపెట్టి 2014 దాకా కేంద్రంలో ఏ ఒక్కపార్టీకి సొంతంగా అధికారబలం లేని పరిస్థితి కొనసాగింది. మొన్నటి సాధారణ ఎన్నికలలో ఘనవిజయం సాధించిన బీజేపీ, ప్రాంతీయ పార్టీల ప్రమేయాన్ని తగ్గించి, బలమైన కేంద్రాన్ని, జాతీయవాద ప్రభుత్వాన్ని స్థాపించే సంకల్పాన్ని చెప్పుకుంది. భారతదేశ అఖండతను తొలుత ప్రశ్నించిన తమిళులను, దారికి తెచ్చి, జాతీయవాద స్రవంతిలో కలుపుకోవడం బీజేపీ రాజకీయ ఎజెండాలో ముఖ్యమైన అంశం. అన్నాదురై కాలం నాటి సామాజిక న్యాయ -సంక్షేమ రాజకీయాలు, కరుణానిధి హయాంకు వచ్చేసరికే ఎంతో పలచబడిపోయాయి. కానీ, డీఎంకే ప్రభుత్వాలు తొలినాళ్లలో గట్టి కాంగ్రెసేతర శక్తులుగా, ఫెడరలిజాన్ని కోరుకునేవిగా ఉండేవి. ఆర్టికల్‌ 356 దెబ్బను రుచిచూసిన కరుణానిధి, ద్రావిడ ఉద్యమానికి, పాప్యులర్‌ రాజకీయాలకు మధ్య ఆచరణాత్మకవాదిగా ఉండేవారు. డీఎంకే సిద్ధాంతనిబద్ధతను మరింతగా పలచబరిచి, పాప్యులర్‌ రాజకీయాలనే ఆధారం చేసుకుని ముందుకు వచ్చింది అన్నడీఎంకే పార్టీ. ఎంజీఆర్‌ జనాకర్షణ, మితిమీరిన పాప్యులిజం- ఆ పార్టీ ఆదరణకు కారణాలు. దాని హయాంలో సిద్ధాంత రాద్ధాంతాల గొడవ తక్కువ. డీఎంకే మీద కోపంగా ఉన్న అగ్రకులాల వారందరూ అన్నడీఎంకేకు వెన్నుదన్నుగా ఉంటూ వచ్చారు. ఎంజీఆర్‌ తరువాత జయలలిత పూర్తిగా వ్యక్తికేంద్రిత పార్టీని నిర్మించుకున్నారు. ప్రజలతో నేరుగా సంబంధం పెట్టుకుని పార్టీ తన దయాదాక్షిణ్యాల మీద ఆధారపడే నేతల సమూహంగా ఆమె తన హయాంలో మార్చేశారు. డీఎంకే- అన్నా డీఎంకే మధ్య ఎన్నికల్లో, శాసనసభల్లో, వీధుల్లో జరిగే పోరాటాలు- పైన చెప్పినట్టు తమిళ ప్రహసనాల మాదిరి అమర్యాదగా, అతిగా కనిపించేవి. ఒకరు స్ర్తీ అని చూడకుండా జయలలితతో అసెంబ్లీలో అసభ్యంగా ప్రవర్తిస్తే, మరొకరు సీనియర్‌ నాయకుడని చూడకుండా అర్ధరాత్రి అరెస్టులు చేయించారు. ఈ పోరాటం కూడా తమిళనాడులో పరంపరగా వస్తున్న రెండు మార్గాల మధ్య ఉన్న స్పర్థను ప్రతిఫలించేది. రాజకీయ వ్యవహారసరళులు ఎట్లా ఉన్నా, ద్రావిడ ప్రభుత్వాల కాలంలో తమిళనాడులో పారిశామ్రిక అభివృద్ధి, వ్యవసాయాభివృద్ధి బాగా జరిగాయి. తమ సాంస్కృతిక ప్రత్యేకతను నిలుపుకుంటూ ఆధునికతలోకి వెళ్లడం వారి ప్రత్యేకత. సాహిత్య, సామాజిక చిహ్నాలను గౌరవించడం వారి సంస్కారంలో భాగం. భాషా పరిరక్షణ వారికి ప్రాణం. బహుశా, ఆ సమాజంలో వచ్చిన సామాజిక, సాంస్కృతికోద్యమాలే అక్కడి ఆర్థికాభివృద్ధికి కూడా దోహదం చేశాయి. వారి పురోగతి రాష్ర్టానికే పరిమితం కాలేదు. కేంద్ర ప్రభుత్వ బ్యూరోక్రసీలోను, వివిధ పారిశ్రామిక సంస్థల్లోనూ తమిళులు ఉన్నత స్థానాల్లో ఉంటూ వచ్చారు. వారి సొంత ప్రగతి, దానికి తోడు జాతీయ ప్రభుత్వం వారికి ఇచ్చే ప్రస్ఫుటమైన గౌరవం- కలిసి తమిళ పాలకవర్గాలను జాతీయ పాలకశ్రేణిలో భాగం చేయగలిగాయి. వారు భారత జాతీయతను స్వీకరించడంతో పాటు, ఆరాధించడం కూడా మొదలుపెట్టారు. తమిళం జోలికి తమిళుల జోలికి రానంతవరకు వారికి దేశ సమగ్రత, సమైక్యత ముఖ్యమైనవే. రోజా వంటి సినిమా దేశంలోని ఏ ప్రాంతంనుంచీ రాలేదు. వందేమాతర గీతానికి కొత్తబాణీ కట్టి జాతి అంతటిచేతా పాడించగలిగిన అంతర్జాతీయ సంగీత దర్శకుడు కూడా తమిళనాడు నుంచే వచ్చాడు. (అతనే జల్లికట్టు పరిరక్షణ కోసం మొదట దీక్ష ప్రకటించాడు). భారతదేశానికి ముఖ్యనాయకుడైన రాజీవ్‌గాంధీని తమిళ టైగర్‌ల సంస్థ హత్యచేసినప్పుడు, తమిళులు కొంత వేష్టపడ్డారు, నిరసన చూపించారు. అయినా, ఇప్పటికీ వారికి ప్రభాకరన్‌ ఆరాధ్యుడే. ద్రావిడ రాజకీయాలకు ఇప్పుడు కాలం చెల్లివుండవచ్చును. కానీ, ప్రాంతీయ రాజకీయాల పరిస్థితి వేరు. దేశవ్యాప్తంగా ప్రాంతీయపార్టీలేవీ, అవి ఆవిర్భవించిననాటి సిద్ధాంతాలతో, ఆదర్శాలతో ప్రస్తుతం లేవు. కానీ, ప్రాంతీయ పార్టీలుగా వాటికి ఉనికి ఉన్నది. ఆ ప్రాంతానికి చెందిన వివిధ ప్రయోజనాలకు అవి ప్రాతినిధ్యం వహిస్తాయి. అనేక చారిత్రక, సాంస్కృతిక కారణాల వల్ల ఆర్థిక, పారిశ్రామిక ప్రయోజనాలు కూడా ప్రాంతీయశక్తులకు, జాతీయశక్తులకు వేరువేరుగా ఉండవచ్చు. భారతదేశం వంటి దేశంలో ఫెడరలిజం అమలుకు ప్రాంతీయ రాజకీయశక్తులే వాహికలు. జాతీయపార్టీగా కాంగ్రెస్‌ కూడా ప్రాంతీయశక్తుల ఆవిర్భావాన్ని స్వాగతించలేదు, కానీ, వాటి పురోగతిని నిరోధించాలన్న సంకల్పబలం కానీ, తీవ్ర ఉత్సుకత కానీ ఆ పార్టీకి లేవు. బీజేపీ అట్లా కాదు. అది జాతీయవాదంలో అతివాదానికి వేదిక కాబట్టి, ఏకత్వాన్ని ఏకరూపతగా, ఏకస్వామ్యంగా, ఏక వేదికగా భావిస్తుంది. జాతీయవాదానికి వెలుపలి శత్రవులుగా కొన్ని అస్తిత్వాలను పరిగణిస్తూ, అంతర్గతంగా ఉన్న శత్రువులుగా ప్రాంతీయశక్తులను భావిస్తుంది. అటువంటి శక్తులలో అగ్రగామి కాబట్టి, తమిళ ప్రాంతీయశక్తులను పూర్తిగా నిస్సారం చేయడం ఆ పార్టీకి ప్రయోజనకారి అయిన లక్ష్యం. జయలలిత వలె ఆధునిక విద్యావంతురాలు, నాగరీకురాలు కాని శశికళ, రాజకీయంగా ఎటువంటి ప్రత్యక్ష అనుభవం లేని శశికళ కేవలం వారసురాలిగా అధికారపీఠం ఎక్కగలగడం, చాలా మందికి విపరీతంగా, విచిత్రంగా కనిపించడం సహజమే. కానీ, ఆమెను అధికారంలోకి రానివ్వకూడదని కేంద్రప్రభుత్వం, అక్కడి రాజకీయపార్టీ ఎందుకు భావిస్తున్నది? ఎందుకు వారు పన్నీర్‌సెల్వం వైపు మొగ్గుచూపుతున్నారు? వారు కూడా పన్నీర్‌సెల్వంలో విధేయతను, శశికళలో నాయకురాలిని చూస్తున్నారా? సాంప్రదాయిక డీఎంకే విరోధులకు, వ్యతిరేకులకు వేదికగా ఉన్న అన్నాడీఎంకే, భారతీయజనతాపార్టీకి భావజాలపరంగా సమీపంగా ఉన్న పార్టీ. ఆ సామీప్యాన్ని, ప్రస్తుత సందర్భాన్ని అనువు చేసుకుని, సాయుజ్యంగా, సంలీనంగా మార్చడానికి ప్రయత్నం జరుగుతున్నదా? అదే నిజమైతే, అది తమిళ ప్రాంతీయ ప్రయోజనాలకు, దేశవ్యాప్తంగా ఉన్న ప్రాంతీయ శక్తులకు, ఫెడరలిజానికి హాని చేయదా? అన్ని ప్రాంతీయపార్టీలకూ భవిష్యత్తు అదేనా? పన్నీర్‌ సెల్వం తిరుగుబాటు తమిళనాడు రాజకీయాల్లో ఒక చారిత్రక సంఘటన. పాదాక్రాంత విధేయతకు, ‘రామారాజ్యం భరతుని పట్నం’ తరహా పాదుకాపట్టాభిషేకాలకూ పన్నీర్‌ సెల్వం ఒక పర్యాయపదం. అతనికి సొంత వ్యక్తిత్వం, నాయకత్వ గుణం ఉంటాయని ఎవరూ అనుకోగలిగే పరిస్థితులు మునుపు లేవు. అమ్మకు అనుకూల పరిస్థితులు లేనప్పుడు, రబ్బరుముద్రగా పనికివచ్చిన సెల్వం, ఆమె శాశ్వతంగా నిష్క్రమించినప్పుడు కొనసాగింపుగా పనికిరాలేదు. నిస్సహాయంగా పదవి నుంచి తప్పుకున్న ఆయన, ఎక్కడినుంచో వచ్చిన ప్రేరణలతో బలం పుంజుకుని గొంతువిప్పారు. శశికళ అయోగ్యతను ఆవిష్కరించడానికి పూనుకున్నారు. అందుకు జయ ఆత్మనే తోడుతెచ్చుకున్నారు. రాజకీయాలలో వారసత్వాలను నిర్ణయించే ప్రమాణాలు వేరు. ఎంజీఆర్‌ వారసురాలిగా ఆయన భార్య నెగ్గుకురాలేకపోయారు. జనం జయలలితనే ఎంచుకున్నారు. జయలలిత జైలులోనో, ఆస్పత్రిలోనో, నిందితురాలిగానో ఉన్నప్పుడు, ఆమె ప్రతినిధిగా ఎవరినైనా అంగీకరించవచ్చును. ఎన్నికల వేళకు ఆమె మళ్లీ వచ్చి తమను గెలిపించగలరని అన్నాడీఎంకే శ్రేణులకు తెలుసు. కానీ, ఇప్పుడు అమ్మనే లేకుండా పోయాక, ఓట్లు సంపాదించే వ్యక్తి ఎవరు? పన్నీర్‌ సెల్వం కంటె ఆ పని శశికళ సమర్థంగా చేయగలదని వారు అనుకున్నారు. సెల్వంను చూసినప్పుడు విధేయుడే గుర్తువస్తాడు. శశికళ, చిన్నమ్మ. ఆమె అమ్మను గుర్తు చేస్తారు. అదీ లెక్క. ఇతర రాష్ర్టాల్లో కూడా రాజకీయ ప్రహసనాలు, వారసత్వ క్రీడలు జరుగుతూ ఉంటాయి. మొన్ననే ఉత్తరప్రదేశ్‌లో తండ్రీకొడుకుల పోరాటం చూశాము. కానీ, తక్కినచోట్ల జరిగేది వేరు. తమిళనాడులో జరిగేది వేరు. పాత తమిళ సినిమాలలో వలె అక్కడి రాజకీయాలు కూడా అతినటనతో, అరుపులతో నాటకీయంగా ఉంటాయి. జయలలిత అవసానదశలోనూ, ఆ తరువాతి కాలంలోనూ తమిళనాడులో జరుగుతున్న పరిణామాలు జాతీయవినోదంగా మారిపోయాయి. జల్లికట్టు నిషేధం మీద తమిళనాడులో వచ్చిన ప్రతిస్పందన కూడా విపరీత వ్యాఖ్యానాలకు, అన్వయాలకు కారణమయింది. ఎంతటి సంక్షోభ సమయంలోనూ తమిళులు, తమ ప్రత్యేకతను, ముద్రను చూపడానికి ఇష్టపడతారు. జల్లికట్టు వివాదం జయ మరణానంతరం రాష్ట్ర వ్యవహారాలలో కేంద్రప్రభుత్వం చూపుతున్న అనవసర ఆసక్తికి ప్రతిక్రియగా వచ్చిందని చాలా మంది వ్యాఖ్యానించారు. జల్లికట్టు డిమాండ్‌ నెరవేరింది కానీ, కేంద్రం చాణక్యం మాత్రం కొనసాగుతూనే ఉన్నది. జయ బతికి ఉన్నప్పుడే, తమిళనాడుపై కేంద్రంలోని ఎన్‌డీఏ ప్రభుత్వం కన్నువేసింది. ఆమె కేసులతో ముడిపెట్టి కొన్ని బేరసారాలు జరిగాయని చెబుతారు. 2014లో ఘనవిజయం సాధించిన వెంటనే భారతీయ జనతాపార్టీ బెంగాల్‌, తమిళనాడు రాష్ర్టాలపై ఎక్కువగా దృష్టి కేంద్రీకరించింది. తమిళనాడుపై ప్రత్యేకమైన గురికి నేపథ్యం, బీజేపీ జాతీయవాద రాజకీయాలలోనూ, లక్ష్యాలలోనూ ఉన్నది. భారతదేశంలోని అంతర్గత ఆధిపత్యాల మీద తిరుగుబాటు చేసిన తొలి భాషావర్గం తమిళులు. జాతీయోద్యమకాలం నుంచి దానికి బీజాలు ఉన్నాయి. బ్రాహ్మణేతర ఉద్యమం, తమిళభాషావాదం, హిందీ వ్యతిరేకత- ఈ భావనలు ఒక దశలో ద్రవిడస్థాన్‌ వంటి ఆలోచనలకు కూడా దారితీశాయి. స్వాతంత్ర్యానంతర భారతదేశం కశ్మీర్‌ విషయంలో వ్యవహరించినట్టుగా మద్రాస్‌ రాష్ట్రంతో వ్యవహరించలేకపోయింది. హిందీని రుద్దడానికి జరిగిన ప్రయత్నం 1960లలో తమిళులలో అస్తిత్వ భావనను మరింత రాటుదేల్చింది. వారితో మంచిగా ఉండడం తప్ప మరో గత్యంతరం లేకపోయింది. స్వాతంత్ర్యానంతరం ఏర్పడిన తొలి కాంగ్రెసేతర ప్రభుత్వాలలో ద్రవిడ కజగం ప్రభుత్వం ఒకటి కాగా, భాషాప్రాంతీయత ఆధారంగా ఏర్పడిన తొలి ప్రతిపక్ష ప్రభుత్వం కూడా అన్నాదురై ప్రభుత్వమే. ఆ తరువాత నుంచి దేశంలో భాషా ప్రాంతీయపార్టీలు, ప్రాంతీయపార్టీలు, సామాజిక న్యాయం కోరే పార్టీలు విస్తరిస్తూ వచ్చాయి. 1989లో తొలి సంకీర్ణ ప్రభుత్వం మొదలుపెట్టి 2014 దాకా కేంద్రంలో ఏ ఒక్కపార్టీకి సొంతంగా అధికారబలం లేని పరిస్థితి కొనసాగింది. మొన్నటి సాధారణ ఎన్నికలలో ఘనవిజయం సాధించిన బీజేపీ, ప్రాంతీయ పార్టీల ప్రమేయాన్ని తగ్గించి, బలమైన కేంద్రాన్ని, జాతీయవాద ప్రభుత్వాన్ని స్థాపించే సంకల్పాన్ని చెప్పుకుంది. భారతదేశ అఖండతను తొలుత ప్రశ్నించిన తమిళులను, దారికి తెచ్చి, జాతీయవాద స్రవంతిలో కలుపుకోవడం బీజేపీ రాజకీయ ఎజెండాలో ముఖ్యమైన అంశం. అన్నాదురై కాలం నాటి సామాజిక న్యాయ -సంక్షేమ రాజకీయాలు, కరుణానిధి హయాంకు వచ్చేసరికే ఎంతో పలచబడిపోయాయి. కానీ, డీఎంకే ప్రభుత్వాలు తొలినాళ్లలో గట్టి కాంగ్రెసేతర శక్తులుగా, ఫెడరలిజాన్ని కోరుకునేవిగా ఉండేవి. ఆర్టికల్‌ 356 దెబ్బను రుచిచూసిన కరుణానిధి, ద్రావిడ ఉద్యమానికి, పాప్యులర్‌ రాజకీయాలకు మధ్య ఆచరణాత్మకవాదిగా ఉండేవారు. డీఎంకే సిద్ధాంతనిబద్ధతను మరింతగా పలచబరిచి, పాప్యులర్‌ రాజకీయాలనే ఆధారం చేసుకుని ముందుకు వచ్చింది అన్నడీఎంకే పార్టీ. ఎంజీఆర్‌ జనాకర్షణ, మితిమీరిన పాప్యులిజం- ఆ పార్టీ ఆదరణకు కారణాలు. దాని హయాంలో సిద్ధాంత రాద్ధాంతాల గొడవ తక్కువ. డీఎంకే మీద కోపంగా ఉన్న అగ్రకులాల వారందరూ అన్నడీఎంకేకు వెన్నుదన్నుగా ఉంటూ వచ్చారు. ఎంజీఆర్‌ తరువాత జయలలిత పూర్తిగా వ్యక్తికేంద్రిత పార్టీని నిర్మించుకున్నారు. ప్రజలతో నేరుగా సంబంధం పెట్టుకుని పార్టీ తన దయాదాక్షిణ్యాల మీద ఆధారపడే నేతల సమూహంగా ఆమె తన హయాంలో మార్చేశారు. డీఎంకే- అన్నా డీఎంకే మధ్య ఎన్నికల్లో, శాసనసభల్లో, వీధుల్లో జరిగే పోరాటాలు- పైన చెప్పినట్టు తమిళ ప్రహసనాల మాదిరి అమర్యాదగా, అతిగా కనిపించేవి. ఒకరు స్ర్తీ అని చూడకుండా జయలలితతో అసెంబ్లీలో అసభ్యంగా ప్రవర్తిస్తే, మరొకరు సీనియర్‌ నాయకుడని చూడకుండా అర్ధరాత్రి అరెస్టులు చేయించారు. ఈ పోరాటం కూడా తమిళనాడులో పరంపరగా వస్తున్న రెండు మార్గాల మధ్య ఉన్న స్పర్థను ప్రతిఫలించేది. రాజకీయ వ్యవహారసరళులు ఎట్లా ఉన్నా, ద్రావిడ ప్రభుత్వాల కాలంలో తమిళనాడులో పారిశామ్రిక అభివృద్ధి, వ్యవసాయాభివృద్ధి బాగా జరిగాయి. తమ సాంస్కృతిక ప్రత్యేకతను నిలుపుకుంటూ ఆధునికతలోకి వెళ్లడం వారి ప్రత్యేకత. సాహిత్య, సామాజిక చిహ్నాలను గౌరవించడం వారి సంస్కారంలో భాగం. భాషా పరిరక్షణ వారికి ప్రాణం. బహుశా, ఆ సమాజంలో వచ్చిన సామాజిక, సాంస్కృతికోద్యమాలే అక్కడి ఆర్థికాభివృద్ధికి కూడా దోహదం చేశాయి. వారి పురోగతి రాష్ర్టానికే పరిమితం కాలేదు. కేంద్ర ప్రభుత్వ బ్యూరోక్రసీలోను, వివిధ పారిశ్రామిక సంస్థల్లోనూ తమిళులు ఉన్నత స్థానాల్లో ఉంటూ వచ్చారు. వారి సొంత ప్రగతి, దానికి తోడు జాతీయ ప్రభుత్వం వారికి ఇచ్చే ప్రస్ఫుటమైన గౌరవం- కలిసి తమిళ పాలకవర్గాలను జాతీయ పాలకశ్రేణిలో భాగం చేయగలిగాయి. వారు భారత జాతీయతను స్వీకరించడంతో పాటు, ఆరాధించడం కూడా మొదలుపెట్టారు. తమిళం జోలికి తమిళుల జోలికి రానంతవరకు వారికి దేశ సమగ్రత, సమైక్యత ముఖ్యమైనవే. రోజా వంటి సినిమా దేశంలోని ఏ ప్రాంతంనుంచీ రాలేదు. వందేమాతర గీతానికి కొత్తబాణీ కట్టి జాతి అంతటిచేతా పాడించగలిగిన అంతర్జాతీయ సంగీత దర్శకుడు కూడా తమిళనాడు నుంచే వచ్చాడు. (అతనే జల్లికట్టు పరిరక్షణ కోసం మొదట దీక్ష ప్రకటించాడు). భారతదేశానికి ముఖ్యనాయకుడైన రాజీవ్‌గాంధీని తమిళ టైగర్‌ల సంస్థ హత్యచేసినప్పుడు, తమిళులు కొంత వేష్టపడ్డారు, నిరసన చూపించారు. అయినా, ఇప్పటికీ వారికి ప్రభాకరన్‌ ఆరాధ్యుడే. ద్రావిడ రాజకీయాలకు ఇప్పుడు కాలం చెల్లివుండవచ్చును. కానీ, ప్రాంతీయ రాజకీయాల పరిస్థితి వేరు. దేశవ్యాప్తంగా ప్రాంతీయపార్టీలేవీ, అవి ఆవిర్భవించిననాటి సిద్ధాంతాలతో, ఆదర్శాలతో ప్రస్తుతం లేవు. కానీ, ప్రాంతీయ పార్టీలుగా వాటికి ఉనికి ఉన్నది. ఆ ప్రాంతానికి చెందిన వివిధ ప్రయోజనాలకు అవి ప్రాతినిధ్యం వహిస్తాయి. అనేక చారిత్రక, సాంస్కృతిక కారణాల వల్ల ఆర్థిక, పారిశ్రామిక ప్రయోజనాలు కూడా ప్రాంతీయశక్తులకు, జాతీయశక్తులకు వేరువేరుగా ఉండవచ్చు. భారతదేశం వంటి దేశంలో ఫెడరలిజం అమలుకు ప్రాంతీయ రాజకీయశక్తులే వాహికలు. జాతీయపార్టీగా కాంగ్రెస్‌ కూడా ప్రాంతీయశక్తుల ఆవిర్భావాన్ని స్వాగతించలేదు, కానీ, వాటి పురోగతిని నిరోధించాలన్న సంకల్పబలం కానీ, తీవ్ర ఉత్సుకత కానీ ఆ పార్టీకి లేవు. బీజేపీ అట్లా కాదు. అది జాతీయవాదంలో అతివాదానికి వేదిక కాబట్టి, ఏకత్వాన్ని ఏకరూపతగా, ఏకస్వామ్యంగా, ఏక వేదికగా భావిస్తుంది. జాతీయవాదానికి వెలుపలి శత్రవులుగా కొన్ని అస్తిత్వాలను పరిగణిస్తూ, అంతర్గతంగా ఉన్న శత్రువులుగా ప్రాంతీయశక్తులను భావిస్తుంది. అటువంటి శక్తులలో అగ్రగామి కాబట్టి, తమిళ ప్రాంతీయశక్తులను పూర్తిగా నిస్సారం చేయడం ఆ పార్టీకి ప్రయోజనకారి అయిన లక్ష్యం. జయలలిత వలె ఆధునిక విద్యావంతురాలు, నాగరీకురాలు కాని శశికళ, రాజకీయంగా ఎటువంటి ప్రత్యక్ష అనుభవం లేని శశికళ కేవలం వారసురాలిగా అధికారపీఠం ఎక్కగలగడం, చాలా మందికి విపరీతంగా, విచిత్రంగా కనిపించడం సహజమే. కానీ, ఆమెను అధికారంలోకి రానివ్వకూడదని కేంద్రప్రభుత్వం, అక్కడి రాజకీయపార్టీ ఎందుకు భావిస్తున్నది? ఎందుకు వారు పన్నీర్‌సెల్వం వైపు మొగ్గుచూపుతున్నారు? వారు కూడా పన్నీర్‌సెల్వంలో విధేయతను, శశికళలో నాయకురాలిని చూస్తున్నారా? సాంప్రదాయిక డీఎంకే విరోధులకు, వ్యతిరేకులకు వేదికగా ఉన్న అన్నాడీఎంకే, భారతీయజనతాపార్టీకి భావజాలపరంగా సమీపంగా ఉన్న పార్టీ. ఆ సామీప్యాన్ని, ప్రస్తుత సందర్భాన్ని అనువు చేసుకుని, సాయుజ్యంగా, సంలీనంగా మార్చడానికి ప్రయత్నం జరుగుతున్నదా? అదే నిజమైతే, అది తమిళ ప్రాంతీయ ప్రయోజనాలకు, దేశవ్యాప్తంగా ఉన్న ప్రాంతీయ శక్తులకు, ఫెడరలిజానికి హాని చేయదా? అన్ని ప్రాంతీయపార్టీలకూ భవిష్యత్తు అదేనా?

editorial

01-01-2017 23:00:20

మద్దూరి నగేష్‌బాబు స్మారక సభ

- మద్దూరి మిత్రులు

editorial

06-10-2017 03:39:37

మహాత్ముడి హత్యలో మరొకరి పాత్ర?

గాంధీ హత్యకేసును పునర్‌విచారించండిసుప్రీంకోర్టులో పిల్‌ దాఖలు.. నేడు విచారణన్యూఢిల్లీ/భోపాల్‌, అక్టోబరు5: 60 ఏళ్లు గడుస్తున్నా మహాత్ముడి మరణంపై వివాదాలు కొనసాగుతున్నాయి. ఆయనను హత్య చేయడానికి ఏ పిస్టల్‌ను ఉపయోగించారు? ఎన్ని బుల్లెట్లు వాడారు? గాడ్సే కాకుండా మరొక షూటర్‌ కూడా ఉన్నాడా? వంటి ప్రశ్నలకు నేటికీ సమాధానం దొరకడంలేదు. అయితే గాంధీ శరీరంలో దిగింది మూడు బుల్లెట్లు కాదని, నాలుగో బుల్లెట్‌ కూడా ఆయనకు తగిలిందని.. దానివల్లే ఆయన మరణించారని తాజాగా సుప్రీంకోర్టులో ఓ ప్రజాహిత వ్యాజ్యం దాఖలైంది. ఆధునిక అభినవభారత్‌ వ్యవస్థాపకుడు డాక్టర్‌ పంకజ్‌ ఫడ్నీస్‌ ఈ పిల్‌ దాఖలు చేశారు. మహాత్ముడి హత్యకేసును రీ ఓపెన్‌ చేసి పునః విచారణ చేపట్టాలని కోరారు. గాంధీకి నాలుగు బుల్లెట్లు తగిలాయని అప్పట్లో ప్రపంచంలోని అన్ని వార్తా పత్రికల్లో వచ్చిందని వివరించారు.  ఆ నాలుగో బుల్లెట్‌ ఎక్కిడి నుంచి వచ్చిందో.. దానిని ఎవరు పేల్చారో అన్న అంశాన్ని పోలీసులు పక్కన పెట్టారని పేర్కొన్నారు. ఈ పిటిషన్‌ శుక్రవారం విచారణకు రానుంది. కాగా.. గాంధీజీ హత్యకు ఉపయోగించిన ఆయుఽధానికి సంబంధించిన అసలు చిక్కుముడి గ్వాలియర్‌లోనే ఉందంటూ తాజాగా ఓ ప్రముఖ ఆంగ్ల పత్రిక కథనం ప్రచురించింది. వాస్తవానికి గాంధీజీ హత్యకు గాడ్సే ఉపయోగించిన బెరెట్టా(రిజిస్టర్డ్‌ నంబర్‌66 068240 )పిస్టల్‌ను గ్వాలియర్‌కు చెందిన డాక్టర్‌ దత్తాత్రేయ పర్చూరేకి సంబంధించినదంటూ ఆరోపణలున్నాయి. ఆ పత్రిక కథనం ప్రకారం పర్చూరే దగ్గర మరో బెరెట్టా పిస్టల్‌ (నంబర్‌ 719791)కూడా ఉంది. ఇదే రిజిస్టర్‌ నంబర్‌తో గ్వాలియర్‌కే చెందిన ఉదయ్‌ చాంద్‌ అనే వ్యక్తివద్ద కూడా మరో పిస్టల్‌ ఉన్నట్లు రికార్డుల్లో ఉంది. దీనికి సంబంధించి 1948లో అప్పటి గ్వాలియర్‌ ఎస్పీ సంతకం చేసిన డాక్యుమెంట్లను పత్రిక సంపాదించింది.

nation

29-11-2017 11:16:14

ప్రభాస్ కోసం కరణ్‌ని కాదన్న అనుష్క..!

బాలీవుడ్‌‌లో కరణ్‌ జోహార్‌ పేరు తెలియని వారంటూ ఉండరేమో! ఆయన తన సినిమాలో నటించమని ఏ హీరో లేదా హీరోయిన్‌ని అడిగినా మరో మాట లేకుండా ఓకే చెప్పేస్తారు. అలాంటి వ్యక్తి అనుష్కను తన సినిమాలో నటించమని అడిగాడట! అంత పెద్దమనిషి అడిగినా కూడా అనుష్క డేట్లు లేవంటూ తప్పించుకుందట! ప్రస్తుతానికి అనుష్క చేతిలో ‘భాగమతి’ సినిమా తప్ప మరే సినిమా లేదు. ఆ సినిమా కూడా దాదాపు అయిపోయింది. అలాంటప్పుడు అనుష్క డేట్లు లేవనడం హాస్యాస్పదమే! కాకపోతే అనుష్క ఈ ఆఫర్‌ని తిరస్కరించడానికి కారణం ఉంది అంటున్నారు టాలీవుడ్‌ జనాలు. తన క్లోజ్‌ ఫ్రెండ్‌ ప్రభాస్‌కీ, కరణ్‌ జోహార్‌కీ రెమ్యునరేషన్‌ విషయంలో కొద్దిగా తేడాలు వచ్చాయనీ, అందుకే ప్రభాస్‌ కరణ్‌ సినిమాను వదులుకున్నాడనే వార్తలు ఆ మధ్య బాగా హల్‌చల్ చేశాయి. తన ఫ్రెండ్‌ వద్దనుకున్న వ్యక్తితో తను సినిమా చేయడం బాగుండదు కనుక అనుష్క ఈ ఆఫర్‌ను డేట్ల పేరుతో తిరస్కరించిందన్న వార్తలు బాగా హల్‌చల్‌ చేస్తున్నాయి. సమంత ఉన్నా.. ఆ సినిమా చూడను: నాగ చైతన్య  చిరంజీవికి ఆ విషయంలో సరైన జోడి ఆ హీరోయిన్‌నే..!

entertainment

04-12-2017 20:04:07

పవన్ పక్కన ఒక కూజా, ఒక మట్టిగ్లాసు: 30 ఇయర్స్ పృథ్వీ

ఈ మధ్య పవన్ కల్యాణ్‌ని పొగడటం సెలబ్రిటీల వంతవుతోంది. పవన్ కళ్యాణ్ గురించి చెప్పమంటే ‘చెప్పను బ్రదర్’ అంటూ మెగా హీరో అల్లు అర్జున్ చెప్పిన విషయం తెలిసిందే. అయితే టాలీవుడ్‌లో ఏ సినిమా విడుదల అవుతున్నా పవన్ నామస్మరణ చేయకుండా మాత్రం సినిమాలు విడుదల కావడం లేదు. సినిమాలకి సంబంధించిన ఈవెంట్స్‌లో, లేదంటే డైరెక్ట్‌గా సినిమాలోని ఏదో ఒక సీన్‌లో పవన్ పేరు వాడకుండా సినిమాలు రావడం లేదనే విషయం అందరికీ తెలిసిందే. తాజాగా కమెడియన్ పృథ్వీ.. పవర్‌స్టార్ పవన్ కల్యాణ్ గురించి కొన్ని విషయాలు తెలిపారు. ఓ వెబ్ చానల్‌కి ఇచ్చిన ఇంటర్వ్యూలో '30 ఇయర్స్ ఇండస్ట్రీ' పృథ్వీ.. పవన్ కల్యాణ్ గురించి భావోద్వేగంతో మాట్లాడారు. ‘‘నేనేమీ పవన్‌ కల్యాణ్ గారిని కావాలని పొగడటం లేదు. కావాలని పొగుడుతున్నాడని అనుకుంటారే.. అలాంటి వారిని ---గాళ్లు అనే పిలుస్తాను. హార్వర్డ్ యూనివర్శిటీ వారు ప్రత్యేకంగా ఆహ్వానించిన ఆయనని, రెండు తెలుగు రాష్ట్రాల్లో విపరీతమైన ఫాలోయింగ్ ఉన్న ఆయనని ప్రత్యేకంగా పొగడాల్సిన అవసరం ఏముంటుంది. నేను పవన్ వ్యక్తిత్వం, మంచితనం చూసి స్పందిస్తున్నాను తప్ప డబ్బా కొట్టడానికో, ఆయనతో సినిమాలు చేయడానికో మాత్రం కాదు. ఆయనెప్పుడూ నన్ను స్పురద్రూపి అని పిలుస్తారు. నిజంగా చెప్పాలంటే ఆయన నడిచే అగ్నిగోళం. ఆయన గురించి ఒకే ఒక్క మాట చెబుతా. రీసెంట్‌గానే చూశా. పవన్ పక్కన ఒక కూజా, ఒక మట్టిగ్లాసు. డౌన్ టు ఎర్త్ పర్సన్. ఇంతకంటే ఇంకేం చెప్పను ఆయన గురించి. ఆయనని చూసి ఎంతో నేర్చుకోవచ్చు. మనముందే ఉన్నారు మేధావులు. న్యూటన్, ఇంకా పెద్ద పెద్ద శాస్త్రవేత్తల గురించి పుస్తకాలలో చదువుకుంటున్నాం.. కానీ ముందున్న మేధావులను, గొప్ప వ్యక్తులను గుర్తించలేకపోతున్నాం..’’ అని పవన్ కల్యాణ్ గురించి పృథ్వీ తెలిపారు. పవన్ ఫ్యాన్స్ మహేశ్‌పైకి ఎందుకు ‘కత్తి’ దూశారు?: క్విజ్

entertainment

22-05-2017 02:35:52

శరీరంపై చెమటను, వేడిని పీల్చేసే సూట్‌

బోస్టన్‌: వ్యాయామం చేస్తున్నపుడు చెమట చికాకు పరుస్తోందా.. అయితే, ఈ సూట్‌ మీకోసమే! ప్రత్యేకంగా తయారుచేసిన ఈ సూట్‌ చర్మం విడుదలచేసే వేడిని, చెమటను గ్రహించి మిమ్మల్ని తాజాగా ఉంచుతుందని రూపకర్తలు చెబుతున్నారు. ఇంట్లోకి గాలి వెలుతురు రావడానికి వెంటిలేటర్లు పెట్టినట్లే.. ఈ సూట్‌కు వెంటిలేటర్లు అమర్చారు. అయితే, ఇవి అవసరమైనప్పుడు మాత్రమే తెరుచుకుంటాయని తెలిపారు. దీని తయారీలో సజీవ కణాలను ఉపయోగించా రు. ఇవి సెన్సర్లుగా పనిచేస్తూ శరీరం వేడిని, చెమటను గుర్తించి వెంటి లేటర్లను తెరుచుకునేలా చేస్తాయని ఎంఐటీ పరిశోధకులు పేర్కొన్నారు.

nation

20-06-2017 01:19:18

ఏకగ్రీవ రాష్ట్రపతి నీలం

న్యూఢిల్లీ, జూన్ 19 (ఆంధ్రజ్యోతి): దేశానికి స్వాతంత్య్రం వచ్చినప్పటి నుంచి ఇప్పటి వరకూ 13 మంది రాష్ట్రపతులుగా పని చేశారు. కానీ, ఒకే ఒక్కరు మాత్రమే రాష్ట్రపతిగా ఏకగ్రీవంగా ఎన్నికయ్యారు. ఆయనే.. మన తెలుగు బిడ్డ నీలం సంజీవరెడ్డి! 1977లో రాష్ట్రపతి ఫక్రుద్దీన్‌ అలీ అహ్మద్‌ హఠాన్మరణంతో ఎన్నిక అనివార్యమైంది. 37 మంది అభ్యర్థులు నామినేషన్లు దాఖలు చేశారు. అనూహ్యంగా, వాటిలో 36 తిరస్కరణకు గురయ్యాయి. దాంతో, ఊహించని విధంగా, తెలుగు తేజం రాష్ట్రపతి అయ్యారు. ఆ తర్వాత కూడా చాలాసార్లు ఏకగ్రీవం కోసం ప్రయత్నాలు జరిగాయి. కానీ, మరెన్నడూ సాధ్యం కాలేదు. దాదాపు అధికార పక్షం అనుకున్న అభ్యర్థులే విజయ దుందుభి మోగించారు. నీలం సంజీవరెడ్డి విషయంలోనే ఈ సంప్రదాయం కూడా తిరగబడింది. 1969లో అప్పటి కాంగ్రెస్‌ అధికారికంగా నీలం సంజీవరెడ్డిని బరిలోకి దించింది. ఇందిరాగాంధీ ఆశీస్సులతో పార్టీకి సంబంధం లేకుండా నామినేషన వేసిన వీవీ గిరి గెలిచారు. ఆయనకు ఆధిక్యం కేవలం 87,967 ఓట్లు మాత్రమే ఉన్నా అప్పటి వృద్ధ కాంగ్రెస్‌ నాయకులకు ఇది పెద్ద షాకే అని చెప్పాలి.

nation

18-09-2017 01:43:34

ఇంగ్లండ్‌పై విండీస్‌ గెలుపు

చెస్టర్‌ లీ స్ట్రీట్‌ (యూకే): ఇంగ్లండ్‌తో ఏకైక టీ20లో పర్యాటక వెస్టిండీస్‌ 21 పరుగులతో విజయం సాధించింది. శనివారం జరిగిన ఈ డే/నైట్‌ మ్యాచ్‌లో తొలుత ఎవిన్‌ లూయిస్‌ (51), క్రిస్‌ గేల్‌ (40), రోమన్‌ పావెల్‌ (28) రాణించడంతో విండీస్‌ నిర్ణీత 20 ఓవర్లలో 9 వికెట్లకు176 పరుగులు చేసింది. అనంతరం ఆతిథ్య ఇంగ్లండ్‌ 19.3 ఓవర్లలో 155 పరుగులకే ఆలౌటైంది. అలెక్స్‌ హేల్స్‌ (43), జోస్‌ బట్లర్‌ (30) పోరాడినా ఓటమి తప్పలేదు. విలియమ్స్‌, బ్రాత్‌వైట్‌ మూడేసి వికెట్లు పడగొట్టగా.. సునీల్‌ నరైన్‌ 2 వికెట్లు తీశాడు.

sports

31-07-2017 02:16:08

భారత బాక్సర్ల ‘పంచ్‌’ అదిరింది

5 స్వర్ణాలు సహా 8 పతకాలుఉస్తి నాద్‌ లాబెమ్‌ గ్రాండ్‌ ప్రీన్యూఢిల్లీ: చెక్‌ రిపబ్లిక్‌లో జరిగిన ఉస్తి నాద్‌ లాబెమ్‌ గ్రాండ్‌ ప్రీలో భారత బాక్సర్లు 5 స్వర్ణాలు సహా 8 పతకాలతో అదర గొట్టారు. వరల్డ్‌ చాంపియన్‌ కాంస్య పతక విజేత శివ థాపా (60 కిలోలు), మనోజ్‌ కుమార్‌ (69 కిలోలు), అమిత్‌ పంగల్‌ (52 కిలోలు), గౌరవ్‌ బిదురి (56 కిలోలు), సతీష్‌ కుమార్‌ (+91 కిలోలు) పసిడి సాధించారు. కవీందర్‌ బిస్త్‌ (52 కిలోలు), మనీష్‌ పన్వర్‌ (81 కిలోలు) రజతం దక్కించుకోగా.. సెమీస్‌లో ఓడిన సుమిత్‌ సాంగ్వాన్‌ (91 కిలోలు) కాంస్యంతో సరిపెట్టుకున్నాడు.  52 కిలోల విభాగంలో భారత బాక్సర్లు అమిత్‌, కవీందర్‌ మధ్య ఫైనల్‌ ఫైట్‌ జరిగింది. అమిత్‌ 3-2తో కవీందర్‌పై నెగ్గి బంగారు పతకాన్ని సాధించా డు. 56 కిలోల విభాగం గోల్డ్‌ మెడల్‌ పోరులో గౌరవ్‌ 5-0తో పోలెండ్‌ బాక్సర్‌ ఇవనోవ్‌ జరోస్లాను మట్టి కరిపించాడు.

sports

24-10-2017 17:20:02

పూరి జగన్ ఫొటోతో ఛార్మీ సంచలనం

ఛార్మీ ప్రస్తుతం నటన పక్కనపెట్టి.. పూరీ కనెక్ట్స్‌కి సంబంధించిన వ్యవహారాలను చూసుకుంటున్న విషయం తెలిసిందే. డైరెక్టర్ పూరి జగన్నాధ్ చేయబోయే సినిమా వ్యవహారాలలో యమా చురుగ్గా పాల్గొంటూ, ఎప్పటికప్పుడు పూరికి సంబంధించిన విషయాలను షేర్ చేస్తుంది. ప్రస్తుతం పూరి జగన్, తన కొడుకుతో 'మొహబూబా' చిత్రం చేస్తున్నారు. ఈ సినిమా షూటింగ్ లోకేషన్‌కి సంబంధించిన ఓ ఫొటోని షేర్ చేసి, సంచలనం సృష్టించింది ఛార్మి. ఒక చేతిలో సిగరెట్‌, మరో చేతితో తన పెంపుడు డాగ్ జుట్టు నిమురుతూ, సేమ్ హీరోలా ఉన్న పూరి ఫొటోని ఛార్మీ తన ట్విట్టర్ పేజీలో షేర్ చేసింది. పూరికి సిగరెట్ అలవాటు ఉందనే విషయం ఇప్పటికే పలుమార్లు బయటపడింది. అలాగే పూరి జంతు ప్రేమికుడనే విషయం స్వయంగా తానే ఓ ఇంటర్వ్యూలో తెలిపారు. మరి తనకిష్టమైన రెండింటితో హాయిగా ఆహ్లాదిస్తుంటే.. ఈ సీన్‌ని ఫొటోగా తీసి నెట్‌లో షేర్ చేసింది ఛార్మీ. ఇప్పుడీ ఫోటో వైరల్ అవుతోంది. తన సినిమాపై తానే సెటైర్ వేసుకున్న పూరీ నటి చార్మీ గురించి ఈ విషయం మీకు తెలుసా?

entertainment

14-01-2017 01:21:51

మారుతి ఇగ్నిస్‌ వచ్చేసింది..

న్యూఢిల్లీ: మారుతి సుజుకీ ఎట్టకేలకు ‘ఇగ్నిస్‌’ మోడల్‌ను మార్కెట్లోకి విడుదల చేసింది. దీని ధర 4.59 లక్షల రూపాయల నుంచి 7.80 లక్షల రూపాయల (ఎక్స్‌షోరూమ్‌, ఢిల్లీ) వరకు ఉంది. ఇప్పటికే ఈ కారుకు ఆన్‌లైన్‌లో బుకింగ్స్‌ ప్రారంభించారు. మారుతున్న మిలీనియల్స్‌ అభిరుచులను దృష్టిలో ఉంచుకుని ఈ కారును రూపొందించినట్టు కంపెనీ చెబుతోంది. ఈ కారు దేశీయ కార్ల మార్కెట్లోని సాంప్రదాయ కేటగిరీలను పటాపంచలు చేస్తుందని మారుతి అంటోంది. ‘‘శరవేగంగా మారుతున్న మా కస్టమర్ల జీవితాలు, ప్రాధాన్యాలు మాకు బాగా తెలుసు. ఇందుకు అనుగుణంగా ఉండాలంటే సాంప్రదాయ కేటగిరీలను బద్దలు చేయాల్సిందే’’ నని మారుతి సుజుకీ ఇండియా మేనేజింగ్‌ డైరెక్టర్‌, సిఇఒ కెనిచి అయుకవా తెలిపారు. ప్రీమియం కార్ల వైపు మారుతి దృష్టిసారిస్తోందా అని చాలా మంది అడుగుతున్నారని, అయితే మా కస్టమర్ల కోరికలను తీర్చేందుకు కొత్త సెగ్మెంట్లను సృష్టించాలని సవాలుగా తీసుకునే ముందడుగు వేస్తున్నామని ఆయన చెప్పారు. 2020నాటికి 20 లక్షల కార్లను విక్రయించాలన్న లక్ష్యంతో ఉన్నామని, ఇందులో భాగంగానే కంపెనీ కార్యకలాపాల్లో మార్పులు చోటు చేసుకున్నాయని పేర్కొన్నారు. మారుతి సుజుకీ మాతృ సంస్థ సుజుకీ మోటార్‌ కార్పొరేషన్‌ (ఎస్‌ఎంసి) సుజుకీ నెక్ట్స్‌ 100 ప్రణాళికలో భాగంగా 20 కొత్త మోడళ్లను ప్రవేశపెట్టనుందని, 2020 నాటికి వీటిలో 15 మోడళ్లు భారత మార్కెట్లోకి వస్తాయని ఆయన చెప్పారు.

business

27-06-2017 03:01:10

భారత్‌కు సేవలందిస్తున్న13 ఉపగ్రహాలు

న్యూఢిల్లీ, జూన్‌ 26: ఇస్రో ఇటీవల కార్టోశాట్‌-2ఈ ఉపగ్రహాన్ని విజయవంతంగా కక్ష్యలోకి ప్రవేశపెట్టడంతో భారత్‌కు అంతరిక్షంలో ప్రస్తుతం 13 ఉపగ్రహాలు పనిచేస్తున్నాయి. భూ, సముద్రతలం నుంచి శత్రు దేశాల దాడులను పసిగట్టడానికి, సరిహద్దు ప్రాంతాల్లో నిఘాను పటిష్ఠం చేయడానికి భారత్‌ ఈ ఉపగ్రహాలను వినియోగిస్తోంది.

nation

24-04-2017 16:30:52

మేకప్ లేకుండా మెప్పించే సాహసం చేస్తున్న తారలు

సినీతారల జీవితాలు మేకప్‌తోనే ముడిపడి ఉంటాయి. ఆన్ స్క్రీన్‌లోనే కాదు.. ఆఫ్ స్క్రీన్‌లోనూ మేకప్ లేనిదే బయట తిరగలేరు వారు.... అలాంటిది కొందరు తారలు మాత్రం పాత్రలకోసం మేకప్‌నే త్యాగం చేసిన సందర్భాలు ఉన్నాయి. అలాంటి వారెవరో చూద్దాం... సిల్వర్ స్క్రీన్‌పై షైన్ అవ్వాలంటే అందం ఒక్కటే సరిపోదు. దాంతో పాటూ మేకప్ కూడా మందంగానే ఉండాలి. అసలు హీరోయిన్ల అందమంతా మేకప్‌లోనే ఉందనడంలో అతిశయోక్తేలేదు. అలాంటి అందాలగుమ్మలు మేకప్ లేకుండా నటించేందుకు సిద్ధం అవ్వడం అంటే సాహసం చేసేందుకు నడుం బిగించడం కిందే లెక్కే. తాజాగా అలాంటి సాహసానికి ఒడిగడుతోంది మిల్కీ బ్యూటీ తమన్నా... బాలీవుడ్ నిర్మాత వాసూభగ్నానీ నిర్మాణ సారధ్యంలో తెరకెక్కుతున్న చిత్రంలో తమన్నా చెవిటి మూగ అమ్మాయిగా నటించబోతోంది. ఈ పాత్ర కోసం మేకప్‌ను త్యాగం చేయబోతోంది... దీంతో పాటు తమిళంలో 'స్కెచ్' మూవీలోనూ అమ్మడు నాచులర్ అందాలతోనే ఆకట్టుకోబోతోందట... అయితే కెరీర్ స్టార్టింగ్‌లోనే తమన్నా 'కళాశాల' అనే తమిళ చిత్రంలో మేకప్ లేకుండా నటించటం విశేషం... క్యూట్నెస్‌తో కుర్రాళ్లను కవ్విస్తున్న సమంత కూడా కెరీర్ స్టార్టింగ్‌లోనే మేకప్ లేకుండా నటించిందన్న సంగతి కొద్ది మందికి మాత్రమే తెలుసు. గౌతమ్ మీనన్ తెరకెక్కించిన 'ఎర్ర గులాబీలు' చిత్రంలో సైకో పేషెంట్‌గా కేమియో అప్పీరెన్స్ ఇచ్చిన సమంత చిన్న రోల్‌లోనే ఇన్టెన్స్‌గా నటించి మెప్పించింది... తెలుగు నాట గ్లామర్ తారగా సాగుతున్న తాప్సీ రీసెంట్‌గా 'నామ్ షబానా' సినిమాలో మేకప్ లేకుండా మెప్పించింది... ఇక తమిళ డైరెక్టర్ బాలా సినిమాలు అంటేనే హీరోయిన్లకు ప్రత్యేక మేకప్ మ్యాన్లు అవసరంలేదని అర్ధం.... 'శివపుత్రుడు' సినిమాలో సంగీత, లైల, 'పరదేశీ' మూవీలో వేదికను మేకప్ లేకుండా అందంగా చూపించిన క్రెడిట్ అతడికే దక్కుతుంది... గ్లామర్‌కు కేర్ ఆఫ్ అడ్రెస్ అయిన చెన్నై చంద్రం త్రిష కూడా... కెరీర్‌కు కాస్త బూస్టింగ్ ఇచ్చేందుకు మేకప్ వేయకుండా సాహసం చేయబోతోంది... హిందీ మూవీ 'NH10'కు రీమేక్2గా తెరకెక్కుతున్న 'గర్జనై'లో త్రిష తన సహజసిద్ధమైన అందాన్ని ఆవిష్కరించబోతోంది... సౌత్ ఇండియన్ సూపర్ స్టార్‌గా పేరు తెచ్చుకున్న నయనతార కూడా కెరీర్ స్టార్టింగ్ లో 'ఈ' మూవీ కోసం డీ గ్లామరైజ్డ్ గా నటించింది. అయితే ఈ తరం తారలే కాదూ... అలానాటి మేటి తారామణుల్లోనూ చాలామంది సహజసిద్ధమైన అందంతో ప్రేక్షకులను అలరించారు. 'గోరంత దీపం', 'అనుగ్రహం' చిత్రాల్లో వాణిశ్రీ నాచురల్ గానూ ఆకట్టుకోగా సహజనటి జయసుధ 'ప్రాణం ఖరీదు', 'త్రిమూర్తులు' చిత్రాల్లో మేకప్‌తో పనిలేకుండానే ప్రేక్షకుల అభిమానాన్ని చూరగొన్నారు.... మరి వీరి బాటలో ముందు ముందు ఎంతమంది తారలు మేకప్‌ను పక్కనపెట్టి నేచురల్‌గా కనిపిస్తారో చూడాలి.

entertainment

14-06-2017 13:00:13

నేడే ప్రారంభం.. నాపేరు సూర్య.. నా ఇల్లు ఇండియా!

అల్లు అర్జున్ హీరోగా వస్తున్న దువ్వాడ జగన్నాథం సినిమా జూన్ 23న విడుదలకు సన్నద్ధమైంది. ఆ సినిమా ఇంకా విడుదల కాకముందే.. బన్నీ తర్వాతి సినిమా పట్టాలెక్కబోతోంది. వక్కంతం వంశీ దర్శకత్వంలో బన్నీ ‘నా పేరు సూర్య: నా ఇల్లు ఇండియా’ అనే సినిమా తీస్తున్నారన్న సంగతి తెలిసిందే. జూన్ 14 (బుధవారం)న సినిమాను ప్రారంభించబోతున్నట్టు బన్నీ తన ట్విట్టర్ ద్వారా తెలియజేశారు. అంతేగాకుండా సినిమా టైటిల్‌లోగోనూ కూడా ముహూర్తంతో పాటే విడుదల చేశారు. కాగా, ఈ సినిమాలో బన్నీ ఆర్మీ జవానుగా కనిపించబోతున్నట్టు ప్రచారం సాగుతున్న సంగతి తెలిసిందే. ఈ సినిమా కోసం పేరున్న టెక్నీషియన్లను రంగంలోకి దింపారు. రాజీవ్ రవి సినిమాకు డైరెక్టర్ ఆఫ్ ఫొటోగ్రఫీ బాధ్యతలను తీసుకుంటుండగా.. బాలీవుడ్ ప్రముఖ మ్యూజిక్ డైరెక్టర్లు విశాల్-శేఖర్ బాణీలు కడుతున్నారు. లగడపాటి శ్రీధర్ సినిమాను నిర్మిస్తున్నారు.

entertainment

01-04-2017 20:03:48

వ్యాపారాల్లో బ్రాండ్‌‌గా మారిపోతున్న స్టార్లు వీరే!

‌ఇండస్ట్రీలో వెలిగిపోతున్నాం.. స్టార్‌డమ్ ఉంది.. అని సరిపెట్టుకోవట్లేదు నేటి తారాలోకం. సినిమాల్లో స్టార్స్‌గా కోట్లలో సంపాదిస్తూ, తమకున్న బ్రాండ్ ఇమేజ్‌ని పెట్టుబడిగా పెట్టి వ్యాపారాలు చేస్తున్నారు సినీ నటులు. టాలీవుడ్ నుంచి బాలీవుడ్ వరకు ప్రతి సెలెబ్రిటీ ఈ ట్రెండ్‌ను ఫాలో అవుతున్నారు. ఓ రంగంలో ఉన్నత స్థానంలో ఉండగానే మరో రంగంలో తమ అదృష్టాన్ని పరీక్షించుకుంటున్నారు. ఈ విషయంలో మిగతా వారి కంటే బాలీవుడ్ స్టార్లు కాస్త ముందున్నారు. వారిలో కొందరు.... హృతిక్ రోషన్: ఫ్యాషన్‌కు ఐకాన్‌గా కనిపించే బాలీవుడ్ మోస్ట్ స్టైలిష్ హీరో హృతిక్ రోషన్ ‘హెచ్ఎక్స్ఆర్’ పేరిట సొంతంగా వస్త్ర వ్యాపారాన్ని చేస్తున్నాడు. ఆన్‌లైన్‌లో ఇప్పటికే ఈ బ్రాండ్ బాగా పాపులర్ అయింది. ఈ బ్రాండ్‌కు ఫిదా అయిన షారుఖ్ కూడా ట్విట్టర్ ద్వారా హృతిక్‌‌ని అభినందించాడు. దీన్ని మరింత విస్తృతం చేసేందుకు ప్రణాళికలు రూపొందిస్తున్నాడు ‘క్రిష్’. సల్మాన్ ఖాన్: బాలీవుడ్ మోస్ట్ ఎలిజిబుల్ బ్యాచ్‌లర్ సల్మాణ్ ఖాన్ ‘బీయింగ్ హ్యూమన్’ అంటున్నాడు. ఈ బ్రాండ్ పేరిటి ఇప్పటికే టీ-షర్టులను, వాచ్‌లను విక్రయిస్తున్నాడు సల్లూ. ఇప్పుడు ఇదే పేరుతో మొబైల్ రంగంలోకి అడుగుపెట్టనున్నాడు. ఫోన్ల తయారీతో పాటు విక్రయ సంస్థను ఏర్పాటు చేసే యోచనలో ఈ కండలవీరుడు ఉన్నట్లు తెలుస్తోంది. ‘బీయింగ్ స్మార్ట్’ పేరిట ట్రేడ్ మార్క్‌ను ఇప్పటికే రిజిస్ట్రేషన్ చేసుకున్న సల్లూ మధ్యతరగతి వారికి ఆండ్రాయిడ్ ఫోన్ అందించే యచనలో ఉన్నాడట. కత్రినా కైఫ్: బాలీవుడ్ సెక్సీబ్యూటీ వస్త్ర రంగంవైపు అడుగు పెడుతోంది. అయితే ప్రస్తుతం ఉన్నవాటికి భిన్నంగా కొత్త బ్రాండ్‌లను మార్కెట్‌లో ప్రవేశపెట్టాలని ఆలోచిస్తోందట ఈ భామ. అలియా భట్: మహేష్ భట్ వారసురాలిగా ఇండస్ట్రీలో అడుగుపెట్టినప్పటికీ గ్లమర్‌తో పాటు డీగ్లామర్ పాత్రల్లో కూడా తిరుగులేదని నిరూపించుకుంది అలియా. అయితే ఈ బ్యూటీ డిజిటల్ గేమింగ్ వైపు అడుగులు వేస్తోంది. గేమ్ డెవలపర్ మూన్ ఫ్రాగ్లాబ్స్ సహకారంతో తన తొలి మొబైల్ గేమ్‌ని ఆవిష్కరించింది. ‘అలియా భట్ స్టార్ లైఫ్’ పేరిట గూగుల్ ప్లేస్టోర్, ఆప్ స్టోర్‌లో ఈ గేమ్ లభ్యమవుతుంది. అలియా భట్: మహేష్ భట్ వారసురాలిగా ఇండస్ట్రీలో అడుగుపెట్టినప్పటికీ గ్లమర్‌తో పాటు డీగ్లామర్ పాత్రల్లో కూడా తిరుగులేదని నిరూపించుకుంది అలియా. అయితే ఈ బ్యూటీ డిజిటల్ గేమింగ్ వైపు అడుగులు వేస్తోంది. గేమ్ డెవలపర్ మూన్ ఫ్రాగ్లాబ్స్ సహకారంతో తన తొలి మొబైల్ గేమ్‌ని ఆవిష్కరించింది. ‘అలియా భట్ స్టార్ లైఫ్’ పేరిట గూగుల్ ప్లేస్టోర్, ఆప్ స్టోర్‌లో ఈ గేమ్ లభ్యమవుతుంది. మాధురీ దీక్షిత్: తన అందంతో సౌత్ ప్రేక్షకులని ఓ ఊపు ఊపేసిన మాధురీ దీక్షిత్ వ్యాపార రంగంలోనూ తనకు తానే సాటి అనిపించుకుంటుంది. భర్త శ్రీరామ్ నీనేతో కలిసి గోకీ పేరిట ఫిట్‌నెస్ వస్త్ర బ్రాండ్‌ను నిర్వహిస్తుంది. మరోవైపు ‘డాన్స్ విత్ మాధురీ’ పేరుతో ఆన్‌లైన్ డాన్స్ ద్వారా డాన్స్ నేర్పిస్తోంది మాధురీ. శిల్పా శెట్టి: ఇక మత్స్యకన్య ఫిట్‌నెస్ కోసం ఓ వెబ్‌సైట్, ఓ యూట్యూబ్ చానల్ ప్రారంభించింది. ఇందులో బాలీవుడ్ బ్లాక్‌బ్యూటీ బిపాశా కూడా పాఠాలు చెబుతోంది. అమితాబ్: వెండితెరతో పాటు బుల్లితెరపై కూడా ‘బీ’భత్సమైన అభిమానులు ఉన్న నటుడు అమితాబ్. ప్రయాణాలు చేసేవారికి రకరకాల ఆప్‌లు ఎందుకు జస్ట్ డయల్ చేయండి అంటూ ప్రచారం చేస్తున్నాడు. తన వ్యాపారాకి తనే ప్రచారకర్తగా ఉంటూ ‘జేడీ’ని ముందుకు తీసుకెళ్లే పనిలో పడ్డాడు బిగ్‌బి. వీరితో పాటు తెలుగు సినీ తారలు కూడా వ్యాపారాల్లో తమదైన ముద్ర వేస్తున్నారు. వారిలో కొందరు... రామ్ చరణ్: మెగాపవర్‌స్టార్ రామ్ చరణ్ ‘ట్రూ జెట్‌’ పేరుతో ఇప్పటికే విమాన రంగంలో అడుగుపెట్టిన సంగతి తెలిసిందే. తనకు విమానాలు అంటే చాలా ఇష్టమని అలాగే విమానం అంటే ఇష్టం ఉన్నవాళ్లకి తక్కువ ధరకే అవకాశం కల్పించలని అనుకుంటున్నాడట. అందుకే ఇందులో లాభనష్టాలు పట్టించుకోవట్లేదట చెర్రీ. అంతే కాకుండా తన తండ్రి నాగార్జునతో కలిసి వ్యాపారం చేసినట్లే తను కూడా సూపర్ స్టార్ మహేష్‌బాబుతో కలిసి ఓ హోటల్ ప్రారంభించాలనుకుంటున్నాడట.  రకుల్ ప్రీత్ సింగ్: ప్రస్తుతం కెరీర్ పరంగా తెలుగు, తమిళంలో దూసుకుపోతుంది రకుల్ ప్రీత్ సింగ్. చేతినిండా సినిమాలతో బిజీగా ఉన్న రకుల్ గచ్చిబౌలిలో ‘స్టూడియో 45’ పేరిట ఓ ఫిట్‌నెస్ సెంటర్‌ను ప్రారంభించింది. ఇది బాగా రన్ అవడంతో విశాఖలో దీనికి అనుబంధంగా ఓ బ్రాంచిని కూడా ప్రారంభించింది. హైదరాబాద్‌లోని కొన్ని రెస్టారెంట్లు, బ్యూటీ పార్లర్లలో రకుల్‌కు పార్ట్నర్ షిప్ ఉందని సమాచారం. తమన్నా: క్రేజ్‌ని క్యాష్ చేసుకోవడంలో మిగతా వారికంటే రెండడుగులు ముందే ఉంది తమన్నా. రెండేళ్ల క్రీతమే ‘వైట్ అండ్ గోల్డ్’ పేరుతో వ్యాపారం ప్రారంభించింది. తన నగల్ని తానే డిజైన్ చేసుకునే అభిరుచి ఉన్న తమన్నా, ఆ అభిరుచితోనే బిజినెస్‌లో అడుగుపెట్టింది. హైదరాబాద్, ముంబై, చెన్నై, బెంగుళూరు ఇలా ఏ ప్రాంతంలోనైనా నిలదిక్కుకుంటోంది మిల్కీ బ్యూటీ. ప్రణీత: ఏడాది క్రీతం బెంగుళూరులో పబ్ ప్రారంభించింది ఈ బాపుబొమ్మ. ఇది మామూలు పబ్ కాదు... డాన్సింగ్ పబ్. ప్రస్తుతం ఇది మూడు డ్రింకులు, ఆరు పాప్‌ర్న్‌లు అంటూ సూపర్‌గా నడిచేస్తోంది. నితిన్: లవర్ బాయ్ నితిన్ కాస్టూమ్ డిజైనర్ నీరజాతో కలిసి ‘టీ గ్రిల్’ రెస్టారెంట్ రన్ చేస్తున్నాడు. కావూరి హిల్స్‌లో విశాలమైన ప్రాంతంలో ఈ రెస్టారెంట్‌కు మంచి ఆదరణ లభిస్తోంది.  తాప్సీ: టాలీవుడ్‌లో కాస్త తడబడినా బాలీవుడ్‌లో మంచి గుర్తింపు తెచ్చుకుంది ఈ బ్యూటీ. తన సోదరితో కలిసి వెడ్డింగ్ కాంట్రాక్ట్ బిజినెస్‌లోకి అడుగుపెట్టిందీ పింక్ బ్యూటీ. అమలాపాల్: మళయాల ముద్దుగుమ్మ అమలాపాల్ కూడా ఓ సైడ్ బిజినెస్ పెట్టే ఆలోచనలో ఉందట. బోటిక్, రెస్టారెంట్.. ఈ రెండిట్లో ఒకటి ప్రారంభించాలని ఆరాటపడుతోందట అమ్మడు. ఇలియానా: గోవా బ్యూటీ ఇలియానా టాలీవుడ్‌లో ఓ వెలుగు వెలుగుతోన్న రోజుల్లోనే హైదరాబాద్‌లో ‘ఇలియానా’ పేరుతో డిజైనర్ షోరూంని ప్రారంభించింది. మరోవైపు గోవాలో రెస్టారెంట్ పెట్టి సీ ఫుడ్ అందించాలని అనుకుంటుందట ఈ భామ.అల్లు అర్జున్: స్టైలిష్ స్టార్ అల్లు అర్జున్ ఈ మధ్యే హైదరాబాద్‌లో ఓ పబ్‌ని ఏర్పాటు చేశాడు. అప్పటికప్పుడు బీర్ తయారు చేసుకుని తాగే అవకాశం ఈ పబ్‌లో ఉంది. ఇప్పటి వరకు విదేశాలకు మాత్రమే పరిమితమైన ఈ ‘బ్రూరు’ని భాగ్యనగరానికి పరిచయం చేశాడు బన్నీ. శర్వానంద్: డిఫరెంట్ మూవీస్‌తో క్రేజ్ పెంచుకుంటూ పోతున్న శర్వానంద్ వ్యాపార రంగంలోనూ అదే క్రేజ్ కొనసాగిస్తున్నాడు. హైదరాబాద్ బంజారాహిల్స్‌లో బైక్ షోరూంను రన్ చేస్తున్నాడు. అంతే కాకుండా సిటీ చాలా చోట్ల కాఫీ షాపులు కూడా ఉన్నాయి.   శర్వానంద్: డిఫరెంట్ మూవీస్‌తో క్రేజ్ పెంచుకుంటూ పోతున్న శర్వానంద్ వ్యాపార రంగంలోనూ అదే క్రేజ్ కొనసాగిస్తున్నాడు. హైదరాబాద్ బంజారాహిల్స్‌లో బైక్ షోరూంను రన్ చేస్తున్నాడు. అంతే కాకుండా సిటీ చాలా చోట్ల కాఫీ షాపులు కూడా ఉన్నాయి. సందీప్ కిషన్: వరుస సినిమాలతో తెలుగు, తమిళ భాషల్లో బిజీగా ఉన్న సందీప్ ‘వివాహ భోజనంబు’ పేరుతో ఈ మధ్యే హైదరాబాద్‌లో ఓ రెస్టారెంట్‌ను ప్రారంభించాడు. కాజల్ అగర్వాల్: తన చెల్లితో కలిసి బంగారు నగల వ్యాపారం చేస్తుంది కాజల్. సంజన: అక్షర పవర్ యోగా అకాడమీ పేరుతో యోగా సెంటర్ ప్రారంభించింది నటి సంజన.

entertainment

27-03-2017 16:46:38

ఆరుగురు హిజ్బుల్ ముజాహిదీన్ ఉగ్రవాదుల అరెస్ట్

శ్రీనగర్: జమ్మూకశ్మీర్‌లో ఆరుగురు హిజ్బుల్ ముజాహిదీన్ ఉగ్రవాదులు అరెస్టయ్యారు. కుల్గామ్ జిల్లాలో టెర్రరిస్టులున్నట్లు సమాచారం అందుకున్న పోలీసులు సోమవారం మెరుపు దాడి చేశారు. ఓ స్థావరంలో ఉన్న ఆరుగురు హిజ్బుల్ ముజాహిదీన్ ఉగ్రవాదులను అదుపులోకి తీసుకున్నారు. వారి నుంచి భారీగా తుపాకులు, ఆయుధాలను స్వాధీనం చేసుకున్నారు.

nation

21-12-2017 00:25:13

టాప్‌ గేర్‌లో మారుతి షేరు

రూ.3 లక్షల కోట్లు దాటిన మార్కెట్‌ క్యాప్‌ఇంట్రాడేలో రూ.10,000 స్థాయికి షేరు ధరముంబై : దేశీ స్టాక్‌ మార్కెట్లో మారుతి సుజుకీ షేర్లు సరికొత్త రికార్డు సృష్టించింది. బుధవారం ఒక దశలో బిఎస్ ఇలో కంపెనీ షేరు ధర రూ.10,000 స్థాయికి చేరింది. దీంతో కంపెనీ మార్కెట్‌ క్యాపిటలైజేషన్‌ తొలిసారిగా రూ.3.01 లక్షల కోట్లు దాటింది. అయితే లాభాల స్వీకరణ అమ్మకాల ఒత్తిడితో స్వల్పంగా నష్టపోయి చివరికి రూ.9,737.65 వద్ద ముసిసింది. దేశీయంగా ఒక ఆటోమొబైల్‌ కంపెనీ మార్కెట్‌ క్యాపిటలైజేషన్‌ రూ.3 లక్షల కోట్లకు చేరడమూ ఇదే మొదటిసారి. భారత స్టాక్‌ మార్కెట్లో ఇప్పటి వరకు రిలయన్స్‌ ఇండస్ట్రీస్‌, టిసిఎస్‌, హెచ్‌డిఎఫ్ సి బ్యాంక్‌, ఐటిసి, ఔన్‌జిసి కంపెనీల మార్కెట్‌ క్యాపిటలైజేషన్‌ మాత్రమే రూ.3 లక్షల కోట్లు దాటింది. 14 ఏళ్లలో 8,000 శాతం లాభంపద్నాలుగేళ్ల క్రితం మారుతి సుజుకీ ఈక్విటీలో 25 శాతం షేర్లను ఒక్కో షేరు రూ.125 చొప్పున ఐపిఒ ద్వారా జారీ చేసింది. అప్పటి నుంచి ఇప్పటి వరకు ఈ షేర్లను అట్టిపెట్టుకున్న మదుపరులు ఒక్కో షేరుపై 8,000 శాతం లాభపడ్డారు. ఐపిఒ లిస్టింగ్‌ రోజే మారుతి షేరు న్వెస్టర్లకు 32 శాతం లాభం పంచాయి. గత జనవరి నుంచి ఇప్పటి వరకు చూసినా మారుతి షేర్లలో ఇన్వెస్ట్‌ చేసిన మదుపరుల పెట్టుబడి విలువ 84 శాతం పెరిగింది. మరో మూడేళ్ల వరకు మారుతి పరుగుకు బ్రేక్‌ ఉండకపోవచ్చని బ్రోకరేజ్‌ సంస్థల అంచనా.  భారీ లాభాల్లో ఆర్‌కామ్‌ షేరుకంపెనీపై నమోదైన దివాలా పిటిషన్లపై విచారణను ఎన్‌సిఎల్‌టి వచ్చే నెలకు వాయి దా వేసిందన్న వార్తలు రిలయన్స్‌ కమ్యూనికేషన్స్‌(ఆర్‌కామ్‌)కు బాగా కలిసొచ్చాయి. దీంతో బుధవారం బిఎస్ ఇలో ఈ కంపెనీ షేరు భారీ లాభాలతో ముగిశాయి. ఒక దశలో 44.94 శాతం లాభంతో రూ.18.51కి చేరింది. చివరికి 35.24 శాతం లాభంతో రూ.17.27 వద్ద ముగిసింది. హెచ్‌డిఎఫ్ సి బ్యాంక్‌ భారీ నిధుల సమీకరణప్రైవేట్‌ రంగంలోని హెచ్‌డిఎఫ్ సి బ్యాంక్‌ భారీగా నిధుల సమీకరణకు సిద్ధమైంది. ఎడిఆర్‌లు, ప్రిఫరెన్షియల్‌ షేర్ల జారీ ద్వారా 375 కోట్ల డాలర్లు (సుమారు రూ.24,000 కోట్లు) సమీకరించేందుకు బ్యాంక్‌ డైరెక్టర్ల బోర్డు బుధవారం ఆమోదం తెలిపింది. ఈ ఇష్యూకు వాటాదారుల ఆమోదం కోసం వచ్చే నెల 19న ఇజిఎం నిర్వహించబోతోంది. ఇందులో రూ.8,500 కోట్లు ప్రధాన ప్రమోటర్‌ హెచ్‌డిఎఫ్‌సికు ప్రిఫరెన్షియల్‌ షేర్లు జారీ చేసి సమీకరిస్తారు. సెన్సెక్స్‌ పరుగుకు బ్రేక్‌మారుతి సుజుకీ షేర్ల ధర రికార్డు స్థాయికి చేరినా.. నాలుగు రోజుల సెన్సెక్స్‌ పరుగుకు బుధవారం బ్రేక్‌ పడింది. ఉదయం మంచి లాభాలతో ప్రారంభమై కొత్త రికార్డులు నమోదు చేసినా, వెంటనే లాభాల స్వీకరణ అమ్మకాలు ఇండెక్స్‌లను దెబ్బతీశాయి. బ్యాంక్‌ ఆఫ్‌ ఇండియాపై ఆర్‌బిఐ విధించిన తాజా ఆంక్షలతో బ్యాంకింగ్‌ షేర్లు నీరసించాయి. దీంతో 59.36 పాయింట్ల నష్టంతో సెన్సెక్స్‌ 33777 పాయింట్ల వద్ద 19 పాయింట్ల నష్టంతో నిఫ్టీ 10444 పాయింట్ల వద్ద క్లోజయ్యాయి. బ్యాంకింగ్‌తోపాటు ఆటో, పిఎస్‌యు ఇండెక్స్‌లూ నష్టాలతో ముగిశాయి. అంతర్జాతీయ మార్కెట్ల నష్టాలూ భారత మార్కెట్‌ని నిరాశ పరిచాయి. సెన్సెక్స్‌ షేర్లలో డాక్టర్‌ రెడ్డీస్‌, ఎయిర్‌టెల్‌, టాటా స్టీల్‌, హెచ్‌డిఎఫ్‌సి, ఎన్‌టిపిసి షేర్లలోనూ అమ్మకాల ఒత్తిడి కనిపించింది.

business

08-07-2017 11:27:42

‘బిగ్‌బాస్’ చెయ్యమని ప్రాణాలు తోడేసింది: ఎన్టీఆర్

యంగ్‌టైగర్ జూనియర్ ఎన్టీఆర్ తొలిసారి ఓ రియాలిటీ షోకు హోస్ట్‌గా చేస్తున్నాడు. ‘బిగ్‌బాస్’ పేరుతో రాబోతున్న ఆ రియాలిటీ షోపై సర్వత్రా ఆసక్తి నెలకొంది. ఈరోజు హైదరబాద్‌లో బిగ్‌బాస్ షోను లాంచ్‌ చేశారు. ఈ సందర్భంగా మీడియాతో ఎన్టీఆర్ ముచ్చటించారు. ఈ షో ఒప్పుకునే ముందు హిందీ షో ఏమైనా చూశారా అని ‘ఏబీఎన్’ ప్రతినిధి ప్రశ్నించగా.. ‘‘నేను చూడలేదండీ. కాకపోతే నాకు కజిన్ సిస్టర్ ఒక అమ్మాయి ఉంది. నేను ఓ రోజు షూటింగ్‌కు అని బయటకు వెళ్లబోతుంటే తను భయంకరమైన సౌండ్ పెట్టుకుని రిపీట్ షో ఏదో చూస్తున్నట్టుంది. సల్మాన్‌ఖాన్ గారు ఎవరిమీదో సీరియస్ అయ్యారట.. ఆమె పరిగెత్తుకుంటూ వచ్చి ‘నీకు తెలుసా బిగ్‌బాస్ తిట్టేశాడు.’ అంది. బిగ్‌బాస్ తిట్టడమేంటి అన్నా. బిగ్‌బాస్ గురించి అప్పుడే అర్థమైంది. బిగ్‌బాస్ తిట్టడమేంటి?.. హో.. సల్మాన్ ఖాన్ తిట్టాడా? అని అడిగితే.. కాదు.. కాదు బిగ్‌బాస్ వేరు.. సల్మాన్‌ఖాన్ వేరు. సల్మాన్ తిట్టేశాడు. అసలు మామూలుగా అయితే బిగ్‌బాస్ తిట్టాలి. సల్మాన్ తిట్టాడు అని చెప్పి అదేదో ప్రపంచంలో ఒక వింత జరిగిపోయినట్టు చెప్పింది. ఆరోజు నేను బిగ్‌బాస్ గురించి విన్నా. అక్కడక్కడా ఒక రెండుమూడు ఎపిసోడ్లు చూడ్డమే తప్ప కంటిన్యూయస్‌గా ఎప్పుడూ చూడలేదు. కాకపోతే తెలిసింది ఏంటంటే.. ప్రపంచ వ్యాప్తంగా చాలామందికి బిగ్‌బాస్ గురించి ఒక అభిప్రాయం ఉంది. అన్ని ఎపిసోడ్లు చూసేశాం అనుకోండి అది మన మీద ప్రభావం చూపే అవకాశం ఉంది. అందుకే అది లేకుండా ఫ్రెష్‌గా ఏమీ చూడకుండా వెళితే మనకు ఏం చేయాలనిపిస్తుందో అది చేయొచ్చు. సో.. అదన్న మాట.’’ అని తారక్ బదులిచ్చాడు. అనంతరం మరో విలేకరి ‘‘మీ కజిన్ సిస్టర్ హిందీ బిగ్‌బాస్ బాగా చూశారన్నారు కదా.. ఇప్పుడు మీరు తెలుగులో హోస్ట్‌గా చేస్తుంటే ఆవిడ ఫీలింగ్ ఏంటండీ’ అని ప్రశించారు. దీనికి స్పందించిన తారక్.. ‘‘బిగ్‌బాస్ షో చేయమని నన్ను సంప్రదించగానే ఫస్ట్ వెళ్లి తనకే చెప్పాను. ఎగిరి గంతేసి ‘నువ్వు చేసెయ్.. చేసెయ్....’ అని ప్రాణాలు తోడేసింది ఒక రెండు రోజులు.’’ అంటూ నవ్వేశాడు.

entertainment

18-06-2017 00:45:17

ఇంకా సిద్ధం కాని జిఎస్‌టీ ఐటి నెట్‌వర్క్‌

వాయిదా వేయాలని అసోచామ్‌ డిమాండ్‌నేడు మరోసారి జిఎస్‌టీ మండలి భేటిన్యూఢిల్లీ: గడువు దగ్గర పడుతున్నా జిఎస్ టి అమలుకు కీలకమైన ఐటి నెట్‌వర్క్‌ ఇంకా సిద్ధం కాలేదు. దీంతో జూలై 1 నుంచి జిఎస్ టి అమలు వాయిదా వేయాలని పరిశ్రమల సంఘం అసోచామ్‌ డిమాండ్‌ చేసింది. ఐటి నెట్‌వర్క్‌ సిద్ధం కాకుండా పన్ను చెల్లింపుదారులు జిఎ్‌సటి నిబంధనలు పాటించడం కష్టమవుతుందని కేంద్ర ఆర్థిక మంత్రి అరుణ్‌ జైట్లీకి రాసిన లేఖలో సంస్థ సెక్రటరీ జనరల్‌ డి.ఎ్‌స రావత్‌ పేర్కొన్నారు. రిజిస్ట్రేషన్‌ విధానం తెలియపోవడంతో పాటు, ఐటి టూల్స్‌పై సరైన అవగాహన లేకపోవడం ఇంకా చాలామంది వ్యాపారులు జిఎ్‌సటిఎన్‌ పోర్టల్‌లో తమ వ్యాపార సంస్థల పేర్లు నమోదు చేసుకోలేక పోతున్న విషయాన్ని గుర్తు చేశారు.  ‘జిఎస్ టిఎన్‌ ఇంకా పూర్తి స్థాయిలో సిద్ధం కాలేదు. దీంతో జూలై 1 నుంచి పన్ను చెల్లింపుదారులు జిఎస్‌టి నిబంధనలు పాటించడం చాలా కష్టమవుతుంది. ఈ విషయాలను దృష్టిలో ఉంచుకుంటే జిఎ్‌సటి అమలుకు సిద్ధమయ్యేందుకు పరిశ్రమకు మరింత సమయం కావాలి’ రావత్‌ తన లేఖలో ఆర్థిక మంత్రికి తెలియజేశారు. దేశంలో 80 లక్షల మంది ఎక్సైజ్‌, సర్వీస్‌ టాక్స్‌, వ్యాట్‌ పన్ను చెల్లింపుదారులు ఉంటే ఇప్పటి వరకు 64.35 లక్షల మంది మాత్రమే జిఎస్ టి కింద నమోదు చేసుకున్న విషయాన్ని గుర్తు చేశారు. నమోదు సమయంలో జిఎస్ టిఎన్‌ సాఫ్ట్‌వేర్‌లోనూ సాంకేతిక సమస్యలు ఎదురవుతున్నట్టు చెప్పారు. ఈ విషయాలను దృష్టిలో ఉంచుకుని జిఎ్‌సటి అమలును మరికొద్ది కాలం వాయిదా వేయాలని రావత్‌ కోరారు. 28 శాతం జాబితా కుదించాలిమరోవైపు 28 శాతం పన్ను రేటు పరిధిలో ఉన్న వస్తువుల జాబితాను కుదించాలని చిరు వ్యాపారులకు ప్రాతినిధ్యం వహించే ‘అఖిల భారత వ్యాపారుల సమాఖ్య (సిఎఐటి) ప్రభుత్వాన్ని కోరింది. విలాస వస్తువులు, ప్రజారోగ్యాన్ని దెబ్బ తీసే అనుచిత వస్తువులపై తప్పించి మరే వస్తువులపైనా 28 శాతం పన్ను విధించవద్దని కోరింది. ముందు వెనకా ఆలోచిం చకుండా అనేక వస్తువులను అత్యధిక పన్ను రేటైన 28 శాతం శ్లాబులో చేర్చడం జిఎస్‌టి స్ఫూర్తిని దెబ్బతీస్తోందని సిఎఐటి సెక్రటరీ జనరల్‌ ప్రవీణ్‌ ఖండేల్‌వాల్‌ ఒక ప్రకటనలో తెలిపారు. ఆదివారం జరిగే జిఎస్‌టి మండలి సమావేశంలో అయినా దీనిపై నిర్ణయం తీసుకోవాలని విజ్ఞప్తి చేశారు. ఈ సమావేశంలోనే ఇ-వే బిల్లు, యాంటీ ప్రాఫిటీరింగ్‌ నిబంధనలు ఖరారు చేస్తారని భావిస్తున్నారు. ఇంకా లాటరీలతో సహా జిఎస్‌టి పన్ను రేట్లు ఖరారు చేయని మరికొన్ని వస్తువులపైనా పన్ను రేట్లు ఖరారు చేయనున్నారు. పసిడి దిగుమతులు ఢమాల్‌!జిఎస్ టితో ఈ నెల పసిడి దిగుమతులకు బ్రేక్‌ పడే సూచనలు కనిపిస్తున్నాయి. మే నెలలో 122 టన్నులున్న బంగారం దిగుమతులు జూన్‌లో మూడో వంతుకు కూడా చేరక పోవచ్చని మార్కెట్‌ వర్గాల అంచనా. జిఎ్‌సటిపై సరైన అవగాహన లేకపోవడంతో పాటు పండగలు, పెళ్లిళ్ల సీజన్‌ ముగియడం ఇందుకు కారణంగా కనిపిస్తోంది. ప్రస్తుతం భారత మార్కెట్‌లో ఔన్స్‌ (31.10 గ్రాములు) బంగారం అంతర్జాతీయ మార్కెట్‌ ధరల కంటే ఒకటి రెండు డాలర్ల తక్కువకే లభిస్తోంది.  జిఎస్ టి అమలుకు ముందే ఉన్న స్టాక్‌ వదిలించుకునేందుకు నగల వ్యాపారులు పోటీపడి మరీ డిస్కౌంట్‌లు ఆఫర్‌ చేస్తున్నారు. పసిడిపై జిఎ్‌సటి కింద ఐదు శాతం పన్ను రేటు ఖాయం చేసే అవకాశం ఉందని బులియన్‌ మార్కెట్‌ వర్గాలు మొదట్లో భయపడ్డాయి. ఈ భయంతోనే మే నెలలో గత రెండేళ్లలో ఎన్నడూ లేని విధంగా 122 టన్నుల బంగారం దిగుమతి చేసుకున్నాయి. ఇపుడు పసిడిపై జిఎస్‌టీ పన్ను పోటును మూడు శాతంగా నిర్ణయించడంతో, ఉన్న స్టాక్‌ వదిలించుకునేందుకు నగలపై పెద్ద ఎత్తున డిస్కౌంట్లు ఆఫర్‌ చేస్తున్నాయి. ఈ ప్రభావం జూన్‌ నెల దిగుతులపైనా ఉంటుందని అంచనా.

business

05-11-2017 23:29:13

గత వారం టాప్‌ దాటితే మరింత బుల్లిష్‌

(నవంబరు 6-11 తేదీల మధ్య వారానికి)గత వారం నిఫ్టీ : 10453 (+130) గత వారంలో సోమ, గురువారాల మధ్య చంద్రుడు శతభిషం, రేవతి నక్షత్రాల నడుమ కుంభ, మీనరాశుల్లో సంచరించిన సమయంలో ఏర్పడిన నిఫ్టీ పరిధి 10324-10462. వారం మొత్తంలో 130 పాయింట్ల లాభంతో వారం గరిష్ఠ స్థాయిలో పాజిటివ్‌ ధోరణిలో ముగిసింది. ఈ పరిధిని దాటితే 10600 టార్గెట్‌గా మరింత ముందుకు కదులుతుంది. స్వల్పకాలిక, మధ్యకాలిక, దీర్ఘకాలిక ధోరణులు మూడింటిలోనూ బుల్లిష్‌ స్థితి ఏర్పడింది. 10250 కన్నా దిగువన ముగిసినప్పుడే బేరిష్‌ అవుతుంది.20, 50, 100, 200 రోజుల చలన సగటు స్థాయిలు 10221, 10057, 9926, 9525 వద్ద ఉన్నాయి. ఇవి నిరోధ, మద్దతు స్థాయిలుగా నిలుస్తాయి.ప్రస్తుతం నిఫ్టీ అన్ని డిఎంఎలకన్నా పైన ట్రేడవుతోంది. నిఫ్టీ 200 డిఎంఏ కన్నా పైన ఉండడం 50 డిఎంఏ 200 డిఎంఏ కన్నా పైకి రావడం (గోల్డెన్‌ క్రాస్‌) దీర్ఘకాలిక ట్రెండ్‌ బుల్లి్‌షగా ఉందనేందుకు సంకేతం.వారానికి బ్రేకౌట్‌ స్థాయి : 10550 బ్రేక్‌డౌన్‌ స్థాయి : 10250నిరోధ స్థాయిలు : 10600, 10675 (10525 పైన బుల్లిష్‌)మద్దతు స్థాయిలు : 10300, 10225 (10375 దిగువన బేరిష్‌)ఇన్వెస్టర్లకు సూచనవారం ప్రారంభ స్థాయి అత్యంత కీలకం. ఇండెక్స్‌ గత వారం ప్రారంభ స్థాయికన్నా పైన ట్రేడవుతూ ఉంటే లాంగ్‌ పొజిషన్లను పరిశీలించవచ్చు.పథమార్ధం మెరుగు (సోమవారానికి)తిథి : కార్తీక బహుళ తదియ నక్షత్రం : రోహిణిపునర్వసు, విశాఖ, పూర్వాభాద్ర నక్షత్ర జాతకులు, మిథున, తుల రాశులవారు అప్రమత్తంగా ఉండాలి. ట్రెండ్‌ మార్పు వేళలు : మధ్యాహ్నం 2.32 గంటలుధోరణి : గ్రహగతులను బట్టి మెరుగ్గా ప్రారంభమై 12 గంటల వరకు అదే ధోరణిలో ట్రేడవుతూ తదుపరి ముగింపు వరకు నిస్తేజంగా ట్రేడయ్యే ఆస్కారం ఉంది.ట్రేడింగ్‌ వ్యూహం...నిఫ్టీ ఫ్యూచర్స్‌ 9.30 సమయానికి ప్రారంభ స్థాయి/సగటు (ఎటిపి) కన్నా పైన ట్రేడవుతుంటే తగు స్టాప్‌లా్‌సతో లాంగ్‌ పొజిషన్లు తీసుకుని 12 గంటల సమయానికి క్లోజ్‌ చేసుకోవాలి. 12.15 తర్వాత ఎటిపి కన్నా దిగువకు వస్తే షార్ట్‌ పొజిషన్లు తీసుకుని ముగింపు సమయంలో క్లోజ్‌ చేసుకోవాలి. నిరోధ స్థాయిలు: 10490, 10525 మద్దతు స్థాయిలు : 10410, 10375గమనిక : ఇది పూర్తిగా ఆస్ర్టోటెక్నికల్‌ అంశాల ఆధారంగా ఇచ్చిన సూచన. మార్కెట్‌ వాస్తవిక కదలికల ఆధారంగా నిర్ణయాలు తీసుకోవాలి.గ్రహగతులివే...కుంభంలోని రోహిణి పాదం 3 నుంచి వృషభంలోని ఆశ్లేష పాదం 2 మధ్యలో చంద్ర సంచారంతులలోని స్వాతి పాదం 2-4 మధ్యలో రవి సంచారంవృశ్చికంలోని అనూరాధ పాదం 1-3 మధ్యలో బుధ సంచారం తులలోని చిత్త పాదం 4 నుంచి స్వాతి పాదం 2 మధ్యలోశుక్ర సంచారంకన్యలోని హస్త పాదం 1-3 మధ్యలో కుజ సంచారంధనుస్సులోని మూల పాదం 1లో మధ్య మేష నవాంశలో శని సంచారం తులలోని స్వాతి పాదం 2లో మకర నవాంశలో బృహస్పతి సంచారంకర్కాటకంలో రాహువు, మకరంలో కేతువు సింహ, కుంభ నవాంశల్లో సంచారండా. భువనగిరిఅమర్‌నాథ్‌ శాస్ర్తిడా. భువనగిరిడా. భువనగిరిఅమర్‌నాథ్‌ శాస్ర్తి

business

31-05-2017 02:10:07

బంగ్లాదేశ్‌పై ‘మోర’ మోత.. ఆరుగురి మృతి

ఢాకా: భీకర తుఫానుతో బంగ్లాదేశ్‌ వణికింది. తుఫాన్‌ ‘మోర’ మంగళవారం ఆ దేశ తీరాన్ని తాకింది. గంటకు 130-150 కిలోమీటర్ల వేగంతో వీచిన గాలులతో పలు ఇళ్లు ధ్వంసమయ్యాయి. ఆరుగురు మృతి చెందారు. కాక్స్‌బజార్‌-చిట్టగాంగ్‌ మధ్య తుఫాన్‌ తీరం దాటింది. తీర ప్రాంత జిల్లాల్లో కుండపోత వర్షం కురుస్తూనే ఉంది. అధికారులు దాదాపు 5 లక్షల మందిని సురక్షిత ప్రాంతాలకు తరలించారు. చిట్టగాంగ్‌ అంతర్జాతీయ విమానాశ్రయం, కాక్స్‌బజార్‌ ఎయిర్‌పోర్టు నుంచి విమానాల రాకపోకలను నిలిపివేశారు. వియన్నాలో అణుసదస్సు కోసం వెళ్లిన ప్రధాని షీక్‌హసీనా అక్కడి నుంచే పరిస్థితిని ఎప్పటికప్పుడు పర్యవేక్షిస్తున్నారు.

nation

11-03-2017 02:31:43

స్టార్క్‌ అవుట్‌

రాంచీ: భారత పర్యటనలో ఆస్ర్టేలియాకు గట్టిషాక్‌ తగిలింది. ఆ జట్టు స్టార్‌ పేసర్‌ మిచెల్‌ స్టార్క్‌ గాయం కారణంగా మిగతా సిరీ్‌సకు దూ రమయ్యాడు. కుడి పాదంలో చీలిక కావడంతో స్టార్క్‌ చివరి రెండు టెస్టుల నుంచి తప్పుకుంటున్నట్టు క్రికెట్‌ ఆస్ర్టేలియా ప్రకటించింది. అతని స్థానంలో జట్టులోకి ఎవరిని తీసుకోవాలో త్వరలో నిర్ణయిస్తామని తెలిపింది. ‘రెండో టెస్టు సందర్భంగా స్టార్క్‌ కుడి పాదం నొప్పితో ఇబ్బంది పడ్డాడు. నొప్పి తగ్గిపోతుందని భావించాం. కానీ ఈరోజు ఉదయం స్కానింగ్‌ తీస్తే పాదంలో చీలి క వచ్చినట్టు తేలింది. అందువల్ల మిగతా సిరీ స్‌కు అతను అందుబాటులో ఉండడ’ని ఆసీస్‌ జట్టు ఫిజియో డేవిడ్‌ చెప్పాడు. స్టార్క్‌ కంటే ముందు.. మిచెల్‌ మార్ష్‌ భుజం గాయంతో సిరీస్‌ నుంచి వైదొలిగిన సంగతి తెలిసిందే. కాగా.. స్టార్క్‌ గైర్హాజరీ సిరీస్‌ ఫలితంపై ప్రభావం చూపుతుందని ఆసీస్‌ మాజీ కెప్టెన్‌ మైకేల్‌ క్లార్క్‌ అభిప్రాయపడ్డాడు. స్టార్క్‌ లేకపోవడం ఆసీ్‌సకు గట్టి ఎదురుదెబ్బని అన్నాడు.

sports

21-04-2017 23:40:00

హెచ్‌డిఎఫ్‌‌సి బ్యాంకు లాభం రూ. 3,990 కోట్లు

ముంబై: హెచ్‌డిఎఫ్‌‌సి బ్యాంకు జనవరి-మార్చి త్రైమాసికంలో మార్కెట్‌ అంచనాలను మించిన ఫలితాలను ప్రకటించింది. ఈ త్రైమాసికంలో బ్యాంకు 21,560 కోట్ల రూపాయల రాబడిపై 3,990 కోట్ల రూపాయల నికరలాభం ప్రకటించింది. గతేడాది ఇదే త్రైమాసికంలో బ్యాంకు రాబడి 18,862 కోట్ల రూపాయలుండగా నికరలాభం 3,374 కోట్ల రూపాయలుంది. గతేడాదితో పోలిస్తే రాబడి 14 శాతం నికరలాభం 18 శాతం వృద్ధి చెందాయి. ఈ త్రైమాసికంలో బ్యాంకు ఎనలిస్టుల అంచనాలను అధిగమించి 9,055 కోట్ల రూపాయల నికరవడ్డీ రాబడిని సాధించింది. గతేడాది సాధించిన నికర వడ్డీ రాబడి 7,453 కోట్ల రూపాయలతో పోలిస్తే ఇది 21.29 శాతం ఎక్కువ.  ఇతర ఆదాయం ఈ త్రైమాసికంలో 20 శాతం వృద్ధితో రూ.2,865 కోట్ల నుంచి రూ.3,446 కోట్లకు చేరింది. నాలుగో త్రైమాసికంలో స్థూల ఎన్‌పిఎల మొత్తం 12.5 శాతం వృద్ధితో 5232 కోట్ల రూపాయల నుంచి 5885 కోట్ల రూపాయలకు చేరాయి. ఈ త్రైమాసికంలో మొండిపద్దుల కోసం కేటాయింపులు కూడా భారీగా పెంచాల్సి వచ్చింది. గతేడాది ఇదే త్రైమాసికంలో కేవలం 662 కోట్ల రూపాయలున్న కేటాయింపులు ఈ ఏడాది 90 శాతం ఎక్కువగా 1261 కోట్ల రూపాయలకు చేరాయి. బ్యాంకు షేరు ధర శుక్రవారం నాడు 2.3 శాతం పెరుగుదలతో 1496 రూపాయల వద్ద ముగిసింది.

business

31-05-2017 10:21:26

దాసరి భౌతికకాయానికి నివాళులర్పించిన ఎన్టీఆర్‌

హైదరాబాద్: దర్శకరత్న దాసరి నారాయణరావు దాసరి భౌతికకాయానికి జూనియర్ ఎన్టీఆర్ నివాళులర్పించాడు. కొద్దిసేపటి క్రితం దాసరి నివాసానికి వచ్చిన తారక్.. దాసరి మరణంపై మీడియాతో మట్లాడాడు. దాసరి మరణం తెలుగు సినీ ప్రపంచానికి తీరనిలోటున్నాడు. తెలుగు కళామతల్లి ఒక దిగ్గజాన్ని కోల్పోయిందన్నారు. దాసరి ఆత్మకు శాంతి చేకూరాలని భగవంతుడిని కోరుకుంటున్నానని చెప్పాడు. దాసరి కుటుంబానికి తన ప్రగాఢ సానుభూతిని తెలియజేస్తున్నానని జూనియర్ ఎన్టీఆర్ అన్నాడు.

entertainment

30-09-2017 01:20:23

ఆపద్బాంధవుడు ...ధోనీ

(హర్షా భోగ్లే) జట్టులో సమతూకం తెచ్చేందుకు ఒక ఆటగాడికి ప్రాధాన్యమిస్తే సహజంగానే మరో ప్లేయర్‌కు ప్రాముఖ్యం తగ్గుతుంది. ఇది ఏ జట్టు విషయంలోనైనా జరిగేదే. ఇండోర్‌ వన్డేలో హార్దిక్‌ పాండ్యాను నాలుగో స్థానంలో పంపడం వ్యూహాత్మకమే. జట్లు అలాంటి ప్రయోగాలు తరచూ చేసేవే. ఆ క్రమంలో ఇద్దరు ఆటగాళ్ల స్థానాలు మారతాయన్నమాట! మొత్తంగా భారత్‌ చేసిన ప్రయోగం మం చిదే. ఇక బెంగళూరులోనూ పాండ్యాను నాలుగో స్థానంలో బరిలో దింప డమంటే..అది సుదీర్ఘకాలానికి పనికొచ్చే వ్యూహం కాదనే చెప్పాలి. అయితే తనపై పెట్టిన పెద్ద బాధ్యతను సమర్థంగా నిర్వర్తించడంలో ఈ యువ క్రికెటర్‌ ఎంతవరకు సఫలమవుతాడో చూడాలి. ముఖ్యంగా ధోనీ ఏడో స్థానంలో వస్తున్న తరుణంలో.. ప్రస్తుతం తన బ్యాటింగ్‌ ఆర్డర్‌లో మనీష్‌ పాండే కీలక భూమిక పోషించాల్సి ఉంటుంది. ఇప్పుడు ధోనీ ఽధనాధన్‌గా కాకుండా ఆపద్భాంధవుడి పాత్ర పోషిస్తున్నాడు. పరిస్థితిని అంచనా వేసి అందుకు తగ్గట్టుగా బ్యాటింగ్‌ చేస్తూ విజయానికి బాటలు వేసే ఐదో స్థానంలో ధోనీకంటే ఉత్తమ ఆటగాడు మరొకరు లేడు.

sports

03-02-2017 23:48:28

మహారాష్ట్రలో అపోలో కేన్సర్‌ హాస్పిటల్‌

ముంబై: మహారాష్ట్రలోని నవీ ముంబైలో అపోలో కేన్సర్‌ ఇనిస్టిట్యూట్‌ కేన్సర్‌ హాస్పిటల్‌ ప్రారంభించింది. అంతర్జాతీయ కేన్సర్‌ దినోత్సవం సందర్భంగా అపోలో హాస్పిటల్స్‌ గ్రూపు దీన్ని ప్రారంభించింది. మొత్తం 500 పడకల్లో 120 పడకలను క్రిటికల్‌ కేర్‌ కోసం కేటాయించారు. ఈ హాస్పిటల్‌లో కేన్సర్‌ కేర్‌కు సంబంధించి అనేక చికిత్సా విధానాలు అందుబాటులో ఉన్నట్టు తెలిపింది. త్వరలో బోన్‌ మారో మార్పిడి యూనిట్‌ కూడా ఏర్పాటు చేయనుంది.

business

30-10-2017 16:06:18

అకృత్యాల పుట్ట మోదీ సర్కార్...

అగర్తలా: ప్రధాని నరేంద్ర మోదీ పాలనలో షెడ్యూల్డ్ కులాలు, దళితులపై అకృత్యాలు పెరిగిపోయాయని త్రిపుర ముఖ్యమంత్రి మానిక్ సర్కార్ అన్నారు. గో రక్షణ పేరుతో గత ఆరు నెలల్లో అనేక మందిని గో సంరక్షణ గ్రూపులు పొట్టన పెట్టుకున్నాయని, దీనివెనుక మతం పేరుతో దేశాన్ని విభజించాలనుకునే బీజేపీ-ఆర్ఎస్ఎస్ హస్తం ఉందని ఆరోపించారు. ఇలాంటి దాడుల్లో ప్రాణాలు కోల్పోయిన వారిలో ఎక్కువ మంది మైనారిటీ ముస్లింలు, దళితులే ఉన్నారని చెప్పారు. ఇటీవల ముగ్గురు దళితులను చంపిన తర్వాత వారి చర్మాలను జంతువులను ఒలిచినట్టు ఒలిచారని ఆరోపించారు. ఈ దేశాన్ని ఎవరు పాలిస్తున్నారో, ఎలాంటి అరాచకం రాజ్యమేలుతోందో గమనించాలని అన్నారు. సీపీఐ(ఎం) షెడ్యూల్ కులాల విభాగం వివేకానంద స్టేడియంలో ఏర్పాటు చేసిన ర్యాలీలో సర్కార్ మాట్లాడుతూ, హర్యానాలోని బీజేపీ ప్రభుత్వం ఆవులు, గేదెల సంరక్షణ కోసం హాస్టళ్లు ఏర్పాటు చేయాలన్న ఆలోచనలపై విమర్శలు ఎక్కుపెట్టారు. రైతులు తినడానికి తిండిలేక, ఉండటానికి గూడు లేక తీవ్ర పేదరికంతో మగ్గుతుంటే మనుషుల కంటే జంతువులే ఎక్కువయ్యాయా అని ప్రశ్నించారు. ప్రజలు ఎన్నుకున్న ప్రభుత్వాలు ఇలా చేస్తుంటే ఎవరైనా హర్షిస్తారా అని నిలదీశారు. గోవులను పరిరక్షించాలనే ఆలోచనను తాము అర్థం చేసుకోగలమని, అయితే పిల్లల పెళ్లిళ్లు, కాలేజీ అడ్మిషన్ల కోసం పశువులను అమ్ముకోవాలనుకుంటే అనుమతించక పోవడం, దాడులకు దిగడం సరికాదని అన్నారు. మోదీ నాయకత్వంలో జరుగుతున్న ఈ తరహా అకృత్యాలను తమ వామపక్ష ప్రభుత్వం కానీ, ఇతర విపక్షాలు గానీ సహించేది లేదని అన్నారు. కేంద్ర పథకాల అమలు విషయంలోనూ వామపక్ష పాలిత త్రిపుర రాష్ట్రంపై మోదీ సర్కార్ సవతితల్లి ప్రేమ చూపిస్తోందని ఆయన తప్పుపట్టారు. త్రిపురలోనే కాకుండా దేశవ్యాప్తంగా మోదీ ప్రభుత్వాన్ని గద్దె దింపేందుకు ప్రయత్నాలు జరగాలని మానిక్ సర్కార్ పిలుపునిచ్చారు.

nation

21-04-2017 03:16:20

వీసాల పేరుతో సేవల వాణిజ్యానికి అడ్డుగోడలు

 భారత్ లోని అమెరికా కంపెనీలకూ దెబ్బే  నిర్మలా సీతారామన్‌ న్యూఢిల్లీ: సేవల వాణిజ్యం విషయంలో అభివృద్ధి చెందిన దేశాల వైఖరిని కేంద్ర వాణిజ్య, పరిశ్రమల మంత్రి నిర్మలా సీతారామన్‌ తప్పుబట్టారు. వస్తువుల వాణిజ్యం విషయంలో స్వేచ్ఛా వాణిజ్యం కోరుతున్న ఈ దేశాలు ‘సేవల’ వాణిజ్యం విషయంలో మాత్రం వీసాల పేరుతో అడ్డుగోడలు కడుతున్నాయని ఆరోపించారు. భారత ఐటి నిపుణులను అడ్డుకునేందుకు అమెరికా, ఆసే్ట్రలియా, సింగపూర్‌, న్యూజిలాండ్‌, బ్రిటన్‌ వంటి దేశాలు ‘వీసా’ నిబంధనలు కఠినం చేసిన నేపథ్యంలో సీతారామన్‌ ఈ విమర్శలు చేయడం విశేషం. సేవలకు సంబంధించిన వాణిజ్యాన్ని సులభతరం చేసే అంతర్జాతీయ ఒప్పందం కోసం ప్రయత్నిస్తున్నట్టు చెప్పారు. ఈ సంవత్సరం డిసెంబర్‌లో అర్జెంటీనాలో జరిగే డబ్ల్యుటిఒ భేటీలో దీనిపై చర్చించనున్నట్టు తెలిపారు. హెచ్‌-1బి వీసాలపై ట్రంప్‌ సర్కార్‌ విధించిన ఆంక్షలపై ప్రస్తుతం అమెరికా పర్యటనలో ఉన్న కేంద్ర ఆర్థిక మంత్రి అరుణ్‌ జైట్లీ ఆ దేశంలో చర్చిస్తారని చెప్పారు. కొన్ని వీసాలను భారతకు కేటాయిస్తామని గతంలో భారతకు ఇచ్చిన హామీలను నిలబెట్టుకోవాలని అమెరికాను కోరనున్నట్టు తెలిపారు. ట్రంప్‌ సర్కార్‌ ఆంక్షలతో తలెత్తే పరిణామాల ప్రభావంపై భారత కంపెనీలతోనూ చర్చిస్తున్నట్టు నిర్మాలా సీతారామన్‌ చెప్పారు. ట్రంప్‌ సర్కార్‌ చర్య భారత నుంచి పనిచేసే అమెరికా కంపెనీలపైనా ప్రభావం చూపిస్తుందన్నారు.

business

03-04-2017 18:19:17

ప్రపంచ అందగత్తెల జాబితాలో ప్రియాంకకు రెండోస్థానం!

ఎటువంటి అండదండలూ లేకుండా బాలీవుడ్‌లో స్టార్‌ హీరోయిన్‌ రేంజ్‌కు చేరకుంది ప్రియంకా చోప్రా. ఆ తర్వాత ఒకడుగు ముందుకు వేసి హాలీవుడ్‌నూ మెప్పించింది. అమెరికన్‌ టీవీ సిరీస్‌ ‘క్వాంటికో’లో నటించిన ప్రియాంక.. ఆ షోకు సంబంధించి ‘పీపుల్స్‌ ఛాయిస్‌ అవార్డు’ను దక్కించుకుంది. తాజాగా ప్రపంచంలోని 30మంది అందగత్తెల జాబితాలో రెండో స్థానం దక్కించుకుంది.

entertainment

04-04-2017 13:15:36

రేపే తారక్ టైటిల్ లోగో విడుదల!

యంగ్‌టైగర్ ఎన్టీఆర్ ప్రస్తుతం బాబీ డైరెక్షన్లో ఓ సినిమా చేస్తున్నాడు. జైలవకుశ అనే టైటిల్ ప్రచారంలో ఉంది. సర్దార్ గబ్బర్ సింగ్ వంటి డిజాస్టర్ తర్వాత తారక్‌తో సినిమా తీస్తున్నాడు బాబి. తారక్ తొలిసారి త్రిపాత్రాభినయం చేస్తుండడంతో సినిమాపై భారీ అంచనాలే ఏర్పడ్డాయి. ప్రస్తుతం హైదరాబాద్‌లో ఈ సినిమా షూటింగ్ జరుగుతోంది. బేగంపేట్‌లోని ఓ భూత్ బంగళాలో ఓ సన్నివేశాన్ని తెరకెక్కిస్తున్నారట. సినిమాకు సంబంధించి ఆ సీన్ చాలా కీలకమని చిత్ర యూనిట్ అంటోంది. ఇక, ప్రస్తుతం జైలవకుశ అని ప్రచారం జరుగుతున్న ఈ సినిమా అసలు టైటిలేంటో.. రేపు ఉదయం తేలిపోనుంది. బుధవారం ఉదయం 10.30 గంటలకు సినిమా టైటిల్ లోగోను శ్రీరామ నవమి సందర్భంగా చిత్ర యూనిట్ ఆవిష్కరించబోతోంది. కాగా, ఈ సినిమా కోసం తారక్ దాదాపు 12 కిలోల బరువు తగ్గిన సంగతి తెలిసిందే.

entertainment

21-10-2017 21:29:40

నదియ పాత్ర లేకపోతే 'అత్తారింటికి దారేది' కథే లేదు

ప్రముఖ రచయిత పరుచూరి గోపాలకృష్ణ నిర్వహిస్తున్న పరుచూరి పాఠాలు కార్యక్రమంలో, కథా రచయిత కావాలంటే తెలుసుకోవాల్సిన అంశాల గురించి వివరిస్తున్న విషయం తెలిసిందే. ఇందులో భాగంగా పాత్ర స్వరూపాన్ని ఎలా తెలుసుకోవాలి అనేది ఆయన తెలిపారు. 'ఫిదా, అత్తారింటికి దారేది' చిత్రాలలోని మెయిన్ పాత్రల ఔచిత్యం గురించి తెలుపుతూ.. అత్తారింటికి దారేది చిత్రంలో కథావస్తువుని హీరో పవన్ కళ్యాణ్ పాత్ర భరించింది. పవన్ కళ్యాన్ అత్తను తీసుకురావడానికి రావాలి. అందుకు అత్త పాత్ర పుట్టి ఉండాలి. అత్త చుట్టూ పవన్ పాత్రని తిప్పాలి. అక్కడ వేరే ఎవరు కథను భరించే వారు లేరు. సమంత కథావస్తువు కాదు. కానీ ఫిదా చిత్రంలో హీరో, హీరోయిన్ ఇద్దరూ కథను భరించారు. ఇక్కడ కథ కదలాలి అంటే అత్త కదలాలి. అత్త మనసును కరిగించాలి. అత్త మనసును కరిగించాలంటే మరి కొన్ని పాత్రలు కావాలి. కథ కథలాలంటే అడ్డంకులు సృష్టించే పాత్రలు ఉండాలి. ఇలాంటి పాత్రలు గురించి చెప్పడానికి 10 సూత్రాలు ఉంటాయి. ప్రధాన పాత్ర హీరో లేదా హీరోయిన్ లేదా సినిమాలోని మెయిన్ పాత్ర. ఇవికాక చాలా ఇంపార్టెన్స్ ఉన్న కొన్ని పాత్రలు ఉంటాయి. పవన్ కాకుండా నదియ ఈ సినిమాలో మెయిన్ పాత్ర. ఆవిడ లేకపోతే ఆ కథ లేదు. కథని ఎలా సంకల్పించారో, అదే సంకల్పంతో వెళ్లాలి. సైడ్ ట్రాక్‌లో వెళ్తే కొంప కొల్లేరవుతుంది. అందుకే మాటల మాంత్రికుడు సమంతని, ప్రణీతని టార్గెట్ చేయకుండా తన సంకల్పం ఏమిటో దానిపైనే కథను నడిపాడు. సక్సెస్ కొట్టాడు. ఈ విధంగా మెయిన్ పాత్రల గొప్పతనం ఉంటుంది..అంటూ ఈ ఎపిసోడ్‌ని ముగించారు పరుచూరి గోపాలకృష్ణ.

entertainment

27-11-2017 01:40:02

హద్దుల్లో ఉన్నామా?

ఒకరి పనిలో మరొకరి జోక్యం వద్దు!రాజ్యాంగానికి కట్టుబడి పనిచేద్దాంవ్యవస్థల నడుమ అధికార విభజన ముఖ్యంబలహీనతలను అధిగమించలేకపోతున్నాంజగతిని శాసించే అవకాశం కోల్పోయాంకోర్టుల క్రియాశీలతపై మోదీ వ్యాఖ్యలుజమిలి ఎన్నికలపై చర్చ జరగాలని పిలుపున్యూఢిల్లీ, నవంబరు 26: ప్రభుత్వానికి మూడు కీలక అంగాలుగా ఉన్న న్యాయ, శాసన, కార్యనిర్వాహక వ్యవస్థల నడుమ అధికార విభజన ఎంతో ముఖ్యమని ప్రధాన మంత్రి నరేంద్ర మోదీ స్పష్టం చేశారు. రాజ్యాంగం నిర్దేశించిన సరిహద్దులకు లోబడి పనిచేద్దామన్నారు. ‘శాసన వ్యవస్థకు చట్టాలను చేసే స్వేచ్ఛ ఉంది. కార్యనిర్వాహక వ్యవస్థకు నిర్ణయాలు తీసుకునే స్వాతంత్య్రం ఉంది. న్యాయవ్యవస్థకు రాజ్యాంగాన్ని అమలు చేసే అధికారం ఉంది. ఈ మూడు వ్యవస్థలు ఒకరి పనిలో మరొకరు జోక్యం చేసుకోకుండా పరస్పరం బలోపేతం కావడానికి పనిచేయాలి.’ అని మోదీ వ్యాఖ్యానించారు. 2022 నాటికి నవభారతాన్ని సాకారం చేసేందుకు మూడు వ్యవస్థలు కలిసి పనిచేయాల్సిన అవసరం ఉందన్నారు. నవభారత నిర్మాణంలో ప్రభుత్వం పోషించాల్సింది రెగ్యులేటర్‌ (నియంత్రించే అధికారం) పాత్ర కాదని ఫెసిలిటేటర్‌ (సంధానకర్త) పాత్ర అని పేర్కొన్నారు. రాజ్యాంగ దినోత్సవాన్ని, జాతీయ న్యాయ దినోత్సవాన్ని పురస్కరించుకుని ఢిల్లీలో జరిగిన కార్యక్రమంలో ప్రధాని పాల్గొన్నారు. ఈ సందర్భంగా.. న్యాయ వ్యవస్థ క్రియాశీలతపై కీలక వ్యాఖ్యలు చేశారు. ప్రజల కోసం కలిసి పనిచేద్దాం‘న్యాయ, శాసన, కార్యనిర్వాహక వ్యవస్థలు కుటుంబ సభ్యుల్లాంటివి. ఇవి ఎలా పనిచేయాలన్న దానిపై 68 ఏళ్లుగా రాజ్యాంగం మార్గనిర్దేశనం చేస్తోంది. కుటుంబ పెద్దలా వ్యవహరిస్తోంది. కానీ రాజ్యాంగం సూచించిన మార్గంలోనే మనం పయనిస్తున్నామా? కుటుంబ సభ్యుల్లా వ్యవహరిస్తున్నామా? పరస్పరం బలోపేతం చేసుకునేలా కలిసి పనిచేస్తున్నామా?’ అని ప్రధాని ప్రశ్నించారు. ప్రజల కోసం కలిసి పనిచేయాలన్నారు. రాజ్యాంగ వ్యవస్థలు తీసుకునే ప్రతి నిర్ణయం కోట్లాది మందిని ప్రభావితం చేస్తుందన్న విషయాన్ని విస్మరించరాదన్నారు.  ‘అంతర్గత బలహీనతల్ని తొలగించుకోలేకపోతున్నాం. ఈ విషయమై అన్ని స్థాయిల్లో ఆలోచన చేయాలి’ అని కోరారు. మన బలహీనతల కారణంగానే ప్రపంచానికి దిశానిర్దేశం చేయగలిగే అవకాశాన్ని 20వ శతాబ్దంలో భారత్‌ చేజార్చుకుందని, 21వ శతాబ్దంలో అలాంటి అవకాశాన్ని చేజార్చుకోకుండా దేశాన్ని ముందుకు నడిపేందుకు 3 రాజ్యాంగ వ్యవస్థలు కలిసి పనిచేయాల్సిన అవసరం ఉందన్నారు. ‘మనం ఏదో ఒకటి చేద్దాం. భవిష్యత్తులో ఎవరి తిప్పలు వారు పడతారనుకుంటే చరిత్ర మనల్ని క్షమించదు. అలా జరగకుండా చూడాలంటే మనం కలిసి పనిచేయాలి. మనం ఉన్నా లేకున్నా వ్యవస్థ మాత్రం ఉండిపోతుంద’ ని మోదీ పేర్కొన్నారు. మరణం లేనిది భారత రాజ్యాంగం‘రాజ్యాంగానికి దేశాన్ని ఏకతాటిపైకి తెచ్చే శక్తి ఉంది’ అన్న బీఆర్‌ అంబేడ్కర్‌ వ్యాఖ్యలను మోదీ గుర్తు చేసుకున్నారు. రాజ్యాంగం కేవలం ఓ పుస్తకం మాత్రమే కాదని, అందులో సామాజిక చింతన ఉందన్నారు. ‘మనిషి సృష్టించిన వాటిలో మరణం లేనిది ఏమైనా ఉందంటే అది భారత రాజ్యాంగం ఒక్కటే’ అన్న రాజ్యాంగ సభ తాత్కాలిక అధ్యక్షుడు సచ్చిదానంద సిన్హా వ్యాఖ్యలను మోదీ గుర్తు చేశారు. జమిలి ఎన్నికలపై చర్చ జరగాలి ప్రతి నాలుగు నెలలకోసారి వేర్వేరు రాష్ట్రాల్లో ఎన్నికలను నిర్వహించాల్సి రావడం ఇబ్బందితోపాటు ఖర్చుతో కూడినదని, దేశమంతా ఒకేసారి ఎన్నికలను నిర్వహించాలన్న ప్రతిపాదనపై విస్తృత చర్చ జరగాల్సిన అవసరం ఉందని మోదీ అభిప్రాయపడ్డారు. అంతకు ముందు మన్‌కీ బాత్‌లో మాట్లాడుతూ.. దేశ ప్రజలతోపాటు పాలనాయంత్రాంగం కూడా రాజ్యాంగానికి అనుగుణంగా పనిచేయాలని ప్రధాని కోరారు.  ‘న్యాయ, శాసన, కార్యనిర్వాహక వ్యవస్థలు కుటుంబ సభ్యుల్లాంటివి. ఇవి ఎలా పనిచేయాలన్న దానిపై 68 ఏళ్లుగా రాజ్యాంగం మార్గనిర్దేశనం చేస్తోంది. కుటుంబ పెద్దలా వ్యవహరిస్తోంది. కానీ రాజ్యాంగం సూచించిన మార్గంలోనే మనం పయనిస్తున్నామా? కుటుంబ సభ్యుల్లా వ్యవహరిస్తున్నామా? పరస్పరం బలోపేతం చేసుకునేలా కలిసి పనిచేస్తున్నామా?’ప్రధాని నరేంద్ర మోదీ‘న్యాయ, శాసన, కార్యనిర్వాహక వ్యవస్థలు కుటుంబ సభ్యుల్లాంటివి. ఇవి ఎలా పనిచేయాలన్న దానిపై 68 ఏళ్లుగా రాజ్యాంగం మార్గనిర్దేశనం చేస్తోంది. కుటుంబ పెద్దలా వ్యవహరిస్తోంది. కానీ రాజ్యాంగం సూచించిన మార్గంలోనే మనం పయనిస్తున్నామా? కుటుంబ సభ్యుల్లా వ్యవహరిస్తున్నామా? పరస్పరం బలోపేతం చేసుకునేలా కలిసి పనిచేస్తున్నామా?’ప్రధాని నరేంద్ర మోదీ

nation

25-10-2017 03:19:33

వెచ్చవెచ్చగా ఐటీబీపీ పోస్టులు

సిబ్బందికి బరువు తక్కువ దుస్తులుచైనా భాషపై ప్రత్యేక శిక్షణ: హోం మంత్రి రాజ్‌నాథ్‌సింగ్‌ఘనంగా ఐటీబీపీ వ్యవస్థాపక దినోత్సవంగ్రేటర్‌ నోయిడా, అక్టోబరు 24: భారత్‌-చైనా సరిహద్దులో మరో 50 ఐటీబీపీ(ఇండో టిబెటన్‌ బోర్డర్‌ పోలీసు) పోస్టులు నిర్మించేందుకు ప్రభుత్వం పరిశీలిస్తోందని హోంమంత్రి రాజ్‌నాథ్‌ సింగ్‌ చెప్పారు. చలిని తట్టుకునేందుకు ఏడాది పొడవునా ఆ పోస్టుల్లో 20 డిగ్రీల సెల్సియస్‌ ఉష్ణోగ్రత ఉండే విధంగా సాంకేతిక పరిజ్ఞానాన్ని ఉపయోగించనున్నట్టు తెలిపారు. మంగళవారం ఐటీబీపీ 56వ వ్యవస్థాపక దినోత్సవంలో ఆయన ముఖ్యఅతిథిగా పాల్గొన్నారు.  ఈ సందర్భంగా ఐటీబీపీ సామర్థ్యాల పెంపునకు అనేక వరాలను ప్రకటించారు. వీటిలో అరుణాచల్‌ప్రదేశ్‌, ఉత్తరాఖండ్‌, హిమాచల్‌ ప్రదేశ్‌ రాష్ర్టాల్లోని సరిహద్దుల్లో 25 రోడ్ల నిర్మాణం, దళాలకు చలికాలంలో బరువు తక్కువగా ఉండే దుస్తులు, 3,488 కిలోమీటర్ల పొడవున్న భారత్‌-చైనా సరిహద్దులో పెట్రోలింగ్‌ కోసం పెద్దసంఖ్యలో మంచు స్కూటర్లు ఉన్నాయి. ఐటీబీపీ సిబ్బందికి ప్రాథమిక శిక్షణలోనే చైనా భాష నేర్పిస్తున్నట్టు తెలిపారు. విధుల్లో మరణించిన జవాన్ల కుటుంబాల బాధ్యత తీసుకోవాలని ఐటీబీపీ అధికారులను కోరారు. 50 శాతం వైకల్యం ఏర్పడిన జవాన్లకు ‘వీర జవాన్ల నిధి’ ద్వారా ఆదుకునేందుకు ప్రయత్నిస్తున్నట్టు తెలిపారు. ఐటీబీపీ డైరెక్టర్‌ జనరల్‌ ఆర్‌.కె.పచ్నంద మాట్లాడుతూ సరిహద్దుల్లో విధులు నిర్వహించే దళాలన్నింటికీ ఉపగ్రహ కమ్యూనికేషన్‌ వ్యవస్థ కల్పించే నోడల్‌ ఏజెన్సీగా ఐటీబీపీని నియమించినట్టు తెలిపారు. ఈ సందర్భంగా ఐటీబీపీ కొత్తగా సమకూర్చుకున్న మిలటరీ ట్రక్కులు, ఎస్‌యూవీ(స్పోర్ట్స్‌ యుటిలిటీ వెహికల్స్‌), ఏటీవీ(ఆల్‌ టెర్రెయన్‌ వెహికల్స్‌), మంచు స్కూటర్లు, బైక్‌లు, ఇతర వాహనాలు, మొబైల్‌ కమ్యూనికేషన్‌ విభాగం తదితరాలను ప్రదర్శించారు. ప్రధానమంత్రి నరేంద్ర మోదీ ట్విటర్‌లో ఐటీబీపీకి శుభాకాంక్షలు తెలిపారు. 4 కాళ్ల హీరోలకు బెస్ట్‌ అవార్డులుఐటీబీపీలో విశిష్ట సేవలు అందిస్తున్న నాలుగు కాళ్ల హీరోలను ఈ కార్యక్రమంలో రాజ్‌నాథ్‌ ఉత్తమ అవార్డులతో సత్కరించారు. తొమ్మిదేళ్ల వయసున్న ‘బ్లాక్‌ బ్యూటీ’ గుర్రం ఐటీబీపీ దళాల వద్దకు రేషన్‌ చేరవేయడంలో, ఏడేళ్ల వయసున్న బెల్జియన్‌ షెపర్డ్‌ శునకం ‘మచ్లి’ శత్రువులు అమర్చిన పేలుడు పదార్థాలను గుర్తించడంలో విశేష సేవలందిస్తున్నాయి. బ్లాక్‌ బ్యూటీ, మచ్లిలను సత్కరించేందుకు హోంమంత్రి వేదిక దిగి కిందకు వచ్చారు. వాటి మెడల్లో ఉత్తమసేవ పతకాలను అలంకరించారు.

nation

11-07-2017 14:09:13

ముఖ్యమంత్రి కీలక సమావేశం... అధికార కూటమిలో చీలిక తప్పదా!?

పాట్నా : బిహార్‌లో అధికారంలో ఉన్న మహాకూటమి భవితవ్యం తేలిపోబోతోంది. జేడీయూ, ఆర్జేడీ, కాంగ్రెస్ కూటమి నిలబడుతుందా? పడిపోతుందా? అనే అంశంపై మరి కొద్ది గంటల్లోనే స్పష్టత వచ్చే అవకాశం ఉంది. జేడీయూ అగ్ర నేత, ముఖ్యమంత్రి నితీశ్ కుమార్ తన పార్టీ నేతలతో పాట్నాలో నిర్వహించే సమావేశం అనంతరం ఓ నిర్ణయం తీసుకుంటారని తెలుస్తోంది.

nation

28-08-2017 14:05:45

పన్నీర్ సమావేశానికి 40 మంది ఎమ్మెల్యేలు డుమ్మా..

చెన్నై: అన్నాడీఎంకే తిరుగుబాటు నేత దినకరన్‌కు చెక్ పెట్టేందుకు సోమవారంనాడు అన్నాడీఎంకే ప్రధాన కార్యాలయంలో పార్టీ నేతల సమావేశం ఏర్పాటు చేశారు. దీనికి ముఖ్యమంత్రి పళనిస్వామి అధ్యక్షత వహించారు. 23 మంది ఎమ్మెల్యేలు తనవైపే ఉన్నారంటూ దినకరన్ క్లెయిమ్ చేయడంతో ముఖ్యమంత్రి ఎడప్పాడి పళనిస్వామి పార్టీ ఎమ్మెల్యేలతో ఈ అత్యవసర సమావేశం జరిపారు. అయితే ఈ సమావేశానికి 40 మంది ఎమ్మెల్యేలు గైర్హాజరు కావడం చర్చనీయాంశంగా మారింది. ఇది పార్టీలో సంక్షోభం తప్పకపోవచ్చనే సంకేతాలనిచ్చినట్టు చెబుతున్నారు. దినకరన్ మద్దతుదారులుగా చెబుతున్న 23 మంది ఎమ్మెల్యేలు ప్రస్తుతం పుదుచ్చేరిలోని విండ్‌ఫ్లవర్ రిసార్ట్‌లో ఉన్నారు. కాగా, తమను పిలవలేనందునే వెళ్లలేదని, తాము దినకరన్ వెంటే ఉన్నామని ఎమ్మెల్యే తంగ తమిళసెల్వన్ తెలిపారు. ఇప్పటికీ పళని, పన్నీర్ వర్గంలో స్లీపర్ సెల్స్‌గా ఉన్న మరికొందరు కూడా త్వరలో తమతో కలవబోతున్నారంటూ ఆయన బాంబు పేల్చారు. కాగా, పళనిస్వామి అధ్యక్షతన జరిగిన సమావేశంలో శిశకళను, ఆమె చేసిన నియామకాలను రద్దు చేయాలని కూడా నిర్ణయించారు. దినకరన్‌ను కూడా అన్ని పార్టీ పదవుల నుంచి బహిష్కరిస్తూ కూడా తీర్మానం చేశారు.

nation

03-07-2017 00:56:43

పారా మిలటరీలో పెరగనున్న మహిళలు

న్యూఢిల్లీ: చట్టసభల్లో మహిళలకు 33శాతం రిజర్వేషన్‌ పక్కాగా అమలు చేయలేకపోయినా, పారా మిలటరీ బలగాల్లో మహిళల సంఖ్యను పెంచాలని ప్రభుత్వం నిర్ణయించింది. కీలకమైన రెండు పారా మిలటరీ బలగాలు.. సీఆర్పీఎఫ్‌, ‘కేంద్ర పారిశ్రామిక భద్రతా దళం’(సీఐఎస్ఎఫ్ )లో మహిళల సంఖ్య గణనీయంగా పెంచాలని ప్రభుత్వం లక్ష్యంగా పెట్టుకుంది. ఈ క్రమంలో ఆ దళాల్లో కానిస్టేబుల్‌ స్థాయి లో మహిళలకు 33శాతం రిజర్వేషన్‌ అమలు చేయనున్నారు. సరిహద్దుల్లో విధులు నిర్వహించే.. బీఎస్ ఎఫ్‌, ఎస్‌ఎస్ బితో పాటు, ఐటీబీపీలో మహిళలకు 14నుంచి 15శాతం రిజర్వేషన్‌ కల్పిస్తారు. దేశవ్యాప్తంగా ఈ బలగాల్లో 9 లక్షలమంది సిబ్బంది పనిచేస్తుండగా, వారిలో మహిళలు కేవలం 20వేల మంది మాత్రమే ఉన్నారు. ఇక సీఆర్పీఎఫ్ లో అన్ని ర్యాంకుల్లో కలిపి కేవలం 6300 మంది మహిళలే పనిచేస్తున్నారు. ఈ నేపథ్యంలో బలగాల్లో మహిళల ప్రాతినిథ్యం పెంచేలా రిజర్వేషన్లు అమలు చేయాలని నిర్ణయించినట్లు కేంద్ర హోంశాఖ అధికారి ఒకరు వెల్లడించారు.

nation

22-03-2017 12:25:09

బీజేపీ ముఖ్యమంత్రుల డబుల్ రోల్!

న్యూఢిల్లీ: ఇటీవల ఆయా రాష్ట్రాల్లో ప్రత్యేక బాధ్యతలు పుచ్చుకున్న బీజేపీ ఎంపీలు ఇప్పట్లో లోక్‌సభకు రాజీనామా చేసే అవకాశాలు కనిపించడం లేదు. ఈ ఏడాది జూలైలో రాష్ట్రపతి ఎన్నికలు జరగనున్నందున అప్పటి వరకు వీరంతా ఎంపీ పదవిలోనే కొనసాగనున్నట్టు బీజేపీ నేతలు చెబుతున్నారు. ఉత్తరప్రదేశ్ ముఖ్యమంత్రి యోగి ఆదిత్యనాథ్ గోరఖ్‌పూర్ నుంచి, ఉపముఖ్యమంత్రి కేశవ్ ప్రసాద్ మౌర్య ఫుల్‌పూర్ నుంచి లోక్‌సభకు ప్రాతినిథ్యం వహిస్తుండగా... గోవా సీఎంగా మళ్లీ గద్దెనెక్కిన మనోహర్ పర్రీకర్ యూపీ నుంచి రాజ్యసభ ఎంపీగా కొనసాగుతున్నారు. అయితే యూపీకి మరో ఉపముఖ్యమంత్రి ప్రమాణం చేసిన దినేశ్ శర్మ ఇప్పటికే లక్నో మేయర్ పదవికి రాజీనామా చేశారు. జూలైలో రాష్ట్రపతి ఎన్నికలు జరగనుండగా... ముఖ్యమంత్రులుగా ప్రమాణం చేసిన ముగ్గురు బీజేపీ నేతలూ ఆరు నెలల్లోగా అంటే సెప్టెంబర్‌లోగా రాజీనామా చేయాల్సి ఉంది. ఈ నేపథ్యంలో ఓ బీజేపీ సీనియర్ నేత మాట్లాడుతూ... ‘‘రాష్ట్ర అసెంబ్లీకి వారు ఆరు నెలల్లోగా ఎప్పుడైనా ఎన్నిక కావచ్చు. ఆ తర్వాత 14 రోజుల్లో లోక్‌సభ, రాజ్యసభ స్థానాలకు రాజీనామా చేయాల్సి ఉంటుంది. కాబట్టి తొందరేం లేదు.. ఇప్పటికిప్పుడు ఉపఎన్నికలకు పోయేకంటే మాకు అత్యవసరమైన పనులు ఇంకా చాలానే ఉన్నాయి’’ అని పేర్కొన్నారు. మరోవైపు ఇటీవల జరిగిన అసెంబ్లీ ఎన్నికల్లో బీజేపీ బంపర్ విజయం కైవసం చేసుకోవడంతో... ప్రస్తుతం రాష్ట్రపతిని ఎన్నుకునే అవకాశం తమ చేతుల్లోకి వచ్చినట్టు ఆ పార్టీ నేతలు చెబుతున్నారు. కాగా యూపీ యోగి, మౌర్య ఆరాష్ట్రంలోని అసెంబ్లీ స్థానాల కోసం ప్రత్యక్ష ఎన్నికలకైనా వెళ్లొచ్చు... లేదా శాసనమండలి ద్వారా అసెంబ్లీలోకి అడుగుపెట్టవచ్చు. మాజీ సీఎంలు అఖిలేశ్, మాయావతి కూడా ప్రత్యక్ష ఎన్నికల్లో పోటీచేయనందున శాసనమండలి సభ్యులుగానే కొనసాగారు.

nation

04-02-2017 18:57:09

ట్రంప్ దెబ్బకు పాక్ క్రికెటర్‌పై నిషేధం..

న్యూఢిల్లీ: అమెరికా అద్యక్షుడు డోనాల్డ్ ట్రంప్ వలసదారులపై నిషేధం విధించిన సంగతి తెలిసిందే. అయితే దీని ప్రభావంతో 24 సంవత్సరాల యువ క్రికెటర్ ఫహాద్ బాబర్‌ను వెంటనే స్వేదేశానికి వెళ్లిపోవాల్సిందిగా ఆదేశించారు. అతను ‘వెస్టిండీస్ క్రికెట్ బోర్డ్ రీజినల్ సూపర్ 50’లో ఐసీసీ అమెరికా జట్టు తరుపున ఆడుతున్నాడు. పాకిస్థాన్‌లోని కరాచిలో జన్మించిన ఫహాద్ బాబర్ 14 సంవత్సరాల వయసు నుంచి అమెరికాలో ఉంటున్నాడు. కనీసం 7 సంవత్సరాలు అమెరికాలో నివాసం ఉండాలనే ఐసీసీ రూల్ ప్రకారం ఫహద్ యూఎస్ జట్టు తరుపున ఆడుతున్నాడు. జనవరి 27న ట్రంప్ ఆదేశాల ప్రకారం ఇతర దేశాల నుంచి వచ్చే శరణార్ధులపై 120 రోజులు నిషేధం ఉంది. ఇరాన్, ఇరాక్, లిబియా, సోమాలియా, సుడాన్, సిచియా, యమన్ దేశాల నుంచి వచ్చేవారిపై 90 రోజుల పాటు నిషేధం ఉంది. అయితే ఫహాద్ బాబర్ శరణార్ధుడు గానీ, ఏడు దేశాలకు చెందిన వ్యక్తి కానీ కాదు. అయినప్పటికీ ఆ దశాల లిస్ట్‌లో పాకిస్థాన్ కూడా త్వరలో చేరుతుందని, పైగా అతను అమెరికన్ దేశస్తుడు కూడా కదనే కారణాలతో ఈ విధంగా చేసినట్లు లాయర్ విలియమ్ చెప్పారు.

sports

12-04-2017 21:59:25

అత్యాధునిక కమ్యూనికేషన్స్ శాటిలైట్‌ను.. విజయవంతంగా ప్రయోగించిన చైనా

బీజింగ్: అత్యాధునిక కమ్యూనికేషన్స్ శాటిలైట్ షిజియాన్-13ను చైనా విజయవంతంగా ప్రయోగించింది. మారుమూల ప్రాంతాలతో పాటు హైస్పీట్ రైళ్ళు, విమానాల్లో ఇంటర్‌నెట్ ద్వారా హెచ్‌డీ వీడియోలను వీక్షించే అవకాశం కలగనుంది. అలాగే పకృతి సహాయ కార్యక్రమాలకు ఇది ఎంతగానో ఉపయోగపడుతుందని చైనా అధికారులు తెలిపారు. లేజర్ స్పీడ్ కమ్యూనికేషన్ టెక్నాలజీతో భూమి నుంచి శాటిలైట్‌తో అనుసంధానం జరుగుతుందని వివరించారు. 20 జీబీపీఎస్ డేటా టాన్స్‌ఫర్ సామర్థ్యమున్న ఈ సమాచార ఉపగ్రహం మిగతావాటికి భిన్నంగా రసాయనాల బదులు విద్యుత్‌తో పని చేస్తుందని, తద్వారా 15 ఏళ్ళపాటు సేవలందిస్తుందని చైనా శాస్త్రవేత్తలు తెలిపారు.

nation

22-04-2017 07:59:52

జయలలిత మేనకోడలు దీపపై కేసు నమోదు..!

ఆంధ్రజ్యోతి, చెన్నై: దివంగత ముఖ్యమంత్రి జయలలిత మేనకోడలు దీప రూ.20 కోట్లకు పైగా మోసం చేశారని వచ్చిన ఫిర్యాదు మేరకు చెన్నై మాంబళం పోలీసులు శుక్రవారం కేసు నమోదు చేశారు. జయ మరణానంతరం అన్నాడీఎంకేకు వ్యతిరేకంగా దీప ఎంజీఆర్‌ అమ్మ దీపా పేరవై అనే రాజకీయ వేదికను ప్రారంభించారు. జయ రెండుసార్లు ఎమ్మె ల్యేగా పోటీచేసి విజయం సాధించిన ఆర్‌కే నగర్‌ ఉప ఎన్నికలో కూడా దీప పోటీ చేశారు. దీప పేరవై నిర్వహణ విషయంలో దీపకు, ఆమె భర్త మాధవనల మధ్య చోటుచేసుకున్న విభేదాలు తీవ్రస్థాయికి చేరుకున్నాయి. ఈ నేపథ్యంలో స్థానిక నెసపాక్కంకు చెందిన దీపా పేరవై ప్రతినిధి జానకిరామన్ మాంబళం పోలీస్‌స్టేషన్‌లో ఓ ఫిర్యాదు అందజేశారు.                అమ్మ మరణం అనంతరం అన్నాడీఎంకేను దీప కాపాడు తారన్న నమ్మకంతో తాను పేరవైలో చేరానని, తనలాగే పార్టీలో చేరిన వారికి పార్టీ పదవులు కట్టబెడతామని, సభ్యత్వ రుసుముగా సుమారు రూ.20 కోట్లకు పైగా వసూలుచేసి దీప మోసం చేసినట్లు ఫిర్యాదులో తెలిపారు. సభ్యత్వం కోసం ముద్రించిన రెండు లక్షలకు పైగా దరఖాస్తులను ఒక్కొక్క దానికి రూ.10 చొప్పున వసూలు చేశారని తెలిపారు. ఎన్నికల సంఘం అనుమతి లేకుండా జిల్లాలవారీగా పార్టీ నిర్వాహకులను నియమించనున్నట్టు ప్రకటించి తమలాంటి వారిని మోసం చేస్తున్న దీపపై చట్టపరమైన చర్యలు తీసుకోవాలని ఫిర్యాదులో పేర్కొన్నారు. దీప సహాయకులు రాజా, శరణ్య అనే ఇద్దరికి కూడా ఈ మోసంలో భాగస్వామ్యముందని, విచారణ జరిపి అరెస్టు చేయాలని పిటిషన్‌లో కోరారు. మాంబళం అసిస్టెంట్‌ పోలీస్‌ కమిషనర్‌ సెల్వన్ శుక్రవారం ఈ ఫిర్యాదుపై కేసు నమోదు చేసుకొని విచారణ చేపట్టారు

nation

12-01-2017 03:12:25

‘నేతాజీ’ నిర్వేదం!

లఖ్‌నవ్‌, జనవరి 11: ఉత్తర ప్రదేశ్‌లో తండ్రీ కొడుకుల సమరం ‘అంతులేని కథ’లా సాగుతోంది. చివరికి... ఎవరి దారి వారిదే అన్నట్లుగానే కదులుతున్నట్లు సమాచారం. ‘నా మాట విను. ఈ వివాదానికి తెర దించు. నేనే పార్టీ అధ్యక్షుడిగా ఉంటాను. నువ్వు ముఖ్యమంత్రిగా ఉండు!’ అని తన కుమారుడు, యూపీ ముఖ్యమంత్రి అఖిలేశ్‌ సింగ్‌కు ‘నేతాజీ’ ములాయం చెప్పినా ఫలితం లభించలేదని తెలుస్తోంది. పార్టీ జాతీయ అధ్యక్ష పదవి నుంచి తప్పుకొనేది లేదని అఖిలేశ్‌ స్పష్టం చేసినట్లు సమాచారం. తాను అనుకున్నదేదీ జరగకపోవడంతో ములాయం బుధవారం ఒకింత తీవ్ర నిస్పృహతో కనిపించారు. ‘‘పార్టీ ఒక్కటిగా ఉండాలన్నదే నా ఆకాంక్ష. నేను కొత్త పార్టీ పెట్టడంలేదు. కొత్త గుర్తు కూడా కోరడంలేదు. అఖిల భారతీయ సమాజ్‌వాదీ పేరిట కొత్తపార్టీ పెట్టి, మోటార్‌ సైకిల్‌ గుర్తు కోరుతున్న వారెవరో నాకు తెలుసు’’ అని మీడియాతో చెప్పారు. అఖిలేశ్‌ పార్టీ అధ్యక్ష పదవి అడుగుతున్నారు కదా అని ప్రశ్నించగా... ‘‘నా దగ్గర ఏముందని ఇవ్వడానికి? ఉన్నదంతా ఇచ్చేశాను’’ అంటూ ములాయం భావోద్వేగంతో స్పందించారు. ఎమర్జెన్సీ సమయంలో తాను సమాజ్‌వాదీ పార్టీని స్థాపించానని, అప్పుడు అఖిలేశ్‌ రెండేళ్ల పిల్లాడని గుర్తు చేశారు. అఖిలేశ్‌ను నడిపిస్తున్నట్లు భావిస్తున్న తన సోదరుడు (బాబాయ్‌ కుమారుడు) రామ్‌గోపాల్‌పై ఆక్రోశం వెళ్లగక్కారు. పార్టీని చీల్చేందుకు రామ్‌గోపాల్‌ కుట్రలు పన్నుతున్నారని ఆరోపించారు. ‘‘ఇప్పుడు అఖిలేశ్‌ సీఎంగా ఉన్నారు. ఇకపైనా ఉంటారు. అనవసరంగా వాళ్ల వెంట (రామ్‌గోపాల్‌) వెళ్లడం ఎందుకు?’’ అని ములాయం ప్రశ్నించారు. ‘‘ఒక వ్యక్తి ఇంకో పార్టీ అధ్యక్షుడిని మూడుసార్లు కలిశాడు. అతనెవరో నాకు తెలుసు. తన కుమారుడిని, కోడలిని కాపాడుకోవాలని అతను భావిస్తున్నాడు. నా దగ్గరికి వస్తే... నేనే వాళ్లను కాపాడే వాడిని’’ అని పరోక్ష వ్యాఖ్యలు చేశారు. ఉత్తరప్రదేశ్‌ పార్టీ చీఫ్‌గా శివ్‌పాల్‌ యాదవ్‌ను తొలగించాలన్నది అఖిలేశ్‌ డిమాండ్‌. కానీ, ఇందుకు ములాయం ససేమిరా అన్నారు. పార్టీ కోసం శివ్‌పాల్‌ ఎంతో కష్టపడ్డారన్నారు. ఏదిఏమైనా పార్టీ చీలిపోయే పరిస్థితి తీసుకురానని ములాయం పేర్కొన్నారు.

nation

28-06-2017 01:55:49

సందేహాల నివృత్తికి మినీవార్‌ రూం

న్యూఢిల్లీ, జూన్‌ 27: అక్కడంతా క్రమపద్ధతిలో సిద్ధం చేసిన మల్టిపుల్‌ ఫోన్‌లైన్లు.. కంప్యూటర్లు.. సందేహాలను నివృత్తి చేసేందుకు పలువురు సాంకేతిక నిపుణులు! ఇదంతా జీఎస్టీ పరంగా అధికారులకు ఏమైనా సమస్యలు, సందేహాలు ఉత్పన్నమైతే తీర్చేందుకు కేంద్ర ఆర్థికశాఖ ఏర్పాటు చేసిన ఓ ‘మినీ వార్‌ రూం’! ఈ మేరకు జూలై 1 నుంచి అమలయ్యే జీఎస్టీ కోసం ‘మినీ వార్‌ రూం’ను ఏర్పాటు చేసినట్టు మంగళవారం కేంద్ర ఎకైజ్‌, కస్టమ్స్‌ చీఫ్‌ వనజా ఎన్‌ శర్మ పేర్కొన్నారు. ఈ మినీ వార్‌ రూం.. రోజూ ఉదయం 8 గంటల నుంచి రాత్రి 10 గంటల వరకు పనిచేస్తుందని ఆయన తెలిపారు.

nation

24-05-2017 16:53:47

తెలుగులో మరో సీక్వెల్ మూవీ

'బాహుబలి' సినిమా తర్వాత తెలుగులో మరో సీక్వెల్ మూవీ రాబోతోందట. పైగా ఈ సినిమాలో అల్లు అర్జున్ వంటి స్టార్ హీరో నటించబోతున్నాడు. ఇంతకూ ఏంటా సీక్వెల్ మూవీ..? అల్లు అర్జున్ హీరోగా హరీష్ శంకర్ దర్శకత్వంలో తెరకెక్కుతున్న చిత్రం 'డీజే.. దువ్వాడ జగన్నాథం'. పూజా హెగ్డే హీరోయిన్‌గా నటిస్తుండగా దేవిశ్రీ ప్రసాద్ సంగీతం సమకూరుస్తున్నాడు. దిల్ రాజు నిర్మిస్తోన్న ఈ చిత్రం షూటింగ్ చివరి దశకు చేరుకోగా జూన్ 23న విడుదల చేసేందుకు ప్లాన్ చేశారు. ఇక రీసెంట్‌గా రిలీజ్ అయిన ఈ మూవీ ఫస్ట్ సాంగ్‌కు ప్రేక్షకుల నుంచి విశేష స్పందన లభిస్తోంది. ఇదిలా ఉంటే ఈ సినిమాకు సీక్వెల్ కూడా ఉండబోతోందనే ప్రచారం మొదలైంది. సినిమా విడుదలయ్యాక ఆయా చిత్రాల కథను బట్టి, సక్సెస్‌ను బట్టి సీక్వెల్స్ తెరకెక్కుతుండటం కామన్. 'రక్తచరిత్ర', 'బాహుబలి', 'విశ్వరూపం' వంటి సినిమాలైతే కథ మొత్తాన్ని ఒకే సినిమాలో చెప్పడం సాధ్యంకాక రెండు భాగాలుగా ప్లాన్ చేశారు. అయితే రెగ్యులర్ కమర్షియల్ సినిమాలకు ఇలా సినిమా రిలీజ్‌కు ముందే సీక్వెల్స్ ప్లాన్ చేయడం అరుదు. అయితే.. 'డీజే... దువ్వాడ జగన్నాథం' సినిమాకు మాత్రం సీక్వెల్ కూడా ఉండబోతోందని భారీ ఎత్తున ప్రచారం జరుగుతోంది.  ఇప్పటికే సీక్వెల్‌కు సంబంధించిన కథను అల్లు అర్జున్‌కు హరీష్ వినిపించాడు. ఈ కథ నచ్చడంతో బన్నీ ఒకే చెప్పడానే టాక్ వినిపిస్తోంది. నిజానికి ఈ సినిమా ప్రారంభంలో 'అదుర్స్'కు ఇది సీక్వెల్ అనే ప్రచారం జరిగింది. ఆ విషయంపై క్లారిటీ రాకముందే ఇప్పుడు ఈ సినిమాకే మరో సీక్వెల్ రాబోతోంది అంటున్నారు. మరి ఈ సీక్వెల్ విషయంపై క్లారిటీ రావాలంటే సినిమా విడుదల వరకూ ఆగాల్సిందే..!

entertainment

20-11-2017 01:26:23

స్నేహిత్‌కు టైటిల్‌

న్యూఢిల్లీ: మహారాష్ట్రలో జరుగుతున్న జాతీయ ర్యాంకింగ్‌ టేబుల్‌ టెన్నిస్‌ చాంపియన్‌షిప్‌ (వెస్ట్‌జోన్‌)లో తెలంగాణ యువ ఆటగాడు స్నేహిత్‌ టైటిల్‌ గెలిచి సత్తాచాటాడు. పుణెలోని దాదాజి కొండదేవ్‌ స్టేడియంలో శనివారం రాత్రి జరిగిన జూనియర్‌ బాలుర ఫైనల్లో ఎస్‌ఎఫ్‌ఆర్‌ స్నేహిత్‌ (ఏఏఐ) 11-6, 3-11, 11-9, 9-11, 14-12, 11-6తో మానవ్‌ థాకర్‌ (పీఎస్‌పీబీ)పై విజయం సాధించాడు. అంతకుముందు సెమీస్‌లో స్నేహిత్‌ 13-11, 5-11, 11-7, 11-7, 11-8తో సోహమ్‌ భట్టాచార్య (కేరళ)పై నెగ్గి.. తుది పోరులో నిలిచాడు. తెలుగు రాష్ర్టాల తరఫున ఒక ఆటగాడు ఈ టైటిల్‌ నెగ్గడం ఇదే తొలిసారి. ప్రస్తుతం హైదరాబాద్‌లోని గ్లోబల్‌ టేబుల్‌ టెన్నిస్‌ అకాడమీ (జీటీటీఏ)లో స్నేహిత్‌ శిక్షణ పొందుతున్నాడు.

sports

30-04-2017 00:24:18

భావోద్వేగాలతో ‘రక్షకభటుడు’

సుఖీభవ మూవీస్‌ పతాకంపై రూపొందుతున్న చిత్రం ‘రక్షకభటుడు’. ఎ.గురురాజ్‌ నిర్మాత. సస్పెన్స్ థ్రిల్లరిది. రిచా పనయ్‌, బ్రహ్మానందం, బాహుబలి ప్రభాకర్‌ తదితరులు కీలక పాత్రల్లో నటించారు. వంశీకృష్ణ ఆకెళ్ల దర్శకత్వం వహించారు. ఈ చిత్రం సెన్సార్‌ పనులు పూర్తయ్యాయి. మే ప్రథమార్ధంలో విడుదల కానుంది. నిర్మాత ఎ.గురురాజ్‌ మాట్లాడుతూ ‘‘ మోషన్ పోస్టర్‌ విడుదలైనప్పటి నుంచి మా సినిమాపై మంచి అంచనాలు మొదలయ్యాయి. ఆంజనేయస్వామి గెటప్‌లో నటించిన హీరో ఎవరని అందరూ అడుగుతున్నారు. థియేటిక్రల్‌ ట్రైలర్‌కు కూడా చాలా మంచి స్పందన వచ్చింది. శేఖర్‌చంద్రగారు చక్కటి సంగీతాన్నిచ్చారు. అరకులోయ బ్యాక్‌డ్రాప్‌లో సాగే చిత్రమిది. అక్కడి పోలీస్‌ స్టేషనలో ఏం జరిగింది? ఆంజనేయస్వామికి, రక్షకభటుడు అనే టైటిల్‌కు ఉన్న సంబంధం ఏంటి? అనేదాన్ని ఆసక్తికరంగా రూపొందించాం’’ అని అన్నారు.

entertainment

06-05-2017 12:56:49

ఇంట‌ర్వెల్‌లో శివ‌గామి, క‌ట్ట‌ప్పల‌ రొమాన్స్‌తో షాకైన ప్రేక్ష‌కులు!

తాజాగా విడుద‌లైన బాహుబ‌లి-2 సినిమా ఎంతో మందికి దేశ‌వ్యాప్తంగా పేరు ప్ర‌ఖ్యాత‌ులు తీసుకొచ్చి పెట్టింది. ముఖ్యంగా ఈ సినిమాలో శివ‌గామి పాత్ర పోషించిన ర‌మ్య‌కృష్ణ‌, క‌ట్ట‌ప్ప‌గా న‌టించిన స‌త్య‌రాజ్‌ల న‌ట‌న‌కు ప్రేక్ష‌కులంద‌రూ నీరాజ‌నాలు ప‌డుతున్నారు. అయితే తాజాగా వీరిద్ద‌రూ క‌లిసి థియేట‌ర్ల‌లో బాహుబ‌లి సినిమా చూస్తున్న అభిమానుల‌కు షాకిచ్చారు. చెన్నైలోని ఓ థియేట‌ర్‌లో బాహుబ‌లి-2 ఫ‌స్టాఫ్ చూసి డ్రింక్స్‌, స్నాక్స్ కోసం బ‌య‌ట‌కు వెళ్లిన ప్రేక్ష‌కులు.. తిరిగి లోపలికి వ‌చ్చి తెర‌పై వ‌స్తున్న దృశ్యాన్ని చూసి షాకైపోయారు. ఎందుకంటే రాజ‌మాత శివ‌గామితో క‌ట్టు బానిస క‌ట్ట‌ప్ప రొమాన్స్ చేస్తూ క‌నిపించాడు. దీంతో వారికి కాసేసు ఏమీ అర్థం కాలేదు. శివ‌గామి, క‌ట్ట‌ప్ప మ‌ధ్య రొమాన్స్ ఏంటని వారంతా విస్తుపోయారు. అయితే చివ‌రికి అదంతా పోతీస్ వస్త్ర దుకాణం వాణిజ్య ప్రకటన అని తెలుసుకుని అంద‌రూ ఆశ్చ‌ర్య‌పోయారు. బాహుబ‌లి సినిమాతో దేశ‌వ్యాప్తంగా పేరు తెచ్చుకున్న ర‌మ్య‌కృష్ణ‌, స‌త్య‌రాజ్‌ల‌తో చేసిన ఈ యాడ్‌లో కూడా ర‌మ్య‌కృష్ణ మ‌హారాణిగానే క‌నిపిస్తుంది. స‌త్య‌రాజ్ మాత్రం బాహుబ‌లిలో పాత్ర‌కు భిన్నంగా రాజుగా న‌టించాడు. సోష‌ల్ మీడియాలో వైర‌ల్‌గా మారిన ఈ యాడ్ మాత్రం బాహుబ‌లి ప్రేక్ష‌కుల‌కు కాస్త గ‌ట్టి షాక్‌నే ఇస్తోంది.

entertainment

13-08-2017 23:56:16

ఐయుసి చార్జీలపై త్వరలో ట్రాయ్‌ నిర్ణయం

న్యూఢిల్లీ : దేశంలో మొబైల్‌ కాల్‌ చార్జీలు మరింత తగ్గే సూచనలు కనిపిస్తున్నాయి. ఒక నెట్‌వర్క్‌లోని వ్యక్తి మరో నెట్‌ వర్క్‌లోని మొబైల్‌ యూజర్‌కు చేసే కాల్స్‌పై చెల్లించే ‘ఇంటర్‌ కనెక్ట్‌ యూసేజ్‌ ఛార్జీ (ఐయుసి)’లను తగ్గించాలని ట్రాయ్‌ భా వించడమే ఇందుకు కారణం. ప్రస్తుతం ఐయుసి కింద కంపెనీలు కాల్‌ టెర్మినేట్‌ అయ్యే ఆపరేటర్‌కు నిమిషానికి 14 పైసల చొప్పున చెల్లిస్తున్నాయి. ప్రస్తుతం ఇంటర్‌నెట్‌ ప్రొటెకాల్‌ (ఐపి) ఆధారంగా జరుగుతున్న ఈ టెర్మినేషన్‌కు నిమిషానికి మూడు పైసల కంటే ఎక్కువ కాదని అంచనా.

business

01-01-2017 10:44:49

మరో బ్యాంకుపై కరెన్సీ అక్రమాల మచ్చ

న్యూఢిల్లీ : కొత్త కరెన్సీని ఒడుపుగా పక్కదారి పట్టించిన ఘనుల్లో జైన్ కోఆపరేటివ్ బ్యాంకు అధికారులు కూడా ఉన్నారని సమాచారం. ఈ బ్యాంకు ఉన్నతాధికారులు రూ.120 కోట్ల పాత రూ.500, రూ.1000 నోట్లను అక్రమంగా మార్చినట్లు ఆదాయపు పన్ను శాఖ అధికారులు కేసు నమోదు చేశారు. దీనిపై సీబీఐ చేత విచారణ జరిపించాలని ఐటీ అధికారులు భావిస్తున్నట్లు సమాచారం. పెద్ద నోట్ల రద్దు నిర్ణయం వెలువడిన అనంతరం ఈ బ్యాంకులో జరిగిన లావాదేవీల రికార్డులను ఐటీ అధికారులు తనిఖీ చేస్తున్నారు. కొందరు బ్యాంకు అధికారులు తమ సొంత సొమ్ము రూ.3.5 కోట్ల మేరకు తమ బ్యాంకులోని కొత్త నోట్లతో మార్చుకున్నట్లు అనుమానిస్తున్నారు. తూర్పు ఢిల్లీలోని గాంధీనగర్‌ నివాసి వినయ్ జైన్ ఫిర్యాదుతో అక్రమాలు వెలుగులోకి వచ్చాయి. ఢిల్లీ పోలీసులకు డిసెంబరు రెండో తేదీన ఆయన ఫిర్యాదు చేశారు. తననను సాక్షిగా చూపిస్తూ సుమారు 9 బ్యాంకు పొదుపు ఖాతాలను జైన్ కోఆపరేటివ్ బ్యాంకులో తెరిచినట్లు పేర్కొన్నారు. తాను వ్యక్తిగత పనిపై అదే బ్యాంకుకు వెళ్ళినపుడు ఈ విషయం తెలిసిందన్నారు. బ్యాంకు అధికారులు సరైన సమాచారం ఇవ్వకపోవడంతో పోలీస్ కంట్రోల్ రూమ్‌కు ఫోన్ చేసి సహాయం అడిగానని తెలిపారు. ఓ పోలీసు అధికారి జైన్ కోఆపరేటివ్ బ్యాంకు అధికారులతో మాట్లాడి, ఖాతా నెంబర్లు 21456 నుంచి 21464 వరకు తెరిచేందుకు తనను సాక్షిగా చూపించారని చెప్పారన్నారు.

nation

26-10-2017 00:09:18

ఆల్‌ టైం రికార్డు స్థాయిలో సెన్సెక్స్‌, నిఫ్టీ

దూసుకుపోయిన బ్యాంకింగ్‌ ఇన్‌ఫ్రారూ.2 లక్షల కోట్లు పెరిగిన ఇన్వెస్టర్ల సంపదప్రభుత్వం ప్రకటించిన రూ.9 లక్షల కోట్ల ఉద్దీపన ప్యాకేజి స్టాక్‌మార్కెట్‌కు ఎక్కడాలేని కిక్కునిచ్చింది. బుల్స్‌ విచ్చలవిడిగా సాగించిన కొనుగోళ్లతో బ్యాంకింగ్‌, ఇన్‌ఫ్రా కంపెనీల షేర్లు భగభగలాడాయి. సెన్సెక్స్‌ 435.16 పాయింట్ల లాభంతో 33,042 దగ్గర, 87.65 పాయింట్ల లాభంతో నిఫ్టీ 10,295 దగ్గర క్లోజయ్యాయి. సెన్సెక్స్‌, నిఫ్టీ ఈ స్థాయిలో క్లోజవడం ఇదే మొదటిసారి. సెన్సెక్స్‌ ప్రారంభంలోనే 388 పాయింట్లు ఎగువన 33995 వద్ద ప్రారంభైంది. ఆ తర్వాత స్వల్పఆటుపోట్లను చవిచూసినప్పటికీ ఒక్కఊపులో 33000 కీలకస్థాయిని దాటి దూసుకుపోయింది. బుధవారం ఒక్క రోజే బిఎ్‌సఇలో నమోదైన కంపెనీల షేర్ల మార్కెట్‌ విలువ (మార్కెట్‌ క్యాప్‌) రూ.2 లక్షల కోట్లు పెరిగింది. బ్యాంకింగ్‌, ఇన్‌ఫ్రా మెరుపులు మూలధన పునర్‌ వ్యవస్థీకరణ కోసం ప్రకటించిన రూ.2.11 లక్షల కోట్ల ప్యాకేజితో పిఎ్‌సబిల షేర్లన్నీ శివాలెత్తాయి. ఎస్‌బిఐ షేర్లు 28 శాతం లాభంతో రూ.324.70 దగ్గర ముగిశాయి. ఐసిఐసిఐ బ్యాంకూ 14.69 శాతం లాభంతో రూ.305.60 దగ్గర క్లోజైంది. ప్రభుత్వ రంగ బ్యాంకుల్లో పిఎన్‌బి, కెనరా బ్యాంక్‌, బ్యాంక్‌ ఆఫ్‌ బరోడా, బ్యాంక్‌ ఆఫ్‌ ఇండియా, బ్యాంక్‌ ఆఫ్‌ మహారాష్ట్ర, అలహాబాద్‌ బ్యాంక్‌, ఐడిబిఐ బ్యాంక్‌, సిండికేట్‌ బ్యాంక్‌ షేర్లూ 46.20 శాతం వరకు పెరిగాయి. రహదార్ల నిర్మాణం కోసం ప్రకటించిన ప్యాకేజితో ఆ రంగానికి చెందిన ఇన్‌ఫ్రా కంపెనీల షేర్లకూ గిరాకీ ఏర్పడింది. ప్రధాన కంపెనీల క్యు2 ఆర్థిక ఫలితాలు అంచనాలకు మించి ఉండడమూ మార్కెట్‌కు కలిసొచ్చింది. మార్కెట్‌ ఎందుకు పెరిగిందంటే..బ్యాంకుల మూలధన పునర్‌ వ్యవస్థీకరణ: ప్రభుత్వ రంగ బ్యాంకు(పిఎస్‌బి)లకు కొత్త జవ సత్వాలు సమకూర్చేందుకు వచ్చే రెండేళ్లలో రూ.2.11 లక్షల కోట్లు సమకూర్చాలని ప్రభుత్వం తీసుకున్న నిర్ణయం బ్యాంకింగ్‌ షేర్లను పరిగెత్తించింది. ఈ నిర్ణయంతో ఎస్‌బిఐతో సహా ప్రధాన పిఎస్ బిల షేర్లన్నీ శివాలెత్తాయి. ఈ రూ.2.11 లక్షల కోట్ల నిధులతో పిఎ్‌సబిలు ఆర్థికంగా కుదుట పడి, మళ్లీ పరిశ్రమలకు అవసరమైన రుణా లు పెద్ద ఎత్తున సమకూరుస్తాయని మార్కెట్‌ వర్గాలు భావిస్తున్నాయి. అంతర్జాతీయ సంకేతాలు అమెరికా, ఆసియా మార్కెట్లు లాభాల్లో ఉండడమూ భారత మార్కెట్‌కు కలిసొచ్చింది. జపాన్‌లో జరిగిన మధ్యంతర ఎన్నికల్లో షింకో అబె తిరిగి అధికారం చేపట్టడం, అమెరికా-ఉత్తర కొరియాల మధ్య మాటల యుద్ధం సద్దు మణగడమూ ఇన్వెస్టర్ల సెంటిమెంట్‌ను పెంచింది. షార్ట్‌ కవరింగ్‌ ఎఫ్‌ఐఐల కొనుగోళ్లతో పాటు బ్రోకర్ల షార్ట్‌ కవరింగ్‌ కొనుగోళ్లూ బుధవారం ఇండెక్స్‌లను పరిగెత్తించాయని మార్కెట్‌ వర్గాలు చెబుతున్నాయి. గుజరాత్‌, హిమాచల్‌ ప్రదేశ్‌ అసెంబ్లీల ఎన్నికల ఫలితాలు వచ్చే వరకు మార్కెట్‌లో ఈ జోరు కొనసాగుతుందని అంచనా. భారత్‌ మాల ప్రాజెక్టు వచ్చే ఐదేళ్లలో రూ.7 లక్షల కోట్ల పెట్టుబడితో 80,000 కిలోమీటర్లకుపైగా రహదార్ల నిర్మాణం చేపట్టాలని ప్రభుత్వం నిర్ణయించింది. ఇందులో 50,000 కిలోమీటర్ల రహదార్లు ‘భారత్‌ మాల’ ప్రాజెక్టు కింద నిర్మిస్తారు. దీంతో బుధవారం రహదార్ల నిర్మాణ రంగంలో ఉన్న ఇన్‌ఫ్రా కంపెనీల షేర్లన్నీ భారీ లాభాలతో పరుగులు తీశాయి. ఎన్‌ఎల్‌సి వాటాలకు సంస్థాగత ఇన్వెస్టర్ల పోటీప్రభుత్వ రంగంలోని ఎన్‌ఎల్‌సిలో వాటాల విక్రయం తొలిరోజున సంస్థాగత ఇన్వెస్టర్ల నుంచి అద్భుతమైన స్పందన వచ్చింది. వెయ్యి కోట్ల రూపాయలకు సమానమైన బిడ్లు వారు దాఖలు చేశారు. ఆఫర్‌ ఫర్‌ సేల్‌ విధానంలో రెండు రోజుల పాటు మార్కెట్‌లో ఉండే ఈ ఇష్యూ అధికంగా సబ్‌స్క్రయిబ్‌ అయితే అదనంగా రెండు శాతం సబ్‌స్ర్కిప్షన్‌ను ఉంచుకునే స్వేచ్ఛ ఎన్‌ఎల్‌సి తన చేతిలో పెట్టుకుంది. 94 రూపాయల ధరలో ఈ ఇష్యూ ద్వారా ఖజానాకు 750 కోట్ల రూపాయలు సమకూరగలవని అంచనా.

business

11-05-2017 01:43:58

ఎన్నికల ఏజెంట్‌ నుంచి జడ్జి దాకా

ఇదీ జస్టిస్‌ కర్ణన్‌ ప్రస్థానంచెన్నై, మే 10(ఆంధ్రజ్యోతి): చెన్నైలో న్యాయ శాస్త్రాన్ని అభ్యసించారు. తర్వాత అన్నాడీఎంకే పార్టీ తరఫున బూత స్థాయి ఎన్నికల ఏజెంట్‌గా పనిచేశారు. తర్వాత అదేరాష్ట్రంలో హైకోర్టు జడ్జిగా నియమితులయ్యారు. న్యాయ వ్యవస్థలో భాగంగా ఉంటూ అదే వ్యవస్థను సవాలు చేశారు. సర్వోన్నత న్యాయస్థానం ప్రధాన న్యాయమూర్తితోనే తగవుపెట్టుకుని జైలు శిక్షకు గురయ్యారు. హైకోర్టు న్యాయమూర్తిగా బాధ్యతలు నిర్వహిస్తూ జైలుశిక్షకు గురైన తొలి వ్యక్తిగా అపకీర్తి మూటకట్టుకున్నారు. ఆయన జస్టిస్‌ కర్ణన్‌. సుప్రీంకోర్టు న్యాయమూర్తులపై తిరుగుబాటుచేసి చిక్కుల్లోపడ్డ కలకత్తా హైకోర్టు న్యాయమూర్తి కర్ణన 1955 జూన 12న తమిళనాడులోని కడలూరుజిల్లా కర్ణత్వం గ్రామంలో చిన్నస్వామి-అమలం దంపతులకు జన్మించారు.  కర్ణన్‌ పూర్తిపేరు చిన్నస్వామి స్వామినాధన కర్ణన. మంగళంపేట గ్రామంలో ప్రాథమిక, మాధ్యమిక విద్యను పూర్తి చేసి, విరుదాచలంలోని ఆర్ట్స్‌ అండ్‌ సైన్స కళాశాలలో పీయూసీ చదువుకున్నారు. ఆ సమయంలో ఎన్‌సీసీ కేడెట్‌గా శిక్షణ పొందారు. తర్వాత బీఎస్సీ పూర్తి చేసి. 1983లో మద్రాస్‌ లా కళాశాలలో న్యాయశాస్త్రాన్ని అభ్యసించారు. తమిళనాడు బార్‌ కౌన్సిల్‌లో రిజిస్టర్‌ చేసుకొని న్యాయవాద వృత్తిలోకి ప్రవేశించారు. రాజకీయాల్లోకూడా కర్ణన్‌ చురుగ్గా వ్యవహరించేవారు. 2002 ఎన్నికల్లో అన్నాడీఎంకే పార్టీకి బూత స్థాయి ఎన్నికల ఏజెంట్‌గా పనిచేశారు. ఆ తర్వాత రాష్ట్ర ప్రభుత్వం తరపున సివిల్‌ కేసులు వాదించేందుకు కర్ణన నియమితులయ్యారు. తర్వాత కేంద్ర ప్రభుత్వ న్యాయవాదిగాకూడా బాధ్యతలు నిర్వర్తించారు. తర్వాత నేరుగా 2009లో మద్రాస్‌ హైకోర్టు న్యాయమూర్తిగా నియమితులయ్యారు. 2015లో అప్పటి మద్రాస్‌ హైకోర్టు ప్రధాన న్యాయమూర్తి ఎస్‌కే కౌల్‌కు కోర్టు ధిక్కార నోటీసులిచ్చి న్యాయవ్యవస్థలో పెను సంక్షోభానికి తెరలేపారు. సుప్రీంకోర్టు ఆదేశించినా కర్ణన్‌ లెక్క చేయలేదు. చివరికి కర్ణన్‌ను కలకత్తా హైకోర్టుకు బదిలీ చేయాలని రాష్ట్రపతికి సుప్రీంకోర్టు సూచించింది. అయినా కర్ణన్‌ వెనక్కితగ్గలేదు. భారత ప్రధాన న్యాయమూర్తికి, ఇతర జడ్జిలకు నోటీసులిచ్చారు. సీజేఐ, సుప్రీం కోర్టు జడ్జిలకు జైలుశిక్ష విధించారు. న్యాయవ్యస్థ పెనుసంక్షోభంలో కూరుకుపోవడంతో సుప్రీం కోర్టు స్పందించి.. కోర్టు ధిక్కార నేరంకింద కర్ణన్‌కు 6 నెలల జైలు శిక్ష విధించింది.

nation

26-06-2017 19:55:23

ముగ్గురు హీరోయిన్లతో చిరంజీవి రొమాన్స్..!

మెగాస్టార్ చిరంజీవి నటించబోతున్న చారిత్రాత్మక చిత్రం ‘ఉయ్యాలవాడ నరసింహారెడ్డి’ పనులు చకచకా సాగిపోతున్నాయి. సురేందర్‌రెడ్డి ఈ చిత్రాన్ని తనదైన శైలిలో డైరెక్ట్ చేస్తున్నాడు. ఈ చిత్రంలో ఉయ్యాలవాడ సరసన ఏకంగా ముగ్గురు హీరోయిన్లు కన్పిస్తారు. కథ ప్రకారం మూడు పాత్రలు ఇక్కడ అవసరం. ఆ రకంగా చిరు లెవల్‌కు తగ్గ అందగత్తెల వేట మొదలైంది. ఈ మూడు పాత్రల్లో ఓ పాత్రలో అనుష్క నటించవచ్చు. మరో పాత్రలో నయానతార దాదాపు ఖరారైంది. మిగిలిన పాత్ర కోసం ఐశ్వర్యరాయ్‌తో మంతనాలు జరుగుతున్నాయి. వీరితో అన్నీ మాట్లాడుకోవడం అయినట్టే. సినిమా లాంచింగ్ టైమ్‌లో వీరి పేరు ఖరారు చేయనున్నారు. ఈ సినిమా తెలుగు, తమిళ, మలయాళ, హిందీ బాషల్లో విడుదల చేస్తున్నారు.,

entertainment

09-04-2017 03:30:45

శ్యామ్‌ కుమార్‌కు స్వర్ణం

ఫైనల్లో ప్రత్యర్థి వాకోవర్‌ థాయ్‌లాండ్‌ బాక్సింగ్‌ టోర్నీ న్యూఢిల్లీ: తెలుగుతేజం శ్యామ్‌ కుమార్‌ రింగ్‌లోకి దిగకుండానే పసిడి కొల్లగొట్టాడు. థాయ్‌లాండ్‌ ఇంటర్నేషనల్‌ బాక్సింగ్‌ టోర్నీలో విశాఖపట్నం యువ బాక్సర్‌ శ్యామ్‌ స్వర్ణ పతకం కైవసం చేసుకున్నాడు. శనివారం జరగాల్సిన పురుషుల 49 కిలోల ఫైనల్లో శ్యామ్‌ ప్రత్యర్థి.. ఒలింపిక్‌ చాంపియన్‌ హసన్‌బాయ్‌ దుస్మతోవ్‌ (ఉజ్బెకిస్థాన్‌) గాయం కారణంగా వైదొలిగాడు. ప్రత్యర్థి వాకోవర్‌తో శ్యామ్‌ చాంపియన్‌గా నిలిచాడు. ఈ టోర్నీలో శ్యామ్‌కు ఇది రెండో స్వర్ణం కావడం విశేషం. 2015లోనూ అతను పసిడి పతకంతో మెరిశాడు. కాగా, ఈసారి ఏడుగురు సభ్యుల భారత బృందం పోటీపడగా కేవలం రెండు పతకాలే దక్కాయి. అంతకుముందు 64 కిలోల సెమీ్‌సలో మరో భారత బాక్సర్‌ రోహిత ఉజ్బెకిస్థాన్‌కు చెందిన అబ్దురైమోవ్‌ ఎల్నూర్‌ చేతిలో ఓడి కాంస్యంతో సరిపెట్టుకున్న సంగతి తెలిసిందే. శ్యామ్‌ మాత్రం మంగోలియా బాక్సర్‌ గాంకుయాగ్‌ గాన్‌-ఎర్డెన్‌ను ఓడించి ఫైనల్‌కు చేరాడు.

sports

12-11-2017 00:43:02

ఆంధ్రకు ఆధిక్యం

త్రిపుర 315 జూ భార్గవ్‌కు 4 వికెట్లుఆంధ్ర రెండో ఇన్నింగ్స్‌ 51/1అగర్తలా: త్రిపురతో గ్రూప్‌-సి రంజీ మ్యాచ్‌లో ఆంధ్ర తొలి ఇన్నింగ్స్‌ ఆధిక్యం దక్కించుకుంది. డ్రా దిశగా సాగుతున్న ఈ పోరులో ఓవర్‌నైట్‌ స్కోరు 68/1తో మూడో రోజైన శనివారం తొలి ఇన్నింగ్స్‌ కొనసాగించిన త్రిపుర మరో 247 రన్స్‌ జోడించి 315 వద్ద ఆలౌటైంది. కెప్టెన్‌ మురాసింగ్‌ (81), గుర్విందర్‌ సింగ్‌ (81) అర్ధ సెంచరీలతో రాణించారు. ఆంధ్ర బౌలర్లలో లెఫ్టామ్‌ స్పిన్నర్‌ భార్గవ్‌ భట్‌ 4 వికెట్లు పడగొట్టాడు. అయ్యప్ప, విజయ్‌ కుమార్‌ రెండేసి వికెట్లు తీశారు. రవితేజ, హనుమ విహారికి ఒక్కో వికెట్‌ దక్కింది.  అనంతరం 87 పరుగుల ఆధిక్యంతో రెండో ఇన్నింగ్స్‌ ప్రారంభించిన ఆంధ్ర ఆట చివరకు వికెట్‌ నష్టానికి 51 పరుగులు చేసింది. శ్రీకర్‌ భరత్‌ (21 బ్యాటింగ్‌), కెప్టెన్‌ విహారి (1 బ్యాటింగ్‌) క్రీజులో ఉన్నారు. ప్రస్తుతం ఆంధ్ర 138 పరుగుల ఆధిక్యంలో నిలిచింది. ఆదివారం ఆటకు చివరి రోజు కావడంతో ఈ మ్యాచ్‌లో ఫలితం తేలే అవకాశాలు కనిపించడం లేదు. చత్తీస్‌గఢ్‌ ఇన్నింగ్స్‌ విక్టరీ: హిమాచల్‌ ప్రదేశ్‌తో గ్రూప్‌-డి మ్యాచ్‌లో చత్తీస్‌గఢ్‌ ఇన్నింగ్స్‌ 114 పరుగులతో ఘన విజయం సాధించింది. ఓవర్‌నైట్‌ స్కోరు 389/6తో మూడో రోజు తొలి ఇన్నింగ్స్‌ కొనసాగించిన చత్తీస్‌గఢ్‌ 456 వద్ద ఆలౌటైంది. తర్వాత 281 పరుగుల లోటుతో రెండో ఇన్నింగ్స్‌ ఆరంభించిన హిమాచల్‌.. షానవాజ్‌ హుస్సేన్‌ (6/53), పంకజ్‌ రావు (2/43) దెబ్బకు.. 167 రన్స్‌కు కుప్పకూలింది. తొలి ఇన్నింగ్స్‌లో ఆ జట్టు 175 రన్స్‌ చేసింది. గంభీర్‌ సెంచరీ: కర్ణాటకతో గ్రూప్‌-ఎ మ్యాచ్‌లో ఓవర్‌నైట్‌ స్కోరు 20/0తో రెండో రోజు తొలి ఇన్నింగ్స్‌ కొనసాగించిన ఢిల్లీ ఆట చివరకు 4 వికెట్ల నష్టానికి 277 రన్స్‌ చేసింది. గౌతమ్‌ గంభీర్‌ (135 బ్యాటింగ్‌) సెంచరీతో రాణించాడు. ఇక ముంబైతో గ్రూప్‌-సి మ్యాచ్‌లో బరోడా తొలి ఇన్నింగ్స్‌ను 575/9 వద్ద డిక్లేర్‌ చేసింది. స్వప్నిల్‌ సింగ్‌ (164) సెంచరీతో రాణించాడు. రెండో ఇన్నింగ్స్‌లో ముంబై ఆట చివరకు 102/4 స్కోరు చేసి ఎదురీదుతోంది.

sports

28-10-2017 05:21:26

పమాదంలో మయన్మార్‌ కాన్సుల్‌ జనరల్‌ మృతి

న్యూఢిల్లీ, అక్టోబరు 27: కోల్‌కతాలో మయన్మార్‌ కాన్సుల్‌ జనరల్‌ పై సో శుక్రవారం జార్ఖండ్‌లో జరిగిన రోడ్డు ప్రమాదంలో మృతిచెందారు. తన భార్య, మరో ఇద్దరితో కలిసి జార్ఖండ్‌ నుంచి కోల్‌కతా వస్తుండగా ఆయన ప్రయాణిస్తున్న కారు అదుపుతప్పి ట్రక్కును ఢీకొంది. తీవ్రంగా గాయపడిన పై సో మృతిచెందగా, ఆయన భార్య, మరో ఇద్దరు గాయపడ్డారు.

nation

14-02-2017 20:58:33

ట్రంప్ కుమార్తె ఫోటోపై విమర్శలు

వాషింగ్టన్: అమెరికా అధ్యక్షుడు డోనాల్డ్ ట్రంప్ కుమార్తె సోషల్ మీడియాలో పోస్ట్ చేసిన ఓ ఫోటోపై విమర్శలు వెల్లువెత్తుతున్నాయి. అమెరికా అధ్యక్షుడి అధికార కార్యాలయమైన ఓవల్‌లో ట్రంప్ కుమార్తె ఇవాంకా సీటులో కూర్చోగా డోనాల్డ్‌తో పాటు కెనడా ప్రధానమంత్రి జస్టిన్ ట్రుడ్యూ చెరో పక్క నుల్చున్నారు.  అయితే సోమవారం జరిగిన మరో కార్యక్రమంలో ఆమె కెనడా ప్రధాన మంత్రి వెనక కూర్చుంది. కాగా అమెరికా అధ్యక్షుడి అధికార కార్యాలయంలో మాత్రం ఇవాంకా అలా ఫోటో దిగి దర్పం ప్రదర్శించడంపై కొందరు నెటిజన్లు మండిపడగా ట్రంప్ అనుకూల వర్గం హర్షం వ్యక్తం చేసింది.

nation

25-02-2017 23:04:55

పసిడికి స్పాట్‌ ఎక్స్ఛేంజ్‌

 ఇక బంగారాన్నీ కంపెనీల షేర్లలా ఎప్పుడంటే అప్పుడు కొనొచ్చు అమ్మొచ్చు. లేదా ఫ్యూచర్స్‌ అండ్‌ ఆప్షన్స్‌లో ట్రేడింగూ చేసుకోవచ్చు. త్వరలో ఇందుకోసం ప్రత్యేక ఎక్స్ఛేంజ్‌ ఏర్పాటు కానుంది. కంపెనీల షేర్లు, కమోడిటీ్‌స్‌కు ఉన్నట్టే గోల్ట్‌ ట్రేడింగ్‌కూ ప్రత్యేకంగా స్పాట్‌ ఎక్స్ఛేంజ్‌ ఏర్పాటు చేయాలని బులియన్‌ మార్కెట్‌ వర్గాలు ఎప్పటి నుంచో ప్రభుత్వాన్ని కోరుతున్నాయి. ఇండియన్‌ బులియన్‌ అండ్‌ జువెలర్స్‌ అసోసియేషన్‌ (ఐబిజెఎ) ఏడాది క్రితమే ఇందుకోసం ఒక తీర్మానం చేసింది. ఆర్థిక మంత్రిత్వ శాఖ ఈ తీర్మానాన్ని పరిశీలించి అభిప్రాయం చెప్పాలని సెబిని కోరింది. తీర్మానాన్ని పరిశీలించిన సెబి, ఈ ఎక్స్ఛేంజ్‌ తమ పరిధిలోకి రాదనడంతో ఆ ప్రతిపాదన మూలనపడింది. ఇప్పుడు ఇన్వెస్టర్ల ప్రయోజనాలను కాపాడేలా సెబి అధికార పరిధిలోనే పసిడి ట్రేడింగ్‌ కోసం ప్రత్యేకంగా స్పాట్‌ ఎక్స్ఛేంజ్‌ ఏర్పాటు చేయాలని ఆర్థిక మంత్రిత్వ శాఖ సూత్రప్రాయంగా నిర్ణయం తీసుకున్నట్టు సమాచారం. బంగారం స్పాట్‌ ట్రేడింగ్‌ కోసం ప్రత్యేకంగా మరో ఎక్స్ఛేంజ్‌ ఏర్పాటు చేస్తారా? లేక బిఎ్‌సఇలోనే ప్రత్యేక ప్లాట్‌ఫాం ఉంటుందా? అనే అంశంపై ఇంకా స్పష్టత రాలేదు. ఐబిజెఎ మాత్రం బిఎ్‌సఇలోనే ప్రత్యేక ప్లాట్‌ఫాం ఏర్పాటు చేసి పసిడి ట్రేడింగ్‌ను అనుమతించాలని ప్రభుత్వాన్ని కోరింది. ఈ ప్లాట్‌ఫాం ఈక్విటీలో బిఎ్‌సఇకి 30 శాతం వాటా ఇవ్వాలనీ కోరింది. బులియన్‌ పరిశ్రమ వర్గాలు గోల్డ్‌ స్పాట్‌ మార్కెట్‌లో జరిగే లావాదేవీల నియంత్రణ బాధ్యతను సెబి లేదా ఆర్‌బిఐ వంటి సంస్థలకు అప్పగించాలని కోరుతున్నాయి. ప్రస్తుతం నగలు కొనేవారికి నష్టం వాటిల్లితే వినియోగదారుల ఫోరాన్ని ఆశ్రయించి నష్టపరిహారం కోరవచ్చు. అయితే పెట్టుబడి లాభాల కోసం పసిడి కొనేవారికి మాత్రం ఎలాంటి అప్పీలేట్‌ ట్రిబ్యునల్‌ లేదు. అలాగే పసిడి ట్రేడింగ్‌కు సంబంధించి ఎలాంటి నియంత్రణలుగానీ, నిబంధనలుగానీ లేవు. దీంతో నల్లధన స్వాములకు రియల్‌ ఎస్టేట్‌ తర్వాత బంగారం రెండో అతిపెద్ద పెటుబడి సాధనంగా మారిందనే విమర్శలు వెల్లువెత్తుతున్నాయి. స్పాట్‌ గోల్డ్‌ ఎక్స్ఛేంజ్‌ ద్వారా ఇలాంటి విమర్శలకు చెక్‌పెట్టవచ్చని పరిశ్రమ వర్గాలు భావిస్తున్నాయి. ప్రస్తుతం బంగారానికి దేశంలోని ఒక్కో నగరంలో ఒక్కో ధర ఉంటోంది. గోల్డ్‌ స్పాట్‌ ఎక్స్ఛేంజ్‌తో ఎలకా్ట్రనిక్‌ పద్ధతిలో ట్రేడింగ్‌ జరిగి దేశవ్యాప్తంగా ఒకే ధర అమలు చేయవచ్చని భావిస్తున్నారు. ఒకే ధరతోపాటు దేశవ్యాప్తంగా బంగారానికి ఒకే ప్రామాణికం, చెల్లింపులకు హామీ కూడా లభిస్తాయని మార్కెట్‌వర్గాల అంచనా. గోల్ట్‌ ట్రేడింగ్‌లో డెరివేటివ్స్‌ను కూడా అనుమతిస్తే బంగారాన్ని అప్పుగా ఇచ్చిపుచ్చుకోవడం పెరిగి దిగుమతులనూ తగ్గించుకోవచ్చు.

business

09-04-2017 18:24:52

బాహుబలిలో కొత్త క్యారెక్టర్!.. అది కూడా ప్రభాసేనా?

అవునండీ.. బాహుబలిలో మనకు తెలియని ఒక కొత్త క్యారెక్టర్ ఉందట. ఆ పాత్ర కూడా ప్రభాసే పోషిస్తున్నాడట. ఫిల్మ్‌నగర్‌లో ఇప్పుడు ఇదే హాట్ టాపిక్. బాహుబలిలో ప్రభాస్ ఇప్పటికే రెండు పాత్రలు పోషిస్తున్నాడు. మహేంద్ర బాహుబలి, అమరేంద్ర బాహుబలిగా పార్ట్-1లో కనిపించాడు. ఇప్పుడు పార్ట్-2లో మూడో బాహుబలిగా కూడా కనిపించబోతున్నాడట. ఆ మూడో పాత్ర పేరు ధర్మేంద్ర బాహుబలి అట. అమరేంద్ర బాహుబలిగా తండ్రి పాత్రగా ధర్మేంద్ర బాహుబలిని సృష్టించారట. ఈ కొత్త పాత్రకు బాహుబలి అనే పేరు ఉండడంతో ఈ పాత్రను కూడా ప్రభాసే పోషించారని అనుకుంటున్నారు. ఇదే నిజమైతే బాహుబలిలో ప్రభాస్ త్రిపాత్రాభినయం చేస్తున్నట్టే. అసలు ఈ కొత్త పాత్ర ఉంటుందో లేదో.. ప్రభాస్ త్రిపాత్రాభినయం చేస్తున్నాడో లేదో తెలియాలంటే.. ఈ నెల 28 వరకు ఆగాల్సిందే.

entertainment

09-10-2017 00:07:07

బీ కేర్‌ఫుల్‌ బ్రదరు..

రిస్క్‌ వెన్నంటి ఉన్నా , స్టాక్‌ మార్కెట్లో పెరిగినంత త్వరగా పెట్టుబడుల విలువ మరెక్కడా పెరగదు. అలాగే ఏ మాత్రం పొరపాటు చేసినా, స్టాక్‌ మార్కెట్లో ఊడ్చుకు పోయినంత త్వరగా మరెక్కడా పెట్టుబడుల విలువ మాయమైపోదు. అందుకే ప్రపంచవ్యాప్తంగా ఈక్విటీలంటే ఇన్వెస్టర్లకు ఎక్కడాలేనంత భయం, ఎనలేని వ్యామోహం.వ్యూహం సరిగ్గా ఉండి సంయమనంతో మార్కెట్లో పావులు కదిపేవారిని విజయం కచ్చితంగా వరిస్తుంది. దురాశతో దూకుడుగా వెళ్లేవారిని దురదృష్టం కౌగిట్లోకి తీసుకుంటుంది. స్టాక్‌ మార్కెట్లో ఇన్వెస్ట్‌ చేసే మదుపరులు ఈ కింది విషయాల్లో జాగ్రత్తగా ఉంటే లాభాల గురించి ఆశలు పెట్టుకోవచ్చు.  ఫండమెంటల్సే కీలకంషేర్లను కొనే ముందు కంపెనీ ఫండమెంటల్స్‌పై అవగాహన కోసం ప్రయత్నించాలి. కంపెనీల ఫండమెంటల్స్‌, ప్రమోటర్ల ట్రాక్‌ రికార్డు విశ్వసనీయంగా ఉంటే పెట్టుబడులకు ఢోకా ఉండదు. మార్కెట్‌ రికవరీ అయిన వెంటనే ఇలాంటి కంపెనీల షేర్లూ వేగంగా నష్టాల నుంచి బయటపడతాయి. కాలం కలిసొస్తే మంచి ఫండమెంటల్స్‌ ఉన్న కంపెనీల షేర్లు ఇన్వెస్టర్లకు భారీ లాభాలు పంచుతాయి. జార్జ్‌ సోరోస్‌, వారెన్‌ బఫెట్‌లాంటి వారు స్టాక్‌ మార్కెట్లో వేల కోట్లు వెనకేశారంటే కంపెనీల ఫండమెంటల్స్‌ ప్రకారం ఇన్వెస్ట్‌ చేయడమే కారణం. మన దేశంలో రాకేశ్‌ ఝున్‌ఝున్‌వాలా విజయ రహస్యమూ ఇదే.  ఉచిత సలహాలకు భారీ మూల్యంపరిచయం ఉన్న బ్రోకర్లు చెప్పారని, దగ్గరివారు సలహా ఇచ్చాడని షేర్లు కొనేవాళ్లు మూర్ఖులు. ఇది ఏ మాత్రం సరైన పద్ధతి కాదు. ఒక్కోసారి ఇలాంటి సలహాలు పెట్టిన పెట్టుబడులను మొత్తంగా ఊడ్చేస్తాయి. ముఖ్యంగా ముక్కూ మొహం తెలియని అల్లా టప్పా కంపెనీల షేర్ల గురించి ఇటీవల సోషల్‌ మీడియాలో విపరీతంగా న్యూస్‌ సర్క్యులేట్‌ అవుతున్నాయి. ఇలాంటి కంపెనీల షేర్లకు ఎంత దూరంగా ఉంటే అంత మంచిది. మార్కెట్లో బేరిష్‌ ట్రెండ్‌ మొదలుకాగానే ఇలాంటి షేర్లే ఠక్కున పడిపోతాయి.  స్పెక్యులేషన్‌..స్టాక్‌ మార్కెట్లో స్పెక్యులేషన్‌ ఏ మాత్రం మంచిది కాదు. మార్కెట్‌ మున్ముందు ఎలా ఉంటుందనే విషయం ఎవరూ ఖచ్చితంగా చెప్పలేరు. ఈక్విటీ మార్కెట్ల విషయంలో ఇది మరింత నిజం. మహా అయితే టెక్నికల్‌ ఎనలిస్టులు ఉజ్జాయింపుగా ఇండెక్స్‌లు లేదా కొన్ని కంపెనీల షేర్లు ఈ స్థాయిలో కదలొచ్చు అని మాత్రమే చెప్పగలరు. ఒక్కోసారి ఈ అంచనాలు ఘోరంగా తప్పుతుంటాయి. కాబట్టి స్పెక్యులేషన్‌తో ఎప్పుడూ మార్కెట్లో పెట్టుబడులకు దిగొద్దు. సహనం..స్టాక్‌ మార్కెట్లో లాభాలు కళ్లజూడాలంటే సహనం చాలా అవసరం. అది ఒక కంపెనీ షేర్లు కొనే ముందు కావచ్చు, కొన్న తర్వాత కావచ్చు. విత్తిన వెంటనే కాయలు కోసుకోవాలంటే కుదరదు. స్టాక్‌ మార్కెట్‌ పెట్టుబడులకూ చాలా వరకు ఈ సూత్రం వర్తిస్తుంది. ఇలా ఇన్వెస్ట్‌ చేసి, అలా భారీ లాభాలు పొందేందుకు స్టాక్‌ మార్కెట్‌ సరైన వేదిక కాదు. డాక్టర్‌ రెడ్డీస్‌ లేబొరేటరీస్‌, విప్రో, ఇన్ఫోసిస్‌, కోటక్‌ మహీంద్రా బ్యాంక్‌ వంటి బ్లూచిప్‌ కంపెనీల్లో ఇన్వెస్ట్‌ చేసి ఏళ్ల తరబడి ఓపిక పట్టిన ఇన్వెస్టర్లు ఎంత భారీ లాభాలు మూటకట్టుకున్నారో తెలిసిందే.  పోర్టుఫోలియో..చాలా మంది స్టాక్‌ మార్కెట్‌ ఇన్వెస్టర్లకు సరైన షేర్లను ఎలా ఎంచుకోవాలో తెలియదు. సరైన మార్గదర్శకత్వం లేకపోవడం ఇందుకు ప్రధాన కారణం. దీంతో చాలా మంది గుడ్లన్నీ ఒకే బుట్టలో పెట్టినట్టే ఒకే కంపెనీ షేర్లలో లేదా ఒకే రంగానికి చెందిన కంపెనీల షేర్లలో ఇన్వెస్ట్‌ చేస్తుంటారు. అనేక కంపెనీల షేర్లలో ఇన్వెస్ట్‌ చేసే బదులు, ఏదో ఒక కంపెనీని నమ్ముకుంటే చాలు అని చాలా మంది ఇన్వెస్టర్లు అనుకుంటుంటారు. ఇలా చేయడం వల్ల ఏదైనా ప్రతికూల పరిస్థితులు ఏర్పడితే ఆ కంపెనీ లేదా ఆ రంగానికి చెందిన కంపెనీల షేర్లన్నీ కుప్పకూలే పరిస్థితి ఏర్పడుతుంది. అదే వివిధ రంగాలకు చెందిన వివిధ కంపెనీల షేర్లలో ఇన్వెస్ట్‌ చేస్తే ప్రతికూల పరిస్థితుల్లోనూ కనీస నష్టాలతో బయట పడొచ్చు.  మూక మనస్తత్వం.. స్టాక్‌ మార్కెట్‌ పెట్టుబడులకు మూక మనస్తత్వం ఏ మాత్రం పనికి రాదు. చాలా మంది తమ ఇరుగు పొరుగులు, బంధు మిత్రులు లేదా సహచరులు స్టాక్‌ మార్కెట్లో ఇన్వెస్ట్‌ చేసి లాభాలు పొందడం చూసి తామూ టెంప్ట్‌ అవుతుంటారు. నిజానికి ఇది పెద్ద పొరపాటు. ఒకరి పెట్టుబడి వ్యూహం మరొకరికి సూట్‌ కాదు. గుడ్డెద్దు చేలో పడ్డట్టు ఎవరో ఇన్వెస్ట్‌ చేశారని, మనమూ అదే షేర్లలో ఇన్వెస్ట్‌ చేస్తే అసలుకూ ముప్పు ఏర్పడే ప్రమాదం ఉంది. ఎవరికి వారు తమ రిస్కును దృష్టిలో ఉంచుకునే ఇన్వెస్ట్‌ చేయాలి. ఒకవేళ మార్కెట్‌ గురించి తెలియపోతే ఎవరైనా మంచి పోర్టుఫోలియో అడ్వైజర్‌ సలహాలు తీసుకోవాలి.  అత్యాశ వద్దు..సహజంగా మనిషి అత్యాశపరుడు. ఇంకా చెప్పాలంటే దురాశపరుడు. రాత్రికి రాత్రి మేడలు కట్టాలని కలలు కంటుంటాం. అ దురాశలకు అంతంటూ ఉండదు. స్టాక్‌ మార్కెట్లో ఇన్వెస్ట్‌ చేసే వారిలోనూ, చాలా మందిలో ఇది కనిపిస్తుంది. దీంతోనే ఏ షేర్లు పడితే ఆ షేర్లు కొని చేతులు కాల్చుకుంటుంటారు. ఇన్వెస్ట్‌ చేసే ముందే పన్నులు, ద్రవ్యోల్బణం కోతలు పోను సముచిత రాబడులు ఉంటే చాలని నిర్ణయించుకోవాలి. కాలం కలిసొచ్చి కొన్న షేర్ల ధర ఇబ్బడిముబ్బడిగా పెరిగితే ఏదో బంపర్‌ లాటరీ తగిలిందని మురిసిపోవాలి. అంతే తప్ప కొన్న ప్రతి కంపెనీ షేరూ బంపర్‌ లాభాలు తేవాలని అత్యాశ పడకూడదు. సత్వర నిర్ణయాలు..స్టాక్‌ మార్కెట్‌ పెట్టుబడులపై కొన్నిసార్లు వెంటనే నిర్ణయాలు తీసుకోవాల్సి ఉంటుంది. అప్పుడు లాభనష్టాల గురించి ఆలోచించకూడదు. లేకపోతే అసలుకే ముప్పు ఏర్పడే ప్రమాదం ఉంటుంది. ముఖ్యంగా ఒక కంపెనీ షేర్‌లో ఇన్వెస్ట్‌ చేసే ముందు ఏ స్థాయి వరకు నష్టాలు భరించగలరో ముందే నిర్ణయించుకోవాలి. వీలైనంత వరకు ఒక కంపెనీ షేర్‌లో ఇన్వెస్ట్‌ చేశాక పది శాతానికి మించకుండా నష్టాలతో బయటపడాలి. అదే మంచి కంపెనీ షేర్‌ అయితే డబ్బులంటే నష్టాల్లోనూ కొని యావరేజ్‌ చేసుకోవాలి.  చాలీచాలని పరిశోధన.. పూర్వోపరాలను పరిశోధించి ఒక కంపెనీ షేర్లు కొంటే దానిని పెట్టుబడి అంటాం. అలాంటిదేమీ లేకుండా ఇన్వెస్ట్‌ చేస్తే ‘జూదం’ అవుతుంది. చాలా మంది ఇన్వెస్టర్లు కంపెనీ పేరు చూసి లేదా ఆ కంపెనీ ఉన్న వ్యాపార రంగాన్ని చూసి ఇన్వెస్ట్‌ చేసి చేతులు కాల్చుకుంటుంటారు. ఇలాంటి వ్యక్తులు స్టాక్‌ మార్కెట్‌కు దూరంగా ఉండడమే మంచిది. మనోభావాలపై నియంత్రణ..రిటైర్మెంట్‌ వంటి దీర్ఘకాలిక అవసరాలను దృష్టిలో ఉంచుకుని హేతుబద్ధంగా ఆలోచించి, జాగ్రత్తగా పెట్టుబడి నిర్ణయాలు తీసుకోవాలి. ఈ విషయంలో మనోభావాలకు ఏ మాత్రం అవకాశం ఇవ్వకూడదు. బేర్‌ మార్కెట్లో కొంత మంది ఇన్వెస్టర్లు ఓపిక పట్టకుండా మార్కెట్‌ ఇంకా నష్టపోతుందనే భయంతో, తమ దగ్గర ఉన్న మంచి కంపెనీల షేర్లూ కారు చౌకగా నష్టాలకు తెగనమ్ముకుంటుంటారు. ఇంకొంత మంది ఇన్వెస్టర్లు రిస్కు గురించి ఆలోచించకుండా సెంటిమెంట్‌కు పోయి ఊరూ పేరూ లేని కంపెనీల షేర్లు కొని చేతులు కాల్చుకుంటుంటారు. స్టాక్‌ మార్కెట్లో భయం లేదా అత్యాశకు పోకుండా ఆయా కంపెనీల గురించి తెలుసుకుని ఇన్వెస్ట్‌ చేస్తేనే లాభాలు. లేకపోతే బూడిదలో పోసిన పన్నీరే.

business

05-10-2017 17:50:32

కుల్‌భూషణ్ జాదవ్‌‌కు క్షమాభిక్షపై పాకిస్థాన్ నిర్ణయం త్వరలో

ఇస్లామాబాద్ : పాకిస్థాన్ చెరలో ఉన్న భారతీయుడు కుల్‌భూషణ్ జాదవ్‌కు క్షమాభిక్ష లభించబోతోందా? కేంద్ర ప్రభుత్వం చేస్తున్న ప్రయత్నాలు సఫలమవుతాయా? పాకిస్థాన్ సైన్యం దీనిపై ఓ ప్రకటన చేసింది. జాదవ్ సమర్పించిన క్షమాభిక్ష పిటిషన్‌ తమకు చేరిందని, దీనిపై పరిశీలన తుది దశలో ఉందని సైన్యం అధికార ప్రతినిథి ప్రకటించారు.. ఆర్మీ చీఫ్ జనరల్ కమర్ బజ్వా త్వరలో దీనిపై నిర్ణయం తీసుకుంటారని తెలిపారు. భారత నావికా దళ మాజీ అధికారి కుల్‌భూషణ్ జాదవ్ (46)కు ఈ ఏడాది ఏప్రిల్‌లో పాకిస్థాన్ ఫీల్డ్ జనరల్ కోర్టు మార్షల్ మరణ శిక్ష విధించిన సంగతి తెలిసిందే. పాకిస్థాన్‌కు వ్యతిరేకంగా గూఢచర్యం, విద్రోహ చర్యలకు ఆయన పాల్పడినట్లు ఆరోపించింది. ఈ శిక్ష అమలు కాకుండా అంతర్జాతీయ న్యాయస్థానం ఆపగలిగింది. జాదవ్‌కు విధించిన మరణ శిక్షను అమలు చేయరాదని మే 18న 10 మంది సభ్యులతో కూడిన అంతర్జాతీయ న్యాయస్థానంలోని ధర్మాసనం తీర్పు చెప్పింది. జాదవ్‌ను కాపాడేందుకు భారత ప్రభుత్వం అనేక ప్రయత్నాలు చేస్తోంది.

nation

22-08-2017 22:29:55

మహేశ్‌ లాంటి హీరోని చూడలేదు

‘‘నేను తమిళంలో దాదాపు అందరు సూపర్‌స్టార్స్‌తో చేశాను. తెలుగులో చిరంజీవిగారితో చేశాను. మహేశ్‌ను ఎవరితోనూ పోల్చలేను. ప్రతి డైరెక్టరూ మహేశ్‌తో ఒక్క సినిమా అయినా చేయాలనుకుంటాడు. ఆయనతో పనిచేస్తుంటే డైరెక్టర్‌-యాక్టర్‌ రిలేషన్‌షిప్‌లా అనిపించదు. మహేశ్‌ లాంటి ‘ఫుల్‌ డైరెక్టర్స్‌ యాక్టర్‌’ను నేను చూడలేదు’’ అని కితాబిచ్చారు ఎ.ఆర్‌. మురుగదాస్‌. తెలుగు, తమిళ భాషల్లో ఏక కాలంలో మహేశ్‌ కథానాయకుడిగా ఆయన రూపొందిస్తోన్న చిత్రం ‘స్పైడర్‌’. ఎన్వీ ప్రసాద్‌, ఠాగూర్‌ మధు సంయుక్తంగా నిర్మిస్తోన్న ఈ చిత్రాన్ని విజయదశమి సందర్భంగా సెప్టెంబర్‌ 27న విడుదల చేయడానికి సన్నాహాలు చేస్తున్నారు. ఆ సినిమా గురించీ, మహేశ్‌ గురించీ మంగళవారం పత్రికలవారితో ముచ్చటించారు మురుగదాస్‌. ఆ విశేషాలు ఆయన మాటల్లోనే... ‘స్టాలిన్‌’ చేసిన పదేళ్ల తర్వాత తెలుగులో నేరుగా ‘స్పైడర్‌’ చేస్తున్నా. నా అసిస్టెంట్లతో కలిసి ఓసారి విజయవాడ వెళ్లాను. అక్కడ థియేటర్‌లో ‘ఒక్కడు’ సినిమా చూశాను. అప్పటికి ఆ సినిమా విడుదలై రెండు వారాలయింది. పండగ ఎలా ఉంటుందో సినిమా అలా ఉంది. మహేశ్‌ నటన కృత్రిమంగా కాకుండా చాలా క్యాజువల్‌గా ఉంది. అప్పుడే అనుకున్నా, ఆయనతో సినిమా చేయాలని. ‘పోకిరి’ సినిమా సాంగ్‌ షూట్‌లో మహేశ్‌కు నన్ను పరుచూరి వేంకటేశ్వరరావుగారు పరిచయం చేశారు. అప్పుడే ‘‘సార్‌.. మీతో ఓ సినిమా చేయాలనుకుంటున్నా’’ అని చెప్పాను. ‘‘కచ్చితంగా చేద్దామండీ’’ అని ఆయనన్నారు. ఆ తర్వాత నేను హిందీ ‘గజిని’ సినిమాతో బిజీ అయితే, ఆయన తన సినిమాలతో బిజీ అయిపోయారు. చాలా కాలం తర్వాత ఒక ద్విభాషా చిత్రం చేద్దామని అనుకున్నాం. తెలుగు, తమిళం అంటే ముందు హీరోయిజం ఉండాలి. ఆయన అభిమానులు, ఫ్యామిలీ ఆడియెన్స్‌తో పాటు రెగ్యులర్‌ ఆడియెన్స్‌ కనెక్ట్‌ కావాలి. పైగా తమిళంలో తొలిసారి చేస్తున్నారు. అక్కడ మంచి లాంచింగ్‌ కావాలి. అందుకని రెండు భాషల్లో బ్యాలెన్సింగ్‌ కరెక్టుగా ఉండాలి. స్ర్కిప్టు ఆధునికంగా, పాన్‌-ఇండియా లుక్‌తో ఉండాలనుకున్నాం. దానికి తగిన పర్సనాలిటీ మహేశ్‌కు ఉంది. వీటన్నింటినీ దృష్టిలో పెట్టుకొని ‘స్పైడర్‌’ స్ర్కిప్ట్‌ చెప్పాను. ఆయనకు నచ్చి మొదలు పెట్టాం. దాదాపు సినిమా పూర్తయింది. ఒక్క పాట మాత్రం మిగిలి ఉంది. రెండు భాషల్లోనూ డబ్బింగ్‌ కూడా దాదాపు అయిపోయింది. పదేళ్లు వేచి చూసినందుకు తెలుగులో మంచి ప్రాజెక్ట్‌, మంచి ఔట్‌పుట్‌ వచ్చిందని సంతోషంగా ఉంది. ‘మానవత్వం’పై సందేశంసాధారణంగా జేమ్స్‌బాండ్‌ సినిమా అంటే ఫ్యూచరిస్టిక్‌గా, అసహజంగా ఉంటుంది. ఇది ఆ తరహా సినిమా కాదు. ఇది సమకాలీన చిత్రం. ఇంటలిజెన్స్‌ సిస్టమ్‌ మన దేశంలో ఎలా పనిచేస్తుంది? ఆ ఉద్యోగులు ఏం పని చేస్తుంటారు?.. అనేది చూపించే సినిమా. ఎక్కువగా భావోద్వేగాలపై నడిచే సినిమా. ప్రత్యక్షంగా కానీ, పరోక్షంగా కానీ ఏదో ఒక సందేశం చెప్పాలనేది నా అభిమతం. ఇందులోనూ ‘మానవత్వం’పై ఒక సందేశం ఉంటుంది. మానవత్వం కోల్పోతేనే లంచగొండితనం, ఇతర సామాజిక రుగ్మతలు వచ్చిపడతాయి. ఈ విషయాన్ని కథలో అంతర్లీనంగా చెబుతున్నాం. ఈ సినిమా మొదలు పెట్టాకే మహేశ్‌ ఫాదర్‌ కృష్ణగార్ని ఆంధ్రా జేమ్స్‌బాండ్‌ అంటారనే విషయం తెలిసింది. స్పై కేరక్టర్‌లో మహేశ్‌ను చూస్తుంటే చాలా హ్యాపీగా అనిపించింది. మళ్లీ ఆయనతో ఇంకో సినిమా వెంటనే చేయాలనిపిస్తోంది. కానీ ఆయన రెండు సినిమాలు కమిట్‌ అయిపోయారు. ఆ తర్వాత చేయమంటే కచ్చితంగా చేస్తా. సిక్స్‌ప్యాక్‌ విలన్‌ కాదుఈ సినిమాలో విలన్‌కు ఫిజిక్‌ కంటే బ్రెయిన్‌ ముఖ్యం. నాకు హిడెన్‌ విలన్‌ లాంటి వాడు కావాలి. ఆరడుగులు, ఆరు పలకల శరీరం అవసరం లేదు. డిఫరెంట్‌గా ఉండాలి. ఆ పాత్రకు సూర్య సరిగ్గా సరిపోతాడని తీసుకున్నాం. ఆయన దానికి బాగా న్యాయం చేశాడు. డైరెక్టర్లం కాక ముందు ఒక సినిమాకు డైరెక్షన్‌ డిపార్ట్‌మెంట్‌లో కలసి పనిచేశాం. నాకు మంచి స్నేహితుడు. తమిళ ‘ఖుషి’కి ఆయనకు అసోసియేట్‌గా ఇరవై రోజుల పనిచేశాను. చెడు సందేశం ఇవ్వకూడదుఇవాళ సోషల్‌ మీడియా కారణంగా మెసేజ్‌లతో జనం అలసిపోయారు. దాని వల్లే వాళ్ల అభిప్రాయాలు చాలా వేగంగా మారిపోతున్నాయి. ఈ సినిమాతో నేను మెసేజ్‌ ఇస్తున్నానని చెబితే జనం ‘అబ్బా.. మళ్లీ ఇంకో మెసేజా!’ అంటారు. ‘తుపాకి’ దేశభక్తి చిత్రం. కానీ అందులో ‘జైహింద్‌’లు వినిపించవు. జాతీయ పతాకం కనిపించదు. ఉద్దేశపూర్వకంగానే వాటిని చూపించలేదు. అదేవిధంగా ఈ సినిమాలో సందేశం అనేది అండర్‌కరెంట్‌ గానే ఉంటుంది. నా దృష్టిలో మంచి చెప్పకపోయినా ఫర్వాలేదు, జనం మనసుల్ని చెడకొట్టకూడదు. బ్యాడ్‌ మెసేజ్‌ ఇవ్వకూడదు. అందుకనే నా సినిమాల్లో మందు తాగడం, పొగ తాగడం చూపించను. మహేశ్‌ లాంటి పెద్ద స్టార్‌ పొగతాగితే, ప్రేక్షకులు ప్రభావితమై పొగ తాగాలనుకుంటారు. ఆయన వీరాభిమానులు గుడ్డిగా అనుసరిస్తారు. ఉద్దేశపూర్వకంగానే సింగిల్‌ షాట్‌లోనూ పొగ కానీ, మందు కానీ తాగడాన్ని చూపించను. బాధ్యతతో తీయాలిఒక్క సినిమాయే కాదు, అన్ని రకాల మాధ్యమాలూ ప్రజలపై ప్రభావాన్ని చూపిస్తుంటాయి. అమెరికా, వియత్నాం యుద్ధం ఆగిపోయేలా చేసింది ఒక్క ఫొటోయే. ఎవరికైనా రెస్పాన్సిబిలిటీ అనేది ఉండాలి. సినిమా అనేది మంచి మార్గంలో ప్రభావితం చేయాలి. అమ్మను ప్రేమించాలి.. మహిళలను, మనకంటే పెద్దవాళ్లను గౌరవించాలి.. అనే భావాల్ని సినిమాల ద్వారా నెమ్మదిగా ప్రేక్షకుల హృదయాల్లో ఇంజెక్ట్‌ చేయాలి. ఫ్రెండ్స్‌తో మందు కొట్టడం, ఆడవాళ్లని టీజ్‌ చేయడం కామెడీ కోసం చూపిస్తే.. దాన్నే బయట చేస్తారు. సినిమాలో అయితే నవ్వుకుంటాం. నిజంగా చేస్తే కోప్పడతాం. లేడీ్‌సను విలన్‌ టీజ్‌ చేస్తే తప్పు.. హీరో చేస్తే ఒప్పయిపోతుంది. అది తప్పు. పెద్ద హీరోలతో సినిమాలు చేసేప్పుడు మరింత బాధ్యతగా తీయాలి. కోట్లాది మంది వాళ్ల సినిమాలు చూస్తుంటారు, వాళ్లను అనుకరిస్తుంటారు. వాళ్లతో ఉండొచ్చు..సల్మాన్‌ఖాన్‌ను గతంలో ఓసారి కలిసినప్పుడు ‘‘వారం రోజుల్లో సినిమా మొదలుపెట్టేద్దామా?’’ అన్నారు. అదెలా సాధ్యం? అప్పటికే నేను వేరే సినిమా షూటింగ్‌లో ఉన్నాను. ఆయన కోసం ఓ స్టోరీ ఐడియా ఉంది. ఒకసారి డిసైడ్‌ అయితే అప్పుడు దానిపై రెండు మూడు నెలలు వర్క్‌చేసి స్ర్కిప్ట్‌ సిద్ధం చేస్తాను. తమిళంలో రజనీకాంత్‌సార్‌తో సినిమా చేయడానికి చర్చలు నడుస్తున్నాయి. ఆయనకు లైన్‌ బాగా నచ్చింది. ఆయన డేట్లు కావాలంతే. ప్రస్తుతం ఆయన ‘2.0’, ‘కాలా’ సినిమాల విడుదల కోసం నిరీక్షిస్తున్నారు. అవయ్యాక ఉండొచ్చు. వేరొకర్ని ఊహించలేనుస్ర్కిప్టు విని, ఒప్పుకున్నాక మహేశ్‌ ఎప్పుడూ అందులో జోక్యం చేసుకోలేదు. ఎంతో ఎఫర్ట్‌ పెట్టి, ఎంతో సపోర్ట్‌తో చేశారు. 80 రోజులు కేవలం నైట్‌ ఎఫెక్ట్‌ షూటింగ్‌లో పాల్గొన్నారు. దేశంలోని ఏ హీరో అయినా ఈ స్థాయిలో సహకరిస్తారని నేననుకోను. ఏ ఒక్క రోజు కూడా ‘అలసిపోయాను. రేపు చేసుకుందాం’ అని ఆయన అనలేదు. ‘‘నా డేట్లు మీవి. మీరు షూటింగ్‌ అయిపోయిందంటేనే నేను నా తర్వాతి సినిమాకు వెళ్తాను’’ అని చెప్పారు. ఆయనట్లా అంటే నాకు ఎమోషనల్‌గా అనిపించేది. ‘‘ఇది మీ సినిమా సార్‌. ఇది మీ కష్టం’’ అనేవాడ్ని. ఆయన కాకుండా మరే హీరోనూ ఈ సినిమాలో ఊహించలేను. ఆమెతో కష్టం అవుతుందనే..ఆకర్షణీయంగా ఉంటుందనే ఉద్దేశంతో మొదట పరిణీతి చోప్రాను తీసుకున్నాం. హిందీ అమ్మాయిని ఒక భాషలో అయితే మనం ఎలాగోలా మేనేజ్‌ చేయొచ్చు. రెండు భాషల్లో ఒకేసారి చేసేప్పుడు మేనేజ్‌ చేయడం కష్టం. ఆమెకు తెలుగు, తమిళంలో ఏ భాషా తెలీదు. పూర్తిగా కాంప్లికేటెడ్‌ అవుతుందనే ఉద్దేశంతో ఆమె స్థానంలో రకుల్‌ప్రీత్‌ను తీసకున్నాం. ఆమెకు తమిళం అర్థమవుతుంది. తెలుగులో బాగా మాట్లాడేస్తుంది. హీరోయిన్‌ కేరక్టర్‌కు సరిగ్గా సరిపోయింది.

entertainment

18-11-2017 23:14:57

వివాదానందో బ్రహ్మ

సీన్‌ రిపీట్‌ అయ్యింది. సినీరంగంలోని ప్రముఖులకు ఏటా ఇచ్చే ప్రతిష్ఠాత్మక నంది అవార్డుల ప్రకటన గడచిన అనేకసార్ల లాగానే... ఈసారీ వివాదాస్పదమైంది. అధికారం హస్తంగతమైనా, లేక అధికార హవా అంతా సైకిలు గాలిదే అయినా వర్గాలు, భావోద్వేగాలు నిండిన సినిమా అవార్డుల ప్రకటన అంటే, కత్తి మీద సాము అని మరోసారి నిరూపితమైంది. 2014, 2015, 2016 సంవత్సరాలు మూడింటికీ కలిపి ఆంధ్రప్రదేశ్‌ ప్రభుత్వం అయిదు రోజుల క్రితం బాలల దినోత్సవం నాడు ప్రకటించిన నంది అవార్డులు ఇప్పుడు ఆబాలగోపాలంలో చర్చనీయాంశంగా మారాయి. ఈ అవార్డుల ఎంపికలో తెర వెనుక కథేమిటి? లోపాలకు కారణం ఎవరు? అసలేం జరిగింది? అవార్డులొచ్చిన వెంటనే ఆనందం వ్యక్తం చేసినా, క్రమంగా చిటపటలు మొదలయ్యాయి. గొడవ ఎలా మొదలైందంటే...చిరంజీవి మెగా ఫ్యామిలీకి నంది అవార్డుల్లో అన్యాయం జరుగుతోందంటూ ఆయన బావమరిది అల్లు అరవింద్‌ గీతా ఆర్ట్స్‌కు చెందిన నిర్మాత బన్నీ వాసు (పాలకొల్లుకే చెందిన గౌరా ఉదయ శ్రీనివాస్‌. అల్లు అర్జున్‌ (బన్నీ)కి సన్నిహితుడు కావడంతో బన్నీ వాసుగా పాపులర్‌) మొదట గొంతు విప్పారు. గీతా ఆర్ట్స్‌ కాంపౌండ్‌కు మరో సన్నిహితుడైన దర్శకుడు దాసరి మారుతి తీసిన ‘భలే భలే మగాడివోయ్‌’కి స్ర్కీన్‌ప్లే అవార్డు దక్కకపోవడాన్ని నిరసిస్తూ, ఆయన అవార్డు ప్రకటనల రోజు రాత్రే సోషల్‌ మీడియాలో వ్యంగ్యాస్త్రం వేశారు. ‘రేసుగుర్రం’కి అవార్డులు రాకపోవడాన్నీ, ‘రుద్రమదేవి’లో బన్నీ వేసిన గోన గన్నారెడ్డి పాత్రకు క్యారెక్టర్‌ ఆర్టిస్ట్‌ అవార్డు ఇవ్వడాన్నీ అన్యాపదేశంగా ప్రస్తావిస్తూ, ఆ మరునాడు మరో పోస్ట్‌ పెట్టారు. ‘అవార్డులు రావాలంటే మెగా ఫ్యామిలీ హీరోలు టీడీపీ ప్రభుత్వం నుంచి నటనలో మెలకువలు నేర్చుకోవా’లంటూ మెగా అస్త్రం సంధించారు. గొంతెత్తిన గుణశేఖర్‌ ఆ సాయంత్రం దర్శక, నిర్మాత గుణశేఖర్‌ తాను తీసిన చారిత్రక సినిమా ‘రుద్రమదేవి’కి అవార్డు ఇవ్వకపోవడాన్ని ప్రశ్నిస్తూ, ఆవేదనపూర్వకంగా లేఖ రూపంలో ట్వీట్‌ చేశారు. ఆ చారిత్రక కథాచిత్రానికి వినోదపుపన్ను రాయితీ ఇవ్వకుండా, ఆ తరువాత వచ్చిన బాలకృష్ణ ‘గౌతమిపుత్ర శాతకర్ణి’కి ఆంధ్రప్రదేశ్‌ ప్రభుత్వం రాయితీ ఇవ్వడాన్ని తాను గతంలో ప్రశ్నించడం వల్లే ఇప్పుడు అవార్డుల్లోనూ ఇలా జరిగిందా అన్నారు. దాంతో, రచ్చ కాస్తా మంటగా మారింది. బుల్లితెరపై బిగ్‌ డిబేట్లకు మంచి ముడిసరుకూ దొరికింది.ఇక, గురువారం నాడు ఉదయం ‘రేసుగుర్రం’ నిర్మాత నల్లమలుపు బుజ్జి ఆకస్మికంగా ప్రెస్‌ మీట్‌ పెట్టారు.  ఆ చిత్ర నిర్మాతల్లో మరొకరైన డాక్టర్‌ కె. వెంకటేశ్వరరావు (అల్లు అరవింద్‌ బావగారు), నల్లమలుపు బుజ్జి, ‘రుద్రమదేవి’ దర్శక నిర్మాత గుణశేఖర్‌లు ముగ్గురూ అనూహ్యంగా కలసి విలేఖరుల ముందుకు రావడంతో ప్రత్యక్ష ప్రసారాలూ హెచ్చాయి. ‘మేమందరం ఒక గ్రూపు కట్టడమో, ఏమీ కాదు కానీ, విడివిడిగా చానళ్ళకు అభిప్రాయాలు చెప్పే బదులు కలసి ప్రెస్‌మీట్‌ పెడితే బాగుంటుందన్న సూచన మేరకు ఇలా అందరం కలసి కెమేరా ముందుకొచ్చాం’ అని గుణశేఖర్‌ వివరణ కూడా ఇచ్చారు. మైకులో మాటలకు దూరంగా ఉండే నల్లమలుపు బుజ్జి ఏకంగా ఇవన్నీ దొంగ అవార్డులనీ, సినీ పరిశ్రమలో ఉన్నట్లే ఈ అవార్డుల్లోనూ ఇదంతా ఒక సామాజిక వర్గం వారి లాబీయింగ్‌ అనీ తీవ్రంగా ధ్వజమెత్తడంతో విషయం పరాకాష్ఠకు చేరి, కులం రంగు పులుముకుంది. అవార్డులు సరిగా లేవంటూ ఆర్‌. నారాయణమూర్తి, రామ్‌గోపాల్‌ వర్మ సహా పలువురు గళం విప్పారు. తప్పెక్కడ జరిగింది?అవార్డుల ప్రకటనపై ఇప్పుడొచ్చిన ఆరోపణల్లో ప్రధానమైనది... మెగా ఫ్యామిలీకి నంది అవార్డుల్లో పదే పదే అన్యాయం జరుగుతోందనేది! ఆ సంగతి అటుంచితే, విశేష ప్రజాదరణ పొంది, ఆద్యంతం వినోదాత్మకంగా ఉండే ‘రేసుగుర్రం’కి ఆ కేటగిరీల్లో అవార్డు ఎందుకు ఇవ్వలేదన్నది మరో బలమైన విమర్శ. ‘రుద్రమదేవి’లోనూ అల్లు అర్జున్‌కు క్యారెక్టర్‌ ఆర్టిస్ట్‌ అవార్డు ఇచ్చారని ఇంకో అభియోగం. ఇవన్నీ పూర్తిగా సమంజసమైనవని అనలేం కానీ, అలాగని బొత్తిగా పస లేనివనీ కొట్టిపారేయలేం. ప్రత్యర్థులు సైతం ఆ మాటే అంటున్నారు.  ఈ మూడేళ్ళ జ్యూరీల్లో కొన్ని లోటుపాట్లు జరిగాయి. చారిత్రక కథా చిత్రాలు తెలుగులో రావడమే అరుదు కాబట్టి, నిర్మాణంలోని చిన్నాచితకా లోపాలను పట్టించుకోకుండా అలాంటి సినిమాలకు అవార్డులివ్వడం నంది అవార్డుల్లో మొదటి నుంచీ ఆనవాయితీయే. కానీ, మూడు దశాబ్దాల తరువాత తెలుగులో వచ్చిన చారిత్రక కథకు, అందులోని తెలుగునేలను ఏలిన తెలుగు రాణి కథకు ఉత్తమ చిత్రాల విభాగంలో కనీసం జ్యూరీ అవార్డయినా ఇవ్వకపోవడం అక్షరాలా అన్యాయమే. ఇక, ఆబాలగోపాలాన్ని నవ్వించి, కోట్లలో వసూలు చేసిన ‘రేసుగుర్రం’ని పాపులర్‌ సినిమాగా అయినా అవార్డుల్లో పరిగణించకపోవడం విచిత్రం.  కారణమైన ఆ పెద్దమనిషి ఎవరు?రాష్ట్రప్రభుత్వ ప్రమేయం వల్లే ఇలా జరిగిందని ఒక వాదన సాగుతోంది. అయితే, విశ్వసనీయ వర్గాల కథనం ప్రకారం, తాజా అవార్డుల ప్రకటనలో లోటుపాట్లకు ప్రభుత్వ ప్రమేయం కన్నా, పరిశ్రమలోని వ్యక్తిగత స్నేహాలు.. వైషమ్యాలు కారణమయ్యాయి. పైగా, నంది అవార్డుల కమిటీలకు పెద్దమనిషిగా వ్యవహరించిన ఒక సినీ ప్రముఖుడి అనాలోచిత నిర్ణయంతొ ఆ లోపాలను సరిదిద్దే అవకాశం చేజారినట్లు తెలుస్తోంది. ‘ఎఫ్‌.డి.సి.’ వర్గాలు అభ్యంతరం చెప్పినా, కమిటీల ఏర్పాటు మొదలు అవార్డుల ప్రకటన దాకా అన్నింటిలో ప్రమేయమున్న అధికార పార్టీకి చెందిన ఆ సినిమా పెద్దమనిషి వినలేదట! దాంతో, ఇప్పుడీ లేనిపోని తలనొప్పి వచ్చి పడిందని ‘ఎఫ్‌.డి.సి.’ వర్గాలు ఆంతరంగికంగా వాపోతున్నాయి. అవార్డుల జాబితాను ముఖ్యమంత్రికి అందజేయడాని కన్నా ముందే ఈ నిర్ణయాల్లోని లోటుపాట్లను గమనించి, ఫలానా వాటిని సవరించాల్సిందిగా సాక్షాత్తూ ‘ఎఫ్‌.డి.సి.’ తరఫున జ్యూరీలో ఉండే సభ్యులు చెవినిల్లు కట్టుకొని మరీ చెప్పారట. కానీ, నంది జ్యూరీల కమిటీల్లో స్వయంగా సభ్యుడు కాకపోయినా, అన్నీ తానై నడిపించిన ఆ పెద్దమనిషి ఫరవాలేదంటూ ఆ అభ్యంతరాలను తోసిపుచ్చేశారని సమాచారం. ‘రేపు పొద్దున సీ.ఎం. దగ్గర ఏదైనా తేడా వస్తే, మీదే బాధ్యత’ అని అప్రమత్తం చేసినా, ‘సరే’లెమ్మన్నారట. దాంతో, ఆఖరు నిమిషంలోనూ జ్యూరీ నిర్ణయాల్లోని లోపాలను సవరించే అవకాశం లేకుండా పోయింది. ప్రభుత్వ పక్షాన హోదా లేకున్నా మూడేళ్ళ నంది జ్యూరీల చైర్మన్లతో కూర్చొని, అవార్డులు ప్రకటింపజేసిన ఆ పెద్దాయన అనాలోచితంగా చేసిన ఆ పొరపాటు ఫలితంగా ఇప్పుడు ప్రభుత్వం, దాని పక్షాన తాము అందరితో నానామాటలు అనిపించుకోవాల్సి వస్తోందని ‘ఎఫ్‌.డిసి.’ వర్గాలు నెత్తీ నోరు కొట్టుకుంటున్నాయి. చేజారిన లాస్ట్‌ ఛాన్స్‌!నిజానికి, నవంబర్‌ 14 న ముఖ్యమంత్రికి తుది జాబితాలు సమర్పించే ముందు విజయవాడలో అవార్డుల ఖరారుకు ఆఖరి చర్చా సమావేశం జరిగింది. అదీ గంటన్నర, రెండు గంటలు జరిగినట్లు తెలుస్తోంది. ఆ సమయంలో ‘ఎఫ్‌.డి.సి.’ పక్షాన కన్వీనర్‌ సభ్యులు అవార్డుల తుది నిర్ణయంలో లోటుపాట్ల సవరణకు నాలుగైదు ప్రధానమైన సవరణలను ప్రతిపాదించారట! వాటిలో ఒక్క ‘బాహుబలి-1’ విషయం మినహా మిగిలినవాటిని సదరు పెద్దమనిషి లక్ష్యపెట్టనే లేదట! ‘రుద్రమదేవి, రేసుగుర్రం, కంచె’ చిత్రాలకు అవార్డుల్లో మరింత ప్రాధాన్యం ఇవ్వాలనీ ఎఫ్‌.డి.సి. వారు చేసిన వాదనను విననైనా వినలేదని జ్యూరీలోని కొందరు సభ్యుల భోగట్టా. ఇక, ‘రేసుగుర్రం’ విషయానికే వస్తే... జ్యూరీలో సభ్యుడైన ఒక నిర్మాతకూ, ‘రేసుగుర్రం’ నిర్మాతకూ పడకపోవడం వల్లనే అవార్డు రాలేదట! తెలుగు సినీ నిర్మాతల కౌన్సిల్‌లోని రాజకీయాలు ఈ అవార్డు నిర్ణయాన్ని ప్రభావితం చేశాయని ఆ చిత్ర వర్గాలు ప్రైవేటు సంభాషణల్లో చెబుతున్నాయి. జ్యూరీలో సభ్యుడైన ఆ నిర్మాత ప్రాబల్యం వల్లే తమ చిత్రాన్ని బెస్ట్‌ పాపులర్‌ ఫిల్మ్‌ కేటగిరీకి పరిగణనలోకి తీసుకోకుండా, ఉద్దేశపూర్వకంగానే తప్పించారని ‘రేసుగుర్రం’ వర్గాలు ఆరోపిస్తున్నాయి.  బాలకృష్ణ ప్రమేయం ఎంత?నిజానికి ‘ఎన్టీయార్‌’ సహా ‘రఘుపతి వెంకయ్య, బి.ఎన్‌. రెడ్డి, నాగిరెడ్డి- చక్రపాణి’ జాతీయ అవార్డుల నిర్ణాయక కమిటీకి మాత్రమే మూడేళ్లూ బాలకృష్ణ జ్యూరీ చైర్మన్‌. ఆ 3 ఏళ్లకే చెందిన మామూలు నంది అవార్డుల కమిటీల్లో ఆయన చైర్మన్‌ కాదు కదా, కనీసం సభ్యుడు కూడా కాదు! అయినా, ఆ అవార్డులూ, ఈ నంది అవార్డులూ ఒకేసారి ప్రకటించడంతో, ఆయనే అన్ని జ్యూరీలకూ చైర్మన్‌ అనే భావన వచ్చింది. ఆ దెబ్బతో... ఆయన జ్యూరీ చైర్మన్‌ అయ్యుండి, తనకు తానే అవార్డు ఇచ్చుకున్నారనే తప్పుడు అభిప్రాయం జనంలో కలిగింది. అయితే, 40 ఏళ్లకు పైగా సినీ అనుభవం ఉన్న బాలకృష్ణ సారథ్యంలోని ఈ జాతీయస్థాయి అవార్డుల జ్యూరీలు నిజానికి, ప్రచార ఆర్భాటానికి దూరంగా ఉన్న సీనియర్లనూ పరిగణనలోకి తీసుకొని, పెద్ద పీట వేసింది. పైరవీలకూ, ప్రచారానికీ దూరంగా, అవార్డుల రేసులో పరుగులు పెట్టకుండా, తమ పనిలో తాము మునిగిపోయిన మరుగునపడ్డ మాణిక్యాలైన ఆర్‌. నారాయణమూర్తి (నాగిరెడ్డి-చక్రపాణి అవార్డు), పబ్లిసిటీ డిజైనర్‌ ఈశ్వర్‌ (రఘుపతి వెంకయ్య అవార్డు), యాభై ఏళ్ళుగా సినీరంగంలోనే ఉన్న దర్శకుడు పి.సి. రెడ్డి (స్పెషల్‌ జ్యూరీ) లాంటి వారికి రాష్ట్రప్రభుత్వం నుంచి తాజా అవార్డుల ద్వారా గుర్తింపు, గౌరవం ఇచ్చింది ఆ జ్యూరీనే! భౌగోళికంగా వేర్వేరు రాష్ట్రాలుగా విడిపోయినా భాషా సాహిత్యాలకు సరిహద్దులు లేవని సుద్దాల అశోక్‌ తేజకు ప్రత్యేక జ్యూరీ అవార్డూ ప్రకటించారు.  అలాగే, పరుచూరి బ్రదర్స్‌ సీనియారిటీకీ పెద్దపీట వేశారు. చివరకు పార్టీ పరంగా వైరం, కెరీర్‌ పరంగా సమకాలీన ప్రత్యర్థి హీరో అయిన చిరంజీవిని వాటన్నిటికీ అతీతంగా ప్రతిష్ఠాత్మక రఘుపతి వెంకయ్య అవార్డుకు అర్హుడిగా ఎంపిక చేయడం కూడా బాలకృష్ణ సారథ్యంలోని జ్యూరీ తీసుకున్న అరుదైన నిర్ణయం. ఈ మేరకు సినీ పరిశ్రమ వర్గీయులు కూడా ఆశ్చర్యం, ఆనందం వ్యక్తం చేస్తున్నారు. నిజానికి ఈ జాతీయ అవార్డు విజేతల జాబితా మామూలు నంది అవార్డుల నిర్ణయం కన్నా చాలా ముందుగానే అయిపోయిందని భోగట్టా. అయితే, మామూలు నంది అవార్డులతోపాటే ఆ అవార్డులూ ప్రకటించడం, దానికి తోడు ‘లెజండ్‌’కి 9 అవార్డులు రావడం అపోహలకు, విమర్శలకు దారి తీసింది. అయితే, గత మూడున్నర దశాబ్దాల్లో ఇప్పటికి 20 ఏళ్లకు పైగా తెలుగుదేశం పార్టీ అధికారం చలాయించినా, ఆ పార్టీ హయాంలో బాలకృష్ణకు కానీ, ఆయన చిత్రానికి కానీ ఉత్తమ అవార్డు రావడం ఇది రెండోసారే. అలాగే ఆయన తన తోటి హీరోల లాగా ప్రభుత్వం నుంచి స్థలాలు, ఫలాలు తీసుకున్న దాఖలాలు కూడా లేవని బాలకృష్ణ వర్గీయులు చెబుతున్నారు. పైరవీలే చేస్తే, ఈ 20 ఏళ్ళలో ఎన్ని అవార్డులు, మరెన్ని ఫలాలు దక్కి ఉండేవని వారు ప్రశ్నిస్తున్నారు. కొంత రాజీ తప్పదు!నిజం చెప్పాలంటే, ప్రభుత్వమిచ్చే అవార్డులకు ఎప్పుడూ పోటీతో పాటు పైరవీలూ ఎక్కువే. ఆ నేపథ్యంలో ఎంత కొమ్ములు తిరిగిన, కాకలు తీరిన వ్యక్తులు అవార్డు నిర్ణేతల కమిటీల్లో ఉన్నాసరే, వారు తమ పై నుంచి వచ్చే ఒత్తిడిని ఎంతో కొంత భరించకా తప్పదు. పై వారి ఆదేశాలకు తలొగ్గకా తప్పదు. అది బహిరంగ రహస్యం. వెరసి, ఏ పార్టీ అధికారంలో ఉన్నా, ఎలాంటి కమిటీ అయినా... గద్దె మీదున్న పెద్దల మాటలు, సూచనలకు, కొండొకచో వారి ఆదేశాలకు నచ్చేలా అన్నీ కాకపోయినా, కొన్ని అవార్డులైనా పందేరం చేయడం అలవాటే. అయితే, ఈ సర్వసాధారణ అంశాన్ని భరిస్తూ, కొంతమేర రాజీపడుతూనే కమిటీలు వీలైనంత వరకు అర్హులకు న్యాయం చేసేలా అవార్డులను నిర్ణయిస్తాయి. 60 పైచిలుకు నంది అవార్డుల్లో కొన్ని అయినవాళ్ళకు పంచారనుకున్నా, మిగతావన్నీ కమిటీ సభ్యులు చర్చించి, ఉన్నంతలో న్యాయంగా నిర్ణయించేవే. అయితే, కమిటీ సభ్యులూ వ్యక్తిగతంగా రాగద్వేషాలకు అతీతమని చెప్పలేం. అందుకే, ఏ ఏడాదీ, ఏ అవార్డులూ అందరికీ సంపూర్ణ సంతృప్తిని ఇవ్వవు. అయితే ఇటీవలి కాలంలో నంది అవార్డుల జ్యూరీల్లో నిపుణుల కన్నా అధికార పార్టీల ఆశ్రితులు, రాజకీయ లబ్ధిని ఆశిస్తున్నవారే ఎక్కువవుతు న్నారు. ‘రుద్రమదేవి’కి నంది దక్కలేదని ఆవేదన చెందుతున్న గుణశేఖర్‌ సైతం ఆ మాటే అన్నారు. ‘జాతీయ అవార్డుల్లో ఉత్తమ ప్రాంతీయ చిత్రం అవార్డు మాకు రాలేదని నాకు అసంతృప్తి లేదు. కులవ్యవస్థపై వచ్చిన ‘కంచె’కు ఆ అవార్డు దక్కింది. కానీ, మహిళా సాధికారతకు ప్రతీక అయిన మన తెలుగు రాణి కథకు తెలుగు నాట నంది రాకపోవడం, అదీ ఒక మహిళ జ్యూరీ చైర్మన్‌గా ఉండీ మా మహిళా చిత్రానికి అవార్డు ఇవ్వకపోవడం బాధ కలిగించింది. గతంలో న్యాయ మూర్తులు జ్యూరీ చైర్మన్లుగా వ్యవహరించిన సందర్భాలూ ఉన్నాయి. నిష్పాక్షికంగా వ్యవహరించే నిపుణులనూ, విశ్లేషకులనూ ఇక నుంచైనా జ్యూరీ సభ్యులుగా నియమించాల’ని ఆయన ప్రభుత్వానికి విజ్ఞప్తి చేశారు. అవార్డు నిర్ణయాలపై బహిరంగ విమర్శలు, దూషణలు చేసిన వారికి మూడేళ్ళ పాటు ప్రభుత్వ అవార్డులు ఇవ్వకుండా నిషేధం విధించాలంటూ కొత్తగా పెట్టిన నిబంధన ఎత్తివేయాలని కూడా గుణశేఖర్‌ అన్నారు. అయితే, నిజానికి ఆ నిబంధన ఇప్పుడు కొత్తగా పెట్టింది ఏమీ కాదనీ, ఎప్పటి నుంచో ఉందనీ, 2003 జనవరి 22 నుంచి ఇప్పటికీ కొనసాగుతున్న నిబంధనలు చూసుకోవచ్చనీ ఎఫ్‌.డి.సి. వర్గాలు వివరించాయి.   నిగూఢమైన విషయాలెన్నో!ఏమైనా, తాజా 3 ఏళ్ల నంది అవార్డుల ప్రకటన వివాదాల తేనెతుట్టెను కదిలించింది. సినీరంగంలో సామాజిక వర్గాల నుంచి అవార్డు కమిటీలోని అధికార పార్టీ విధేయుల దాకా అనేక అంశాలను బాహాటంగా చర్చకు పెట్టింది. తాజా అవార్డులపై అసంతృప్తి వ్యక్తం చేస్తూ, ఒక వర్గం తమ వర్తమాన, భవిష్యత్‌ నిర్మాతలతో వరుసగా చేయిస్తున్న ప్రకటనలు, ప్రెస్‌ మీట్లు, టీవీ చర్చలు ఆ మేరకు ఫలిస్తున్నాయనే చెప్పాలి. ఆంధ్రప్రదేశ్‌ ప్రభుత్వం సైతం ఈ రచ్చతో అప్రమత్తమై, విషయం ఏమిటని ఆరా తీసినట్లు ప్రభుత్వ వర్గాల సమాచారం. ఈ నంది అవార్డుల తతంగంలో తప్పొప్పుల గురించి పూర్తి సమాచారం తెప్పించుకొనే పనిలో ఉంది. కాగా, అవార్డుల నిర్ణయంలో కొన్ని లోటుపాట్లు జరిగిన మాట నిజమే కానీ, ఈ విషయం ఇంతగా రచ్చ అవడం వెనుక అసలు కారణాలు మాత్రం వేరే ఉన్నాయనే నిగూఢమైన సంగతిని నిఘా వర్గాలు గ్రహించాయి. గతంలో తమ కుటుంబంలోని మరో ప్రముఖ హీరోపై అనవసరంగా నోరు జారి, తమ సామాజిక వర్గంలోనే అనేక మందికి దూరమైన హీరో, నిర్మాతైన ఆయన తండ్రి ఈ అవార్డులపై తమ గత, వర్తమాన, భవిష్యత్‌ నిర్మాతలకు ప్రత్యేకంగా ఆదేశాలిచ్చి మరీ, ప్రెస్‌ మీట్లు, పత్రికా ప్రకటనలతో దుమ్మెత్తిపోయిస్తున్నారని ఆరోపణలు వినిపిస్తున్నాయి. నాలుగైదు నెలల క్రితం ఆ హీరో చిత్రం విడుదలైనప్పుడు కూడా సోషల్‌ మీడియా వేదికగా చీలిపోయిన అభిమానుల మధ్య లైకులు, డిస్‌లైకులతో పెద్ద వివాదమే నడిచింది.  దాంతో, ఇప్పుడీ అవార్డుల వివాదాన్ని కులాల మధ్య కురుక్షేత్రంగా మార్చడం ద్వారా భావోద్వేగాలు పెంచి, గతంలో తమకు దూరమైన తమ సొంత సామాజిక వర్గాన్నే మళ్ళీ దగ్గర చేసుకొనే వ్యూహం దీని వెనుక ఉందని కూడా గూఢచారి వర్గాల్లో గుసగుస. కాగా, ఇటీవల విజయవాడ దగ్గర జరిగిన పెద్ద పడవ ప్రమాదం నుంచి జనం దృష్టిని మళ్ళించడానికి, ఆ వ్యవహారంతో సంబంధం ఉండి, ఈ వర్గానికి దగ్గరైన కొందరు మంత్రులు నంది వివాదాన్ని రాజేస్తున్నారని కూడా మరో టాక్‌. ఏమైనా, ఆరోపణలు, ప్రత్యారోపణల మధ్య నలుగుతున్న ఈ నంది వివాదం ఎప్పుడు ముగుస్తుందో?  ఎప్పుడూ ఏదో ఒక వివాదమే! నంది అవార్డుల ప్రకటనలో గతంలోనూ చాలా వివాదాలు వచ్చాయి. సమీప గతం సంగతే తీసుకున్నా, ఇదే ఏడాది మార్చి నెలలో 2012, 2013 సంవత్సరాలకు నంది అవార్డుల ప్రకటన చేశారు. అప్పుడూ వివాదం రేగింది. 2013 సంవత్సరానికి గాను పవన్‌ కల్యాణ్‌ ‘అత్తారింటికి దారేది’, మహేశ్‌బాబు ‘సీతమ్మ వాకిట్లో సిరిమల్లెచెట్టు’ లాంటి జనాదరణ పొందిన సినిమాలున్నా అటు పవన్‌, మహేశ్‌లకు కానీ, ఇటు ఆ సినిమాలకు కానీ ఉత్తమ నటుడు, ఉత్తమ చిత్రం లాంటి కేటగిరీల్లో అవార్డులే రాలేదు. అప్పుడు అదీ వివాదమైంది. అంతకన్నాముందు 2009 నాటి రామ్‌ చరణ్‌ ‘మగధీర’ సమయంలోనూ ఈ మెగా కుటుంబ స్టార్‌కు ఉత్తమ నటుడు అవార్డు రాలేదని (‘మేస్త్రీ’ చిత్రంలో దాసరి నారాయణరావుకు ఆ అవార్డు దక్కింది) రచ్చ జరిగింది.  ఇంకా వెనక్కి వెళితే... 1995 లోనే తమిళ మాతృకకు రీమేక్‌ అంటూ మోహన్‌బాబు ‘పెదరాయుడు’ను కాదని, గుణశేఖర్‌ ‘సొగసు చూడ తరమా’కు నంది అవార్డు ఇవ్వడం కూడా వివాదమైంది. హాలీవుడ్‌ చిత్రం తాలూకు కథాంశాన్ని ఫ్రీమేక్‌గా తీస్తే అవార్డిస్తారు, నిజాయతీగా రీమేక్‌ తీస్తున్నట్లు చెప్పి మరీ చేస్తే అవార్డులివ్వరా అని అప్పట్లో మోహన్‌బాబు గట్టిగానే ప్రశ్నంచారు. ఇక, దర్శకుడు గుణశేఖర్‌ కూడా గతంలోనూ ఇలా నంది అవార్డులపై గళం విప్పిన సందర్భాలున్నాయని పరిశీలకులు చెబుతున్నారు. ఇప్పుడు దాదాపు మూడు దశాబ్దాల తరువాత తెలుగులో వచ్చిన తెలుగు వారి చారిత్రక కథాచిత్రమైన ‘రుద్రమదేవి’కి ఉత్తమ చిత్రాల కేటగిరిలో ఏ బహుమతీ రాకపోవడంపై నిరసన గళం విప్పారు. ‘గోన గన్నారెడ్డి’ పాత్ర చేసిన అల్లు అర్జున్‌కు సహాయ నటుడు కేటగిరీలో అప్లై చేస్తే, అది కాకుండా ఆ స్టార్‌ హీరోకు క్యారెక్టర్‌ ఆర్టిస్ట్‌ అవార్డు ఇచ్చారేమిటని ఆవేదన వ్యక్తం చేశారు. అయితే, సహాయ నటుడి కన్నా పెద్దదైన గుణచిత్ర నటుడు విభాగంలో ఇవ్వడం త ప్పా అని జ్యూరీ సభ్యులు అంటున్నారు. అప్లై చేసిన కేటగిరీకే పరిమితం కానక్కరలేదనీ, జ్యూరీ అర్హమని భావిస్తే ఇతర కేటగిరీలోనైనా అవార్డు ఇవ్వవచ్చనీ, ఆ విషయం కూడా దరఖాస్తు నిబంధనల్లోనే ఉందనీ చూపిస్తున్నారు.  ‘బాహుబలి’కీ అవార్డు దక్కేది కాదా?అవును. ఇది నిజం. అసలు ఈసారి అవార్డుల్లో ఉత్తమ ప్రథమ చిత్రంగా బంగారు నంది ‘బాహుబలి’ పార్ట్‌వన్‌కు దక్కేది కాదట! నిజానికి ఆ స్థానంలో ఉత్తమ నటుడిగా ఎన్నికైన మరో అగ్ర హీరో సినిమాను మొదట ఏకపక్షంగా నిర్ణయించేశారట. ‘బాహుబలి’ని కేవలం పాపులర్‌ ఫిల్మ్‌ కేటగిరీకి పరిమితం చేశారట. కానీ, తెలుగు సినిమాకు తొలిసారి జాతీయ ఉత్తమ చిత్రం అవార్డు సైతం తెచ్చిన ‘బాహుబలి’ వన్‌కు తెలుగు ప్రభుత్వం నుంచి ఉత్తమ చిత్రం అవార్డు ఇవ్వకపోవడమేమిటని ఎఫ్‌.డి.సి. ప్రతినిధి సభ్యులు గొడవ పెట్టి, సవరణ ప్రతిపాదించారు. కానీ, పెద్దమనిషి అండ్‌ కో మొదట ఒప్పుకోకపోయినా, ఆఖరి నిమిషంలో సరే అన్నారట. అలా చివరకు ‘బాహుబలి’ వన్‌కి బంగారు నంది, దాని స్థానంలో ‘శ్రీమంతుడు’కు పాపులర్‌ ఎంటర్‌ టైనింగ్‌ సినిమా అవార్డు ఎడ్జస్ట్‌ చేశారని విశ్వసనీయ వర్గాల కథనం.  అప్పుడు తప్పు చేస్తే... ఇప్పుడూ చేయాలా?తాజాగా, బహుళ ప్రజాదరణ పొందిన మనం చిత్రానికి బంగారు నంది కాకుండా, వెండి నంది ఎందుకు ఇచ్చారనే విమర్శలు వచ్చాయి. అయితే, అవార్డుల వ్యవహారాల్లో పండిపోయిన జ్యూరీ సభ్యులు కొందరు దానికి ఆంతరంగికంగా ఒక విషయం చెబుతున్నారు. నిజానికి, ఆంధ్రప్రదేశ్‌ ప్రభుత్వం ఉత్తమ సినిమాలను ప్రోత్సహించడం కోసం అవార్డులు ఇవ్వడం మొదలుపెట్టింది సరిగ్గా 52 ఏళ్ల క్రితం 1965లో! అంతకు క్రితం ఏడాది వచ్చిన చిత్రాల నుంచి ఉత్తమమైన వాటిని ఎంపిక చేసి, తొలిసారిగా అవార్డులు ప్రకటించారు. అప్పట్లోనే ఈ అవార్డులకు నిర్దిష్టమైన మార్గదర్శక సూత్రాలు ప్రభుత్వం పెట్టింది.  ఆత్మలు, దయ్యాలు, పునర్జన్మలు లాంటి భౌతికంగా ఋజువు కాని అంశాలకూ, మూఢనమ్మకాలు వగైరాలకూ అనుకూలంగా, వాటిని ప్రోత్సహించేలా ఉన్న చిత్రాలకు అవార్డులిచ్చి ప్రోత్సహించరాదన్నది అవార్డుల మార్గదర్శకాల్లో ఒకటని జ్యూరీ సభ్యులు తెలిపారు. ఒకవేళ ఇతర విభాగాల్లో ప్రశంసార్హమైన కృషికి గాను ఆ చిత్రం అవార్డుకు అర్హమనుకున్నా, దానికి టాప్‌ ప్రయారిటీ మాత్రం ఇవ్వరాదన్నది దానికి సారాంశంగా చెప్పుకొచ్చారు. సరిగ్గా 1964 లోనే అక్కినేని ‘మూగమనసులు’ రిలీజైంది. ఆ రోజుల్లోనే పునర్జన్మ కథాంశమైన అక్కినేని ‘మూగమనసులు’ చిత్రం సైతం నందికి నోచుకోలేకపోవడానికి ఆ గైడ్‌ లైన్స్‌ ఒక కారణమట! ఇప్పుడు అదే మళ్ళీ అదే నిబంధన ‘మనం’కి బంగారు నంది రాకుండా అడ్డం వచ్చిందంటున్నారు. అయితే, ఆ మధ్య పునర్జన్మ నేపథ్యంలో వచ్చిన ‘ఈగ’ చిత్రానికి 2012లో బంగారు నంది అవార్డు ఎలా ఇచ్చారని విమర్శకుల ప్రశ్న. ఒకసారి ఎవరో తప్పు చేశారని, ఈసారి మేము కూడా అలాగే చేయాలనుకోవడం, ఒక దొంగ తప్పించుకున్నాడని మరొకసారి దొంగతనాన్ని లీగలైజ్‌ చేయడం కరెక్ట్‌ కాదుగా అన్నది జ్యూరీ వాదన.  కళ, కాసుల కలబోత కొన్ని దశాబ్దాల వెనక్కి వెళితే, నంది అవార్డుల్లో ఉత్తమ నటుడు, ఉత్తమ చిత్రం కేటగిరీల్లో ఎంపిక భిన్నంగా ఉండేది. అప్పట్లో ఉత్తమ నటులంటే, ఆర్ట్‌ తరహా చిత్రాల్లో నటించిన హేమసుందర్‌, ప్రభాకరరెడ్డి, రూప లాంటి నటీనటులనే భావనే ఎక్కువ. కానీ, ఎన్టీయార్‌ 1983లో తొలిసారిగా అధికారం చేపట్టాక, నంది అవార్డుల్లోని ఆ అభిప్రాయాన్ని పోగొట్టేశారు. జనాదరణ పొందిన అగ్ర నటులూ, చిత్రాలూ ఉత్తమమే అన్న పాపులర్‌ సిద్ధాంతానికి ఊతమిచ్చారు. అక్కినేని (‘మేఘసందేశం’), ఆ వెంటనే కమలహాసన్‌ (‘సాగరసంగమం’) లాంటి టాప్‌ స్టార్లకు ఉత్తమ నటులుగా అవార్డులు ఇచ్చి, మునుపటి సంకెళ్ళను సడలించారు. అప్పటి నుంచి అదే పరంపర కొనసాగుతోంది. జాతీయ అవార్డుల్లో సైతం కళావిలువలతో ప్రభుత్వం ఇచ్చే అవార్డులకూ, కాసులు కురిపించిన సామాన్య జనాదరణకూ మధ్య ఉన్న గ్యాప్‌ను తగ్గించడం కోసం మోస్ట్‌ పాపులర్‌ సినిమాలకూ అవార్డుల్లో స్థానం కల్పించడానికి కొత్త కేటగిరీలు ప్రవేశపెట్టిందీ 1990ల లోనే! 1989 నాటి సినిమాలకు ఆ మరుసటి ఏడాది అవార్డులు ప్రకటిస్తూ, ఆ కేటగిరీలో తొలిసారిగా ‘మైనే ప్యార్‌ కియా’ చిత్రానికి అవార్డు ఇచ్చారు. అప్పటి నుంచీ ఆ పాపులర్‌ సినిమాలకూ అవార్డుల్లో బాగా భాగస్వామ్యం లభిస్తూ వచ్చింది. ప్రకటన ప్రహసనం ఎలా ఉంటుందంటే...గతంలో అవార్డుల కమిటీ నుంచి కొంతలో కొంత సమాచారమైనా బయటకు పొక్కేది. గతంలో ఒకసారి వై.ఎస్‌. రాజశేఖరరెడ్డి ముఖ్యమంత్రిగా ఉన్నప్పుడైతే, జ్యూరీ తాము ఎంపిక చేసిన అవార్డుల జాబితాకు ముఖ్యమంత్రి ఆమోదం పొందడానికి ఆయన దగ్గరకు వెళ్ళే సరికే, అవార్డు వివరాలు టీవీ చానళ్ళలో బ్రేకింగ్‌ న్యూస్‌గా వచ్చేశాయి. అంతగా సమాచారం లీక్‌ కావడంతో, సాక్షాత్తూ సీ.ఎం. తీవ్ర అసహనం వ్యక్తం చేశారు. దాంతో, లీకులు లేకుండా వీలైనంత పకడ్బందీగా ఏర్పాట్లు చేయడం మొదలుపెట్టారు. అవార్డుల ఖరారు ముందు జ్యూరీ సభ్యుల మధ్య జరిగే తుది చర్చ దగ్గర నుంచి సీ.ఎం.ను కలిసి వచ్చే వరకు ఏ సభ్యుడి చేతిలోనూ సెల్‌ ఫోన్‌ లేకుండా చూడసాగారు. తుది చర్చ ముగిసి, జాబితా సిద్ధం చేసీ చేయగానే సి.ఎం. వద్దకు వెళ్ళి తమ సిఫారసుల ప్రతిపాదన ఇచ్చి, వెనువెంటనే విలేఖరుల సమావేశంలో అవార్డు వివరాలు ప్రకటించడం అనే ఆనవాయితీని ఫిల్మ్‌డెవల్‌పమెంట్‌ కార్పొరేషన్‌ (ఎఫ్‌.డి.సి) వర్గాలు నిక్కచ్చిగా అమలుచేస్తున్నాయి. అవార్డులు ఎంపిక చేసిందెవరు?వివాదం రేగిన నేపథ్యంలో నంది అవార్డులను నిర్ణయించే జ్యూరీ సభ్యులెవరు, అవార్డులు ఎలా ఖరారు చేస్తారన్న చర్చ మొదలైంది. ఆ వివరాల్లోకి వెళితే... రాష్ట్ర ప్రభుత్వం పక్షాన రాష్ట్ర ఫిల్మ్‌, టెలివిజన్‌, థియేటర్‌ డెవల్‌పమెంట్‌ కార్పొరేషన్‌ (సినీ పరిభాషలో ఎఫ్‌.డి.సి) ప్రస్తుత చైర్మన్‌ (నిర్మాత అంబికా కృష్ణ), మేనేజింగ్‌ డైరెక్టర్లు అవార్డులకు ఎంట్రీలు ఆహ్వానించడంతో పాటు అవార్డు కమిటీని ఏర్పాటు చేస్తారు. అలా ఏర్పాటైన జ్యూరీల్లో లెజండ్‌, మనం, రేసుగుర్రం తదితర చిత్రాలు పోటీలో నిలిచిన 2014 అవార్డుల జ్యూరీకి నటుడు గిరిబాబు, ‘బాహుబలి, రుద్రమదేవి, శ్రీమంతుడు, కంచె’ తదితర చిత్రాలు పోటీపడ్డ 2015 జ్యూరీకి నటి జీవిత, ‘పెళ్ళిచూపులు’, ‘శతమానం భవతి’, ‘నాన్నకు ప్రేమతో’, ‘సరైనోడు’, మనమంతా, ‘అ..ఆ..’ తదితర చిత్రాలు బరిలో నిలిచిన 2016 జ్యూరీకి నిర్మాత పోకూరి బాబూరావు లాంటి సీనియర్లే చైర్మన్లు. ప్రతి జ్యూరీలోనూ పదిమంది సినీ నిపుణులు, రచయితలు, ఒక చైర్మన్‌, ఎఫ్‌.డి.సి. పక్షాన కన్వీనర్‌ సభ్యుడు మరొకరు... ఇలా మొత్తం పన్నెండేసి మంది ఉంటారు. నిజానికి, 3 ఏళ్ల జ్యూరీల్లోనూ సభ్యులు మొత్తం ఈ అవార్డుల పనిలో పెద్దమనిషిగా వ్యవహరించిన అధికార పార్టీ సినీ ప్రముఖుడు ప్రతిపాదించినవారే! కాకపోతే, వారిలో వివిధ రకాల ఆరోపణలు ఎదుర్కొంటున్నవారినీ, అవార్డు పోటీదారుల బంధువులనూ, భార్యాభర్తలు, అన్నదమ్ముల లాంటి వారిని మాత్రం పక్కకు తప్పించి, వారి స్థానంలో వేరేవారిని తీసుకున్నారు. అప్పటికీ మూడొంతుల మంది ఆయన సూచించిన మనుషులే మిగిలారు. జ్యూరీ సభ్యులు ఎంట్రీలుగా వచ్చిన సినిమాలను ప్రత్యేకంగా చూసి, అవార్డుల జాబితాను సిద్ధం చేస్తారు. ఈ ప్రక్రియకు దాదాపు నెలన్నర పైగా పడుతుంది. గోప్యత కోసం తుది జాబితాపై చర్చ, అవార్డుల ఖరారు మాత్రం ముఖ్యమంత్రిని కలిసే, కొద్ది గంటల ముందే చేస్తారు.  అటు నుంచి అటే వెళ్ళి, ముఖ్యమంత్రికి జాబితా సమర్పణ, ప్రెస్‌ మీట్‌లో వివరాల వెల్లడితో కథ ముగుస్తుంది. ఇక, రఘుపతి వెంకయ్య, ఎన్టీయార్‌, బి.ఎన్‌. రెడ్డి, నాగిరెడ్డి... చక్రపాణి జాతీయ అవార్డు గ్రహీతల ఎంపికకు వేరే కమిటీ వేస్తారు. 2014, 2015, 2016 సంవత్సరాలకు గాను ఆ కమిటీకి నటుడు, హిందూపురం టీడీపీ ఎమ్మెల్యే నందమూరి బాలకృష్ణ చైర్మన్‌. ఆయన సారథ్యంలో మురళీమోహన్‌, అల్లు అరవింద్‌, ప్రసాద్‌ ల్యాబ్స్‌ రమేశ్‌ ప్రసాద్‌, డి. సురేశ్‌బాబు, ఎం. అర్జునరాజు, కె.ఎల్‌. నారాయణ, ఎ. కోదండరామిరెడ్డి, శాంతా బయోటిక్స్‌ వరప్రసాదరెడ్డితో పాటు ఎఫ్‌.డి.సి. ప్రతినిధి కన్వీనర్‌ సభ్యులు కలసి మూడు విడి విడి జ్యూరీలుగా పనిచేశారు. పబ్లిసిటీ డిజైనర్‌ ఈశ్వర్‌, పి.సి. రెడ్డి, ఆర్‌. నారాయణమూర్తి లాంటి అన్‌సంగ్‌ హీరోలు పరిశ్రమకు చేసిన సేవలను గుర్తించి, రఘుపతి వెంకయ్య తదితర జాతీయ అవార్డులకు ఎంపిక చేసింది ఆ జ్యూరీల సభ్యులే!-డాక్టర్ రెంటాల జయదేవ

entertainment

13-06-2017 01:47:13

పారిశ్రామికం నీరసం

ఏప్రిల్‌ నెలలో పారిశ్రామిక రంగ వృద్ధి రేటు క్షీణించడంతోపాటు రిటైల్‌ ద్రవ్యోల్బణం 2.18 శాతానికి దిగివచ్చింది. దీంతో పారిశ్రామిక వృద్ధిని ఉత్తేజితం చేయడానికి వడ్డీరేట్లు తగ్గించాలని పారిశ్రామిక వర్గాలు మరోసారి గళమెత్తాయి.ఏప్రిల్‌లో 3.1 శాతం వృద్ధికే పరిమితంవడ్డీ రేట్ల తగ్గింపే పరిష్కారమంటున్న కార్పొరేట్లున్యూఢిల్లీ: తయారీ, మైనింగ్‌, విద్యుత్‌ రంగాల నిరాశావహమైన పనితీరుతో పారిశ్రామికాభివృద్ధి రేటు ఏప్రిల్‌లో 3.1 శాతానికే పరిమితమైంది. యంత్రపరికరాలు, వినియోగ డ్యూరబుల్స్‌ అమ్మకాల్లో మందగమనం కూడా పారిశ్రామికాభివృద్ధి రేటుపై ప్రభావితం చూపింది. పారిశ్రామికోత్పత్తి సూచి (ఐఐపి) ఆధారంగా మదింపు చేసే ఫ్యాక్టరీ ఉత్పత్తి గత ఏప్రిల్‌లో 6.5 శాతం ఉంది. మార్చిలో ఐఐపి వృద్ధి రేటును కూడా కేంద్ర గణాంకాల శాఖ గతంలో ప్రకటించిన 2.7 శాతం నుంచి 3.75 శాతానికి సవరించింది. ఇండెక్స్‌లో 77.63 శాతం వాటా ఉన్న తయారీ రంగం ఏప్రిల్‌ నెలలో 2.6 శాతం వృద్ధిని మాత్రమే నమోదు చేసింది.  మైనింగ్‌ రంగం 4.2 శాతానికి, విద్యుత్‌ ఉత్పత్తి రంగం 5.4 శాతానికి దిగజారాయి. దేశంలో పారిశ్రామిక రంగం పెట్టుబడులకు ప్రధాన సూచికగా నిలిచే యంత్రపరికరాల విభాగం 1.3 శాతం ప్రతికూల వృద్ధిని నమోదు చేసింది. కన్స్యూమర్‌ డ్యూరబుల్స్‌ విభాగం వృద్ధి రేటు 6 శాతానికి దిగజారగా నాన్‌ డ్యూరబుల్స్‌ విభాగం 8.3 శాతం వృద్ధిని నమోదు చేసింది. వినియోగ వస్తువుల విభాగంలో 5.8 శాతం వృద్ధి నమోదైంది. వినియోగ ఆధారిత వర్గీకరణ ప్రకారం ప్రాథమిక వస్తువుల విభాగం 3.4 శాతం, మధ్యంతర వస్తువుల విభాగం 5.8 శాతం వృద్ధిని నమోదు చేశాయి.మొత్తం 23 పారిశ్రామిక విభాగాల్లోనూ 14 విభాగాలు సానుకూల వృద్ధిని సాధించాయి.మరింత దిగొచ్చిన ద్రవ్యోల్బణం   వంట గదుల్లో వినియోగించే వస్తువులు, కూరగాయల ధరలు తగ్గడంతో దేశంలో రిటైల్‌ ద్రవ్యోల్బణం మే నెలలో రికార్డు స్థాయిలో 2.18 శాతానికి దిగివచ్చింది. ఏప్రిల్‌ నెలలో ఇది 2.99 శాతం, గత ఏడాది మే నెలలో 5.76 శాతం ఉంది. మొత్తంగా ఆహార ద్రవ్యోల్బణం మైనస్‌ 1.05 శాతం నమోదయింది. కూరగాయల ధరలు 13.44 శాతం, పప్పుల ధరలు 19.45 శాతం మేరకు తగ్గాయి. వడ్డీ రేట్లు తగ్గించాల్సిందే...వినియోగదారుల నుంచి వస్తుసేవలకు డిమాండు పెరిగి పారిశ్రామిక రంగం జోరందుకోవాలంటే ఆర్‌బిఐ వడ్డీ రేట్లు తగ్గించాలని పారిశ్రామిక వర్గాలు మరోసారి గళం ఎత్తాయి. పెట్టుబడులు పునరుజ్జీవం సాధించి పూర్తి స్థాయిలో పారిశ్రామిక సామర్థ్యాలు వినియోగంలోకి రావాలంటే ఆర్‌బిఐ కీలక రెపోరేటును తగ్గించి సానుకూల వాతావరణం కల్పించాలని అసోచామ్‌ కోరింది. రానున్న వారాల్లో పారిశ్రామిక వృద్ధి రేటు పుంజుకోవాల్సిన అవసరం ఉంది. తయారీ రంగం ఎగుమతుల ప్రోత్సాహానికి త్వరలో ప్రభుత్వం ప్రకటించనున్న విదేశీ వాణిజ్య విధానంలో పొందుపరిచే చర్యల కోసం పారిశ్రామిక రంగం ఎదురు చూస్తోంది. అలాగే వడ్డీ రేట్లు తగ్గించడానికి అనువైన ద్రవ్యవిధానం ప్రస్తుత పరిస్థితుల్లో అత్యంత అవశ్యకం. దీని వల్ల వినియోగ డిమాండు పెరిగి ఎగుమతుల క్షీణత రిస్క్‌ తటస్థం అవుతుంది. - పంకజ్‌ పటేల్‌, ఫిక్కి ప్రెసిడెంట్‌

business

31-08-2017 02:14:53

యు ముంబా విజయం

ముంబై : ప్రొ.కబడ్డీ లీగ్‌లో సొంతగడ్డపై పరాజయ పరంప రకు యు ముంబా ఎట్టకేలకు బ్రేకులు వేసింది. వరుసగా మూడు మ్యాచ్‌ల్లో ఓటమి చవి చూసిన ఆ జట్టు బుధవారం జరిగిన జోన్‌-ఏ కీలక మ్యాచ్‌లో 38-32 స్కోరుతో హరియాణా స్టీలర్స్‌ను చిత్తుచేసింది. కెప్టెన్‌ అనూప్‌ కుమార్‌ (8) ముంబైని ముందుండి నడిపించగా సీనియర్‌ ప్లేయర్‌ కుల్దీప్‌సింగ్‌ (7) యువ ఆటగాళ్లు శ్రీకాంత్‌ జాదవ్‌ (6), కాశీలింగ్‌ అడ్కే (4) మద్దతు గా నిలిచారు. హరియాణా జట్టులో వికాస్‌ కండోల (9), వజీర్‌ సింగ్‌ (7) సత్తా చాటినా గెలిపించలేకపోయారు. తొలి హాఫ్‌లో చెత్తగా ఆడడం, డిఫెన్స్‌ విఫలమవడం హరియాణా ఓటమికి కారణమయ్యాయి. ఇక ఇరు జట్లు చెరో 21 రైడ్‌ పాయింట్లు సాధించినా..టాకిల్‌ పాయింట్లలో ముంబా (14)..హరియాణా (7)పై ఆధిక్యం ప్రదర్శించింది. ప్రధమార్థం ముగిసే సరికి ముంబా 20-15 ఆధిక్యంలో నిలిచింది. ద్వితీయార్థంలో హర్యానా పుంజుకున్నా..చివరి ఐదు నిమిషాల్లో ముంబా డిఫెన్స్‌ దుర్భేద్యంగా మారడంతో పాయింట్లు రాబట్టలేకపోయిన ఆ జట్టుకు పరాజయం తప్పలేదు.

sports